ހޯމްސްޓޭ:އިސްލާމިކް ޓޫރިޒަމްގެ ނަމޫނާ ދައްކަން ރަނގަޅު ފުރުސަތެއް\nހޯމްސްޓޭ:އިސްލާމިކް ޓޫރިޒަމްގެ ނަމޫނާ ދައްކަން ލިބޭ ރަނގަޅު ފުރުސަތެއް\n7 ޖަނަވަރީ 2022 - 08:19 10\nއާޓްވޯކް: އަބްދުﷲ ޝަފީއު(އަބޯ) / އަދަދު\nޒަމާންތަކެއް ވަންދެން ބުދަށް އަޅުކަންކުރަމުންދިޔަ އަހަރެމެންގެ ދިވެހި ކާބަފައިން އިސްލާމްވީ، ރާއްޖެއަށް ދަތުރުކޮށްފައި އައި އަރަބިކަރައިގެ ފަތުރުވެރިއެއްގެ އަތްމައްޗަށެވެ. ރާއްޖޭގެ ފަނޑިޔާރުގެ މަޖިލިހަށް އަންނަ އާންމުން އައުރަ ނިވާނުކޮށް ވަނުމުގެ އާދަކާދައަށް ނިމުން ގެންނެވީ، ޝަރުޢީ އުސޫލުތަކެއްގެ މަތީން ފަނޑިޔާރުކަން ކުރެއްވި، ރާއްޖެއަށް އަރަބި ކަރައިން ވަޑައިގެންނެވި ޓޫރިސްޓެއްކަމަށްވާ ތާރީހު އިލްމުވެރިޔާ އިބްނުބަތޫތާ އެވެ. އަރަބި ކަރައިން ވަޑައިގެންނެވި ފަތުރުވެރިން ރާއްޖޭގައި ރަސްކަން ކުރައްވާފައިވާކަމާއި، އެ ޒަމާނުގެ ގިނަ ދިވެހި ރަސްރަސްކަލުންނަށް ވުރެ އެ ބޭފުޅުންގެ އަދުލުވެރިކަން ބޮޑުކަމުގެ މައްޗަށް ތާރީހު ހެކި ދީފައި ވެއެވެ.\nމިއިން އެނގެނީ އަހަރެމެން ދިވެހިން ދިރިއުޅޭ މުޖުތަމައުގެ ތެރެއަށް ބޭރުން އަންނަ ފަތުރުވެރިންގެ ސަބަބުން ކުރާ އަސަރުގެ ބޮޑުކަމާއި ވަރުގަދަކަން އެކަންޏެއް ނޫނެވެ. އިސްލާމީ ހިދާޔަތުގެ ދަންމަރުގެ އަލީގެ ގަދަކަމާއި ތޫނުކަމެވެ. އާދޭހެވެ. ދިވެހިން އަބުލްބަރަކާތު ޔޫސުފުލް ބަރްބަރީ ނުވަތަ ތަބްރޭޒީކަލޭގެފާނުގެ އަތްމައްޗަށް އިސްލާމްވީ އޭނާއަކީ ބޭރުކަރަޔަކުން ވަޑައިގެންނެވި ހަށިގަނޑުން ދޮން ރީތި ބޭކަލަކަށްވެގެންނެއް ނޫނެވެ. އެބޭކަލަކު ގޮވާލެއްވި ދީނުގެ މަތިވެރިކަމާއި ހިދާޔަތުގެ ވަރުގަދަކަމުންނެވެ. އިންސާނުން އުޅޭން އޮތް މަގަކީ އިސްލާމްދީންކަން އެނގުމުންނެވެ.\nމެހެމާންދާރީ އަދާކުރުމަކީ މުސްލިމުންގެ މައްޗަށް އޮތް ފާޅުކަންބޮޑު އިރުޝާދެކެވެ. މެހެމާންދާރީ އަދާކުރެވެނީ ޣައިރު މުސްލިމަކަށް ކަމުގައިވީ ނަމަވެސް، އޭނާއަށް ހެޔޮކޮށް ހިތުމަށް ދީން އިރުޝާދުދެ އެވެ.\nއަޅުގަނޑުވެސް އެއްބަހެވެ. ދިވެހިން ދިރިއުޅޭ ރަށްތަކުގައި ބޭރުން އަންނަ ބަޔަކު ރާބޮއިގެން އުޅެން ފަށައިފިނަމަ، އަޅުގަނޑުމެންގެ ގައުމުގެ އިޖުތިމާއީ ފޭރާމެއް ނޯންނާނެ އެވެ. އަޅުގަނޑުމެންގެ މީހުން ދިރިއުޅޭ ރަށްތަކުގައި ނާސިގެތަކާއި ނުވަތަ އަމިއްލަ ގެތައް ނާސިގެތަކަށް ބަދަލުކޮށްފިނަމަ، އިސްލާމްކަން ހޯދާ ބަލާކަށް ނުފެންނާނެ އެވެ. އެކަމަކު އަޅުގަނޑަށް އެއްބަސްނުވެވޭ ކަމަކީ ޓޫރިޒަމަކީ ރާބުއިމާއި ޒިނޭކުރުމާއި ޖުވާކުޅުން ކަމަށް ބަޔަކު ގަބޫލުކޮށްގެން އުޅޭ އުޅުމެވެ. 'ފަތުރުވެރިޔާ' އަކީ ރާބޮއި، ދިމާވާހާ ބަޔަކު ރަލަށް ޝައުގުވެރިކުރުވާ، އަދި ޖެހުނު ކޮންމެ މީހަކާ ޒިނޭ ކުރާ މީހާ ކަމަށް ސިކުނޑިތަކަށް ވިސްނުވައިދޭން މަސައްކަތްކުރަނީ ބައެއްގެ ސިކުނޑީގައި ހުރި އުނިކަމެއްގެ ސަބަބުންކަން ކަށަވަރެވެ.\nޓޫރިޒަމޭ ކިޔައިފިނަމަ، ރާ ވިއްކަން ޖެހޭނެ ކަމާއި ޒިނޭ ކުރެވޭ ގޮތަށް މަގުފަހިވެފައި އޮންނަންވާނެކަމާއި، ޖުވާވެސް ކުޅެވެންވާނެ ކަމާއި، ވީހާ ބޮޑަކަށް އައުރައިން ބަޔެއް ހާމަކުރެވެން ވާނެކަމަށް ބަޔަކު މީހުން ވިސްނާ ވިސްނުމަކީ - މި ޒަމާނުގެ ކުދިންގެ ބަހުރުވައިން ދަންނަވާ ނަމަ - 'ކަޓު' ވިސްނުމެކެވެ. އެކަމަކު ކަންބޮޑުވެ އިންތިހާއަށް ހިތާމަކުރަންޖެހޭ ކަމަކީ، ދީނީ އިލްމުވެރިންގެ ގޮތުގައި ތިއްބެވި ނުހަނު އިހުތިރާމު ލިބިގެންވާ ބޭފުޅުން ވެސް ޓޫރިޒަމް މާނަކުރައްވަނީ އެގޮތަށް ކަމުގައި ދޭހަވާ މޭރުންތަކުން ވާހަކަފުޅު ދައްކަވާތީ އެވެ.\nޓޫރިޒަމްއަކީ ފުޅާ ދާއިރާއެކެވެ. އޭގެ ތެރެއިން އިސްލާމިކް ޓޫރިޒަމްއަކީ މިހާރު ދުނިޔޭގައި ވައިގައި ހިފަމުންދާ މައިގަނޑު ސެކްޓަރެވެ. އޯގަނައިޒޭޝަން އޮފް އިސްލާމިކް ކޯޕަރޭޝަން ގެ ސްޓެޓިސްޓިކަލް، އިކޮނޮމިކް އެންޑް ސޯޝަލް ރިސާޗް އެންޑް ޓްރެއިނިން ސެންޓަރުން ތައްޔާރު ކުރި މި މަގުޗާޓަށް ބައްލަވާށެވެ.\nމިއީ އޯއައިސީގެ މެންބަރު ގައުމުތަކުގައި އިސްލާމިކް ޓޫރިޒަމް ފުޅާކުރުމަށް އެކުލަވާލެވިފައި އޮތް މަގުޗާޓެކެވެ. މިވަގުތުގެ ރޭންކިންއަށް ބަލާއިރު އިސްލާމިކް ޓޫރިޒަމްގައި އެއްވަނަ ރޭންކްގައި އުޅެނީ މެލޭޝިއާ އެވެ. ދެވަނައިގައި ތުރުކީ އެވެ. ހައިރާން ކަމެއް ފެންނަން ފަށާނީ ލިސްޓުގެ ތަންކޮޅެއް ފަހަތުންނެވެ. އިސްލާމިކް ޓޫރިޒަމްގައި ދުނިޔޭގެ ރޭންކިންގ ގެ 20 ވަނައިގައި އޮތީ ތައިލޭންޑެވެ. ފަންސަވީސް ވަނައަށް އޮތީ އިނގިރޭސި ވިލާތެވެ. އެއްތިރީސް ވަނައަށް ފްރާންސް އޮތްއިރު ތިރީސް ހަތަރު ވަނައިގައި އޮތީ އެމެރިކާ އެވެ. ސައްތައިން ސައްތަ މުސްލިމް، ދިވެހިރާއްޖޭގެ ނަން މި ލިސްޓުގެ އެއްވެސް ހިސާބަކު ލައްވައެއް ނުލި އެވެ.\nއިސްލާމިކް ޓޫރިޒަމްއޭ ކިޔަނީ، އިސްލާމީ އުސޫލުތަކާ އެއްގޮތަށް، އެ އުސޫލުތަކަށް ތަބާވެގެން އުޅޭން ބޭނުންވާ މީހުންނަށް އަމާޒުކޮށްގެން ހިންގޭ ފަތުރުވެރިކަމަށެވެ. ރަލާއި، އެނޫންވެސް ހަރާމް ކުރެވުނު ތަކެތި ބޭނުންނުވާ ފަތުރުވެރިޔާއަށް ހާއްސަވާ ޓޫރިޒަމެކެވެ. އާންމު ގޮތެއްގައި މި ބާވަތުގެ ފަތުރުވެރިކަން އަމާޒުކުރަނީ މުސްލިމުންނަށް ކަމުގައިވީ ނަމަވެސް، މުސްލިމް ނޫން މީހުން ވެސް އިސްލާމީ ދިރިއުޅުން ތަޖުރިބާކުރުމަށްޓަކައި މި ހިދުމަތް ހޯދާކަމަށް އޯއައިސީގެ އިކޮނޮމިކް އެންޑް ސޯޝަލް ރިސާޗް އެންޑް ޓްރެއިނިން ސެންޓަރުން ފާހަގަކުރެ އެވެ.\nއޯއައިސީގެ މި މަގުޗާޓުގެ ބޭނުން ހިފައި ދިވެހިރާއްޖޭގައި ހޯމްސްޓޭ ޓޫރިޒަމްގެ ތެރެއިން އިސްލާމިކް ޓޫރިޒަމް ކުރިއެރުވިދާނޭ މަންޒަރު އަޅުގަނޑަށް އެބަފެނެ އެވެ.\nދިވެހި، މުސްލިމް އާއިލާއަކާއެކު ޗުއްޓީ ހޭދަކުރުމަށް އަންނަ މީހާ އަންނަނީ އޭނާ އެ ހުންނަ މާހައުލުގައި ކަންކަން އޮންނާނޭ ގޮތް އެނގިހުރެގެންނެވެ. އޭނާ ހުންނަ ގޭގައި ބަނގުރާ ނުބޮވޭނޭކަން އޭނާއަށް އެނގޭނެ އެވެ. މުސްލިމް މުޖުތަމައުއަކަށް ވާތީ އައުރަ ނިވާނުވާ ހެދުންތަކުގައި ގޭތެރޭގައި، ގޭގައި ދިރިއުޅޭ މީހުންގެ ކުރިމަތީގައި ނޫޅެވޭނޭކަން އޭނާއަށް އެނގޭނެ އެވެ. ގެއިން ކާންލިބޭނީ 'ހަލާލްފުޑްސް' ކަން ވެސް އޭނާއަށް އެނގޭނެ އެވެ. މިކަންކަން އެނގިހުރެ، އޭނާ އެ އަންނަނީ ދިވެހި މުސްލިމް އާއިލާއެއްގެ ދިރިއުޅުން ތަޖުރިބާކޮށްލާށެވެ. މިއީ ހިފެހެއްޓުމެއް ނެތި ފުޅާކުރެވޭނޭ މާކެޓެކެވެ. މިކަމުގުގެ ސަބަބުން ދިވެހިރާއްޖެއިން އިސްލާމްދީން ފުހެވިގެން ހިނގައިދާނެޔޭ ބަޔަކު ބުންޏަސް، އެގޮތެއް ވިސްނައި ވިސްނައި އަޅުގަނޑަކަށް ނޭނގުނެވެ.\nމެހެމާނުންނަށް ކަމޭހިތުމާއި މެހެމާންދާރީ އަދާކުރުމަކީ، ރަސޫލުންނާއި ނަބިއްޔުން ދެއްކެވި މަގެވެ. އިމާމް ޣަޒާލީ އަލްއިޙްޔާއު އޭ ކިޔުނު ފޮތުގައި ލިޔުއްވާފައިވެ އެވެ. އިބްރާހީމް ޢަލައިހިއްސަލާމް އެއްވެސް އެއްޗެއް ފަރިއްކުޅުއްވާނަމަ، މޭލެއް ނުވަތަ ދެމޭލެއްހާ ތަނަށް ވެސް ނުކުންނަވާކަމުގައިވެ އެވެ. އެކުގައި ފަރިއްކުޅުއްވާނެ މެހެމާނަކު ހޯއްދެވުމަށެވެ. އެންމެ ފުރަތަމަ އަށް މެހުމާން ސަރާއެއް ހެއްދެވީ އިބްރާހީމް ޢަލައިހިއްސަލާމެވެ. އަދި އެމެހުމާން ސަރާގައި ފިނިމޫސުމާއި ހޫނުމޫސުމަށް ހާއްސަ ހެދުމާއި ކައިބޮއިއުޅުމުގެ އިންތިޒާމު ހަމަޖެއްސެވިއެވެ.\nއައްޛާރިޔާތު ސޫރަތުގެ 24 ވަނަ އާޔަތުން 26 ވަނަ އާޔަތަށް ނަޒަރުކުރައްވާށެވެ. "އިބްރާހީމްގެފާނުގެ މާތްވެގެންވާ މެހުމާނުންގެ ވާހަކަ، ކަލޭގެފާނާ ހަމަޔަށް އައިސްފައިވޭތޯ އެވެ؟ އެ މެހުމާނުން އެކަލޭގެފާނުގެ އަރިހަށް ގެންނެވިހިނދު، އެމެހުމާނުން ސަލާމް ވިދާޅުވުމުން، އެކަލޭގެފާނުވެސް ސަލާމް ވިދާޅުވި އެވެ. އަދި ހިތްޕުޅަށް އެރި އެވެ. މިއީ ނުދަންނަ ބަޔެކެވެ. ފަހެ އެކަލޭގެފާނު، އެކަލޭގެފާނުގެ އަހުލުވެރިންގެ ގާތަށް ސިއްރިޔާތުގައި ވަޑައިގަތެވެ. އަދި ރޫފަ ރަނގަޅު ޅަގެރިއެއް (ފިއްސަވައިގެން) ގެންނެވި އެވެ." މިއާޔަތްތަކަށް ވިސްނާފިކުރުކުރާއިރު، އެ މެހުމާނުންނަކީ މަލާއިކަތް ބޭކަލުންކަން އިބްރާހީމްގެފާނަށް އެނގިވަޑައިނުގަތީ އެކަންޏެއް ނޫންކަން އެނގެ އެވެ. އެ މެހުމާނުންނަކީ އެކަލޭގެފާނު ދެނެވަޑައިގަންނަވާ ބަޔަކަށްވެސް ނުވެ އެވެ. އެކަމަކު އެ މެހުމާނުންގެ ޝަރަފުގައި ފެންވަރުގެ ފަރިއްކޮޅެއް ތައްޔާރުކުރެއްވި އެވެ.\nޢަބްދުލްޤައިސްގެ ވަފުދު މާތް ނަބިއްޔާގެ އަރިހަށް އައި ހިނދު މަރުހަބާ ވިދާޅުވިކަމަށް ބުޚާރީގައި ރިވާވެފައި ވެއެވެ. އަދި އުންމުހާނީ މާތް ނަބިއްޔާގެ އަރިހަށް ވަޑައިގަތުމުން މަރުހަބާ ވިދާޅުވި ކަމަށް އުންމުހާނީ ރިވާކުރެއްވި ކަމަށް ބުޚާރީގައި އައިސްފައި ވެއެވެ. ބުޚާރީ އާއި މުސްލިމްގައި ރިވާވެފައިވާ މާތް ނަބިއްޔާގެ ހަދީސްގައި ވަނީ، ހަމަކަށަވަރުން ކަލެޔަށް ޒިޔާރަތްކުރާ މެހުމާނުންގެ ހައްގެއް ކަލޭގެ މައްޗަށް ވެއެވެ.\nތެދެކެވެ. ބަނގުރާ ހަރާމެވެ. ޒިނޭކުރުމާއި ކުރުވުމާއި ހަށިވިއްކުން ހަރާމެވެ. ޖުވާކުޅުން ހަރާމެވެ. އައުރަ ނިވާނުކޮށް މަގުތަކުގައި އުޅުން ހަރާމެވެ. އެކަމަކު ހޯމްސްޓޭ ޓޫރިޒަމްއަކީ މިކަންކަމެއް ނޫނެއް ނޫންތޯ އެވެ. ހޯމްސްޓޭ ޓޫރިޒަމް ހުއްދަވުމާއި ނުވުން އޮންނާނީ ވަޅިގެންގުޅުމުގެ ހުކުމާ އެއްފަދައިންނެވެ. މީހަކު ވަޅިއެއް ގެންގުޅެނީ ރާވައިގެން މީހަކު މަރާލުމަށް ރާވައިގެންކަމުގައިވެއްޖެނަމަ އެ ރޭވުން ހަރާމެވެ. އެ ޕްލޭން ތަންފީޒުކުރުން ހަރާމެވެ. އެކަމަކު ވަޅި ގެންގުޅުން ހުއްދަވާނެ އެވެ. ހޯމްސްޓޭ ހަރާމޭ ކިޔުމުން ނުކުންނަ ނަތީޖާއަކީ ސައުދީ އަރަބިއްޔާގެ ރިޔާޒުން އަންނަ މުސްލިމް ފަތުރުވެރިޔާ ދިއްގަރު ގެސްޓްހައުސްއަށް ވެއްދުންވެސް ހަރާންވުމެވެ.\nހޯމްސްޓޭ ޓޫރިޒަމް ނުވަތަ މީހުން ދިރިއުޅޭ ރަށްތަކުގައި މީހުން ދިރިއުޅޭ ގެތަކުގައި ޓޫރިސްޓުން ގެނެސް ގެންގުޅެވޭ ގޮތަށް ނިޒާމު ބަދަލުކުރުމަކީ އިސްލާމްދީން ނައްތާލުމަށް ދުރާލައި ރޭވޭ ޕްލޭނެއްކަމުގައި ބައެއް ބޭފުޅުން ސިފަކުރައްވަ އެވެ. އެގޮތަށް ސިފަކުރެއްވެނީ ބަނގުރަލާ ނުލައި ޓޫރިޒަމް ނޯންނާނެ ކަމަށް ދިވެހިންގެ ތެރެއިން ބަޔަކަށް ހީވެފައި އޮންނާތީ އެވެ. އަދި އިސްލާމީ އުސޫލުތަކަށް ޓޫރިޒަމް އަނބުރާލުމަކީ މުސްލިމުން ނޫން ބަޔަކު ރާއްޖެއަށް ނާންނާނެ ސަބަބެއް ކަމަށް ބަޔަކަށް ހީވެގެން އުޅޭތީ އެވެ. އަމިއްލަ ގައުމުގައި ރާބޮވެން ނެތިގެން ޓޫރިސްޓުންގެ ގޮތުގައި ބައެއް ދިވެހިން ފަހަރުގައި ގައުމުތަކަށް ގޮސްއުޅެފާނެ އެވެ. އެކަމަކު ރާއްޖެއަށް ޓޫރިސްޓުން އަންނަނީ އަމިއްލަ ގައުމުގައި ރާބޮވެން ނެތިގެންނެއް ނޫނެއް ނޫންތޯ އެވެ.\nރާއްޖޭގެ ޓޫރިޒަމް ވިޔަފާރިވެރިންނަށް އިސްލާމީ ޓޫރިޒަމް ތައާރަފުކޮށްދީ ނަމޫނާ ދެއްކުމަށް ދިވެހި އިލްމުވެރިންނަށް ހޯމްސްޓޭއަށް ވުރެ ރަނގަޅު އެހެން ފުރުސަތެއް ލިބިދާނެތޯ އެވެ؟ އާދޭހެވެ! އިލްމުވެރިން ދައްކަވަންވީ އެ ވާހަކަ އެވެ. ޓޫރިޒަމްގެ ދެމި އޮތުމަށް ބަނގުރާއާއި ފާހިޝް ކުރެއްވިހާ ކަންކަން ބޭނުން ނުވާ ވާހަކަ އެވެ. ހޯމްސްޓޭގެ ނަމޫނާއާއެކު އެކަން ސާބިތުކުރުމުގެ ވަގުތަކީ މިއީ އެވެ. ޓޫރިޒަމަކީ ސައްތައިން ސައްތަ ހަލާލު ނަފައެއް ނެރެވޭނެ ވިޔަފާރިއެއްކަމުގެ ނަމޫނާ ދެއްކުމަށް ލިބޭނެ ފުރުސަތަކީ މިއީ އެވެ.\nދިވެހިރާއްޖެއަށް ތަނަވަސްކަން ލިބުމަކީ އަޅުގަނޑުމެން އެންމެން އެދޭ ގޮތެވެ. އެއާއެކު، ރާއްޖޭގެ އިސްލާމީވަންތަކަން އެގޮތުގައި ދެމިއޮތުމަކީވެސް އަޅުގަނޑުމެން ލޮލާބޮލުން އެދޭގޮތެވެ. ހޯމްސްޓޭ ޓޫރިޒަމްއަކީ މަދު މުއްސަންޖެއްގެ ޖީބުގައި އޮތް ފަތުރުވެރިކަމުގެ ސިނާއަތުގެ މަންފާ އަޅުގަނޑުމެން ކަހަލަ އާދައިގެ ރައްޔިތުންނާ ހަމައަށްވެސް ފޯރާނޭ ހަމައެކަނި މަގެވެ. އެ ސިނާއަތާއެކު އަޅުގަނޑުމެންގެ ދީން ގެއްލިދާނޭ ކަމަށް ބުނަނީ ނުވިސްނޭ ހިތްތަކަކުންނެވެ. ބަޔަކު މީހުން ހަރާމޭ ހަރާމޭ ގޮވި ނަމަވެސް، ޓޫރިޒަމްއަކީ ރަލާއި މަސްތުވާތަކެއްޗާއި ޖުވާއާއި އައުރައަށް ކިޔާ ނަމެއް ނޫންކަން ދިވެހިރާއްޖޭގެ މުސްލިމުންނަށް ނޭނގި އޮވެދާނެޔޭ އަޅުގަނޑުގެ ހިތެއް ނުބުނެ އެވެ.\nކަންދެއްކުމާއި ދެއްކުންތެރިކަން ފެށޭ ގޮތާއި ނަތީޖާ!\nރިހާކުރު އައިލެންޑުގެ އަގާއި ނަން ހިފަހައްޓައިދޭ ދެ އާއިލާ\nދިއްގަރުގަ ހޯމްސްޓޭ ކާމިޔާބު ވެދާނެތަ؟


vnews - Barca aa dhemedhu oiy faragu boduviyas kanboduvaa hisaabah team ge haalathu adhi nudhey: Zidane\nބާސާއާ ދެމެދު އޮތް ފަަރަގު ބޮޑުވިޔަސް ކަންބޮޑުވާ ހިސާބަށް ޓީމުގެ ހާލަތު އަދިނުދޭ: ޒިދާން\nކޯޗް ޒައިނުއްދީން ޒިދާން---\nސްޕެނިޝް ލީގުގެ އެއް ވަނަ މަގާމްގައި މިވަގުތު އޮތް ބާސެލޯނާއާ ދެމެދު އޮތް ފަަރަގު ބޮޑުވަމުންދިޔަ ނަމަވެސް ކަންބޮޑުވާ ހިސާބަށް ޓީމުގެ ހާލަތު އަދި ނުދާ ކަމަށް ރެއާލް މެޑްރިޑްފެ ކޯޗް ޒައިނުއްދީން ޒިދާން ބުނެފިއެވެ.\nޒިދާން މިހެން ބުނީ، ލީގުގައި ރޭ އަމިއްލަ ދަނޑުގައި ރެއާލް ބެޓިސް އަތުން 1-0 ލަނޑުން ބަލިވި މެޗަށްފަހުއެވެ.\nޒިދާން ދުނީ، ރޭގެ މެޗަކީ މޮޅުވާން މަޖުބޫރު މެޗެއް ކަމަށާއި އެހެން ނަމަވެސް ލިބުނު ފުރުސަތު ތަކުގެ ބޭނުން ނުހިފުމުން ނަތީޖާ އެނބުރުނީ ކަމަށެވެ. އަދި މެޗުގައި ރެއާލްގެ ކުޅުންތެރިންގެ ފަރާތުން ރަނގަޅު ކުޅުމެއް ފެނިގެން ދިޔަ ކަމަށް ވެސް ޒިދާން ބުންޏެވެ.\n"ބެޓިސް އަތުން އަހަރުމެން ބަލިވީ ވަރަށް މޮޅަށް ކުޅެ. ލީގުގައި އަދި ބާކީ މުހިންމު އެތަކެއް މެޗްތަކެއް އެބޮތް. އަދި ހާސްވާ ވަރަށް ޓީމުގެ ހާލަތު ގޯހެއް ނުވެ." ޒިދާން ބުންޏެވެ.\nރޭގެމެޗުގައި ރެއާލް ބެޓިސްގެ ހަމައެކަނި ލަނޑު އެޓީމުން ޖެހީ މެޗުގެ އެންމެ ފަހު މިނެޓުގައެވެ. އެލަނޑު އެޓީމަށް ކާމިޔާބު ކޮށްދިނީ ޕެރެގުއޭގެ ޒުވާން ފޯވާޑް އެންޓޯނިއޯ ސަނަބްރިއާ އެވެ.\nރޭގެ މެޗުން ރެއާލް ބަލިވިއިރު، މިއީ ސަސްޕެންޝަނަށް ފަހު އެނބުރި އައިސް ލީގުގައި ރެއާލްގެ ތަރި ކްރިސްޓިއާނޯ ރޮނާލްޑޯ ކުޅުނު ފުރަތަމަ މެޗެވެ.\nރޭގެ މެޗުން ރެއާލް ބަލިވުމުން އެޓީމް ވަނީ ލީގުގެ ހަތް ވަނަ މަގާމަށް ވެއްޓިފައެވެ. އެޓީމް ލީގް ތާވަލްގެ ހަތް ވަނަ މަގާމްގައި އޮތީ މިހާތަނަށް ކުޅުނު ފެސް މެޗުން ލިބުނު އަށް ޕޮއިންޓާއެކު އެވެ. ލީގުގެ އެއް ވަނަ މަގާމްގައި އޮތީ ކުޅުނު ފަސް މެޗުން 15 ޕޮއިންޓް ހޯދާފައިވާ ބާސެލޯނާއެވެ. އެހެން ކަމުން މިދެޓީމުގެ ދެ މެދުގައި ހަތް ޕޮއިންޓުގެ ފަރަގެއް މިހާރު އެބައޮތެވެ. އަދި ރޭ ރެއާލް އަތުން މޮޅުވި ބެޓިސް އޮތީ ކުޅުނު ފަސް މެޗުން ލިބުނު ނުވަ ޕޮއިންޓާއެކު ލީގުގެ ހަ ވަނަ މަގާމްގައެވެ.\nސްޕެނިޝް ލީގުގައި ރެއާލް ދެން އެންމެ އަވަހަށް ވެސް ކުޅޭ މެޗުގައި ނިކުންނާނީ އަލަވޭސް އާ ދެކޮޅަށެވެ .އެމެޗް ކުޅޭނީ އަންނަ ހޮނިހިރު ދުވަހުގެ ރޭ ރާއްޖެ ގަޑިން 7؛45 ގައެވެ.


China ge maritime idhaaraa thakuge baaruthah ithuru kurumun nuthanavas kan ithuruvejje – adduLIVE\nޗައިނާގެ މެރިޓައިމް އިދާރާތަކުގެ ބާރުތައް އިތުރުކުރުމުން ނުތަނަވަސްކަން އިތުރުވެއްޖެ\nMay 03, 2021, 16:31 އަބްދުﷲ ޔާމީން\nޗައިނާއިން އެ ޤައުމުގެ މެރިޓައިމް ސޭފްޓީ އިދާރާތަކުގެ ބާރުތައް އިތުރުކޮށް ޤާނޫނެއް ފާސްކޮށްފިއެވެ.\nޗައިނާއިން މިފަދަ ޤާނޫނެއް ފާސްކޮށްފައިވަނީ މިދިޔަ ބުދަ ދުވަހުއެވެ. އެކަމާއި ގުޅިގެން އޭޝިޔާގެ ގައުމުތަކާއި އެސަރަހައްދުގެ އެހެން ޤައުމުތަކުގެ މެދުގައި ވަނީ ނުތަނަވަސްކަން އިތުރުވެފައެވެ. މި ފާސްކުރި ޤާނޫނަށް އަމަލުކުރަން ފަށާނީ ސެޕްޓެމްބަރު އެއް ވަނަ ދުވަހު ކަމަށް މީޑިއާތަކުން ރިޕޯޓްކޮށްފައިވެއެވެ.\nޗައިނާއިން މެރިޓައިމް ސޭފްޓީ އިދާރާތަކުގެ ބާރުތައް އިތުރުކޮށް ޤާނޫނު ފާސްކުރުމުން އެކަމުގައި އެންމެ ބޮޑު ނުތަނަވަސްކަމެއް އުފިދައިފައިވަނީ ޖަޕާނާއި ޗައިނާއާއި ދެމެދުގައެވެ. އެކަން އެގޮތަށް މެދުވެރިވެފައިވަނީ މި ފާސްކުރި ޤާނޫނުގެ ސަބަބުން އަދި ޗައިނާއިން ސެންކަކު އައިލެންޑް އަކީ ޗައިނާގެ ޓެރިޓޯރިއަލް ވޯޓާގެ ތެރޭގައި ހިމެނޭ ބައެއްކަމަށް ދައުވާ ކުރުމާއި ގުޅިގެން އެސަރަހައްދުގައި ހަރަކާތްތެރިވާ ޖަޕާނުގެ އުޅަނދުފަހަރަށް ޗައިނާއިން އިތުރަށް ފާރަވެރިވާނެތީއެވެ.\nފެބްރުއަރީ މަހުވެސް ޗައިނާއިން ވަނީ އެ ޤައުމުގެ ސަރަހައްދުގައި ހަރަކާތްތެރިވާ ބޯޓުފަހަރުތަކުން ގާނޫނާއި ހިލާފުވާނަމަ ހަތިޔާރު ބޭނުންކުރުމުގެ ހުއްދަ އެ ގައުމުގެ ކޯސްޓްގާޑަށް ލިބިދޭގޮތަށްވެސް ގާނޫނެއް ފާސްކޮށްފައެވެ.\nފަހުން ފާސްކޮށްފައިވާ ޤާނޫނުގެ ސަބަބުން ޗައިނާގެ މެރިޓައިމް ސޭފްޓީ އިދާރާއަށް އެ ޤައުމުގެ ޓެރިޓޯރިއަލް ވޯޓާގެ ގޮތުގައި ދައުވާކުރާ ހިސާބުގައި އުޅޭ ބޯޓުފަހަރަކީ އެޤައުމުގެ ސަލާމަތަށް ނުރައްކަލެއް ކުރިމަތިކުރުވާނެ ބޯޓުފަހަރު ކަމަށް ޤަބޫލުކުރެވޭނަމަ, ޓެރިޓޯރިއަލް ވޯޓާ ދޫކޮށް ދިނުއުމަށް އެންގޭނެއެވެ. އަދި ބަރީއަ ދަތުރުކުރުމަށް ބައިނަލްއަޤްވާމީ ޤާނޫނުތަކުން ލިބިދޭ ފުރުސަތުތައްވެސް ހިފެހެއްޓުމުގެ ބާރު އެ ޤައުމުގެ މެރިޓައިމް އިދާރާއަށް ވަނީ މި ގާނޫނުގެ ދަށުން ދީފައެވެ.\nޗައިނާއިން އަންނަނީ އިރު އަދި ދެކުނު ޗައިނާ ކަނޑުގެ ސަރަހައްދު ބޮޑުކުރުމަށް މަސައްކަތް ކުރަމުންނެވެ. އެގޮތުން ސެންކަކު އައިލެންޑް ހިމެނޭ ސަރަހައްދަކީ ޗައިނާގެ ސަރަހައްދެއްކަމަށް އެ ގައުމުން ދައުވާކޮށް އަންނަނީ އެ ސަރަހައްދުގައި އެ ޤައުމުގެ ސަލާމަތީ ބާރުތަކުގެ އަތްގަދަ ކުރަމުންނެވެ. އެހެންނަމަވެސް އެ ސަރަހައްދަކީ ޖަބާނާއި އެމެރިކާއިން އެއްބަސްވުމެއްގެ ދަށުން ބަލަހައްޓާގޮތަށް ހަމަޖެހިފައި އޮންނަ ސަރަހައްދެކެވެ.\n2010 ވަނަ އަހަރު ސެންކަކު އައިލެންޑްގެ މައްސަލައިގައި ޗައިނާއާއި ޖަޕާނުން މަޝްވަރާތައްވެސް ކުރިއަށް ގެންގޮސްފައިވެއެވެ. އެހެންނަމަވެސް އެ ސަރަހައްދުގެ މައްސަލަ އިތުރަށް ހޫނުވީ 2012 ވަނަ އަހަރު ޖަޕާނުގެ ބޮޑުވަޒީރު އެސަރަހައްދަކީ ޖަޕާނުގެ އިހްތިސާސްގެ ތެރޭގައި ހިމެނޭ ބައެއް ކަމަށް ދައުވާ ކުރުމާގުޅިގެންނެވެ.


Installment usoolun tax dhehkumugai MIRA inn luithakeh | Mihaaru\nވިޔަފާރި / މީރާ\nއިންސްޓޯލްމަންޓް އުސޫލުން ޓެކްސް ދެއްކުމުގައި ލުއިތަކެއް\nމީރާގެ އޮފީސް އިދާރާގައި ޓެކްސް ދެއްކުމަށް ބަޔަކު މަޑުކޮށްލައިގެން. މީރާއިން ވަނީ ޓެކްސް ދެއްކުމުގައި ވިޔަފާރިތަކަށް ބޮޑު ލިޔެއް ދީފައި\n26 ޖޫން 2021 - 20:18\nޓެކްސް ދައްކާ ފަރާތްތަކަށް، ކޮވިޑާ ގުޅިގެން ދިމާވެފައިވާ މާލީ ދަތިތަކަށް ރިއާޔަތްކޮށް، އިންސްޓޯލްމަންޓް އުސޫލުން މީރާ އަށް ފައިސާ ދެއްކުމުގެ އުސޫލަށް އިތުރު ލުޔެއް ދީފި އެވެ.\nއެ އިދާރާ އިން މިހާރު ވަނީ އިންސްޓޯލްމަންޓް އުސޫލުން ފައިސާ ދެއްކުމަށް އެދި ހުށަހަޅާ ފަރާތްތަކަށް، އޭގެ ކުރިން އިންސްޓޯލްމަންޓް އުސޫލުން ފައިސާ ދެއްކުމުގެ އެއްބަސްވުމަށް އައުމުގެ ގޮތުން ދައްކަންޖެހޭ ކޮމިޓްމަންޓް ޕޭމަންޓް އިތުރަށް ކުޑަކޮށްފަ އެވެ. ކޮމިޓްމަންޓް ޕޭމަންޓްގެ ގޮތުގައި ނުދައްކާ ހުރި ފައިސާގެ 50 ޕަސެންޓް މިހާތަނަށް ނަގަމުން އައި ނަމަވެސް އެ އަދަދު މިހާރު ވަނީ 5-10 ޕަސެންޓަށް ކުޑަކޮށްފަ އެވެ.\nމީގެ އިތުރުން އާންމު އުސޫލުން އިންސްޓޯލްމަންޓް ހަމަޖައްސައިދެވޭ މުއްދަތު ވެސް މިހާރު ވަނީ ކުޑަކޮށްދީފަ އެވެ. އެހެންވެ، ޓެކްސް އިދާރާ އިން މިހާރު ހަމަޖައްސާފައިވާ ގޮތުން ދެ މަހާއި 26 މަހާ ދެމެދުގެ މުއްދަތަށް އިންސްޓޯލްމަންޓްގެ ބަހައިލެވޭނެ އެވެ.\nމީރާ އިން ބުނިގޮތުގައި، މި ލުއިތައް ހަމަޖައްސައިދޭނީ ޓެކްސް ދައްކާ ފަރާތުގެ ވިޔަފާރީގެ ފަންތި އާއި އެ ފަރާތުގެ 2020 ވަނަ އަހަރުގެ އާމްދަނީ އަށް ބަދަލު އައިސްފައިވާ ވަރަށް ބަލައިގެންނެވެ.\nމި ހާލަތުގައި ދޭ އިތުރު ލުޔެއްގެ ގޮތުން، އިންސްޓޯލްމަންޓް އެއްބަސްވުމެއްގައި ސޮއިކޮށްފައި އޮތަސް، އެ ބަދަލުކުރަން އެދިއްޖެ ނަމަ އެ ފުރުސަތު ވެސް ޓެކްސް ދައްކާ ފަރާތްތަކަށް މީރާ އިން ވަނީ ދީފަ އެވެ. އަދި ޓެކްސް ދައްކާ ފަރާތުން ބޭނުންވާ ނަމަ، މިހާރު ހިނގަމުންދާ އިންސްޓޯލްމަންޓް އެއްބަސްވުން އަލުން ޝެޑިއުލް ވެސް ކޮށްދޭނެ ކަމަށް މީރާ އިން ބުނެ އެވެ.\nއެ އިދާރާ އިން ބުނީ ޓެކްސްއާ ގުޅޭ ޖޫރިމަނާ ދެއްކުމަށް ދަތިވާ ނަމަ، އެ ފަރާތުން ނުދައްކައި ހުރި ޓެކްސް ދެއްކުމުން ނުވަތަ ޓެކްސް ދެއްކުމަށް އިންސްޓޯލްމަންޓް އެއްބަސްވުމެއްގައި ސޮއިކުރުމުން ޖޫރިމަނާ މާފުވާނެ ކަމަށެވެ.\nކޮވިޑާ ގުޅިގެން ރާއްޖޭގެ އެކި ދާއިރާތަކުގައި ހިންގަމުންދާ ވިޔަފާރިތަކަށް ބޮޑެތި ގެއްލުންތަކެއް ކުރިމަތިވެފައިވާ އިރު މީރާ އިން ޓެކްސް ދެއްކުމުގައި ދިން ލުއިތަކުން އެފަދަ ފަރާތްތަކަށް ބޮޑު ފަސޭހައެއް ލިބޭނެ ކަމަށް އެ އިދާރާ އިން ބުނެ އެވެ. މިގޮތަށް ލުއިތައް ދިނުމުގައި ކުދި އަދި މެދުފަންތީގެ ވިޔަފާރިތަކަށް އިތުރަށް ލުއި ދިނުމަށް އެ އިދާރާއިން ވަނީ ނިންމައިފަ އެވެ.\nމީރާ ޓެކްސް އިގްތިސާދު ރާއްޖޭގެ އިގްތިސާދު\nކީއްވެ ޓެކްސް ދެއްކުމަށް ލުއިދޭންޖެހެނީ. އަހަރެމެން ގަންނަ ސްޕާރީ ޕެކެޓާރި އަރާ ފައިވާން ގަނޑުވެސް ގަންނަނީ %6 ޖީއެސްޓީ ދައްކާފައި. ދެން އެފައިސާކޮޅު ވިޔަފާރިވެރިޔާ ސަރުކާރަށް ވަގުތުން ނުދެއްކެންވީ ސަބަބެއް ކޮބާ؟ އެފައިސާއަކީ ވިޔަފާރިވެރިޔާއާއި ސަރުކާރުގެ އެއްޗެއްނޫން، އެއީ ދިވެހި ހުރިހާ ރައްޔިތުންގެ ފައިސާ. އެފައިސާގައި ޖެހިއްޖެނަމަ އެއީ ވެވޭ ޚިޔާނާތެއް. ސަރުކާރުން އާންމު ރައްޔިތުންގެ މުދަލައް ޚިޔާނާތްތެރިވުމަކީ ވެރިންނާއި ސުވާލުވެވެވޭނެކަމެއް.\nސަރުކާރަށް ކުރާ ބިލަކަށް ލާރި މި ލިބެނީ6މަސް7މަސް ފަހުން. އެކަމަކު ބިލުކުރާ މަހު އެބަޖެހޭ ސަރުކާރަށް ޖީއެސްޓީ ދައްކަން. މީދެން އަރަތެއްނު. މިކަމަކާހެދި އަހަރުމެން މި އިނދަ ޖެހެނީ.\nމިއީ ނަސީދު އެބުނާ ހެޔޮވެރިކަން! މިހާރު ކުޑަވިޔާފާރިގަނޑެއްވެސް ހުޅުވާނުލެވޭ މީރާގެ ޓެކްސްއާއިހެދި! ގަވައިދުން ރިޕޯޓް ހުށަނޭޅިއްޖެނަމަ ބޮޑު ޖޫރިމަނާ! މިއީ ކޮންގައިމެއްގަ އޮންނަގޮތްތަ؟ ބަލަ ފިލިޕިންސް ފަދަ ގައުމުތަކުގައި ވަކިވަރެއްގެ ކެޕިޓަލަށްވުރެން ރައުސުލްމާލު ބޮޑުނުވާނަމަ ޓެކްސްދައްކާ ރަޖިސްޓެރީވެސް ކުރަންނުޖެހޭ ވިޔަފާރި ތަކުގައި. މިކަމާހެދި މިގައުމުގައި ވިޔަފާރިއެއްވެސް ފަށަން ބިރުގަނޭ!މުދަލުން ޑިއުޓީނަގާ ޓެކްސްވެސް ނަގާ!\nނުލިބޭ އެއްޗަކުން ޓެކްސް ދަށްކަންޖެހޭތަ؟ އިންސްޓޯލްމަންޓް ޕްލޭންތައްތިހަދަނީ


Bidheyseennah dhen registry veveynee deposit faisa dhekkumun | Mihaaru\nބިދޭސީންތަކެއް: ރެގިއުލަރައިޒޭޝަން ޕްރޮގްރާމުގައި 40،000 އަށްވުރެ ގިނަ ބިދޭސީން ވަނީ ރަޖިސްޓްރީވެފައި.-- ފޮޓޯ: ނިޝާން އަލީ/ މިހާރު\nބިދޭސީންނަށް ދެން ރަޖިސްޓަރީ ވެވޭނީ ޑިޕޮސިޓް ފައިސާ ދެއްކުމުން\n24 ސެޕްޓެމްބަރ 2020 - 22:07 22 comments\nގަވާއިދާ ހިލާފަށް އުޅޭ ބިދޭސީން ރަޖިސްޓަރީ ކުރުމަށް ހުޅުވާލާފައިވާ ރެގިއުލަރައިޒޭޝަން ޕްރޮގްރާމުގައި ރަޖިސްޓަރީވާ މީހުންނަށް، ރެގިއުލަރައިޒޭޝަން އެމްޕްލޮއިމަންޓް އެޕްރޫވަލް (އާރުއީއޭ) ދެން ދޫކުރާނީ ޑިޕޮސިޓް ފައިސާ ދެއްކުމުން ކަމަށް އިކޮނޮމިކް މިނިސްޓްރީން އިއްޔެ ބުނެފި އެވެ.\nއެ މިނިސްޓްރީން ކުރި އިއުލާނެއްގައި ބުނީ އިއްޔެ އިން ފެށިގެން އާރުއީއޭ ދޫކުރަން ހަމަޖައްސާފައިވަނީ ޑިޕޮސިޓް ފައިސާ ދެއްކުމުން ކަމަށެވެ. އެ ޕްރޮގްރާމުގެ ދަށުން މިހާތަނަށް ރެގިއުލަރައިޒްކޮށް، އާރުއީއޭ ދޫކޮށްފައިވާ ބިދޭސީން ވެސް ވަޒީފާ އަދާކުރުމުގެ ހުއްދަ އިތުރުކުރެވޭނީ އެ އަށް ވާ ޑިޕޮސިޓް ފައިސާ ދެއްކުމުން ކަމަށް ބުންޏެވެ.\nއިކޮނޮމިކް މިނިސްޓްރީގެ ޑެޕިއުޓީ މިނިސްޓަރު މަރިޔަމް ނާޒިމާ މިއަދު ވިދާޅުވީ، ގަވައިދުގެ ތެރެއަށް ބިދޭސީން ފެއްތުމަށް އެމްޕްލޯޔަރުގެ އަތުން މީގެ ކުރިން ޑިޕޮސިޓް ފައިސާއެއް ނުނަގާ ކަމަށެވެ. ނަމަވެސް މިހާރު ގެނައި ބަދަލުގެ ސަބަބުން، ވަޒީފާ އަދާކުރުމުގެ ހުއްދަ ހޯދުމަށް ޑިޕޮސިޓް ފައިސާ ދައްކަން ޖެހޭނެ ކަމަށް ވިދާޅުވި އެވެ.\nރާއްޖޭގައި ގަވާއިދާ ހިލާފަށް އުޅެމުން ދިޔަ 40،000 އަށް ވުރެ ގިނަ ބިދޭސީން ވަނީ ރަޖިސްޓަރީ ވެފަ އެވެ. އިކޮނޮމިކް މިނިސްޓްރީން އަންނަނީ އެ ބިދޭސީންނަށް ވަޒީފާ ހޯދައިދިނުމަށް ވެސް އެހީތެރިކަން ދެމުންނެވެ.\nބިދޭސީންގެ މައްސަލަ ހައްލުކުރުމަށް ސަރުކާރުން ކުރަމުން އަންނަ މަސައްކަތުގައި ވަނީ ނަތީޖާތަކެއް ވެސް ހާސިލް ކުރެވިފަ އެވެ. އެގޮތުން، ރާއްޖޭގައި ގަވައިދާ ހިލާފަށް އުޅޭ މީހުންނާއި ގައުމަށް އަނބުރާ ދާން ބޭނުންވެފައި ތިބި 8،000 އަށް ވުރެ ގިނަ ބިދޭސީން ފޮނުވާލާފައި ވެ އެވެ. މި އަހަރު 20،000 އެއްހާ ބިދޭސީން ފޮނުވާލެވޭނެ ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ކުރިން ވިދާޅުވެފައި ވެ އެވެ.\nއެ މައްސަލައިގައި، މިދިޔަ ޖުލައި 13 ގައި ފައްޔާޒު ވިދާޅުވީ ގަވައިދާ ހިލާފަށް އުޅޭ ބިދޭސީން ކަނޑު ބޯޓެއްގައި ފޮނުވައި ނުލެވޭނެ ކަމަށެވެ. އެ މީހުންނަށް ފޮނުވައިލުމަށް ބަންގްލަދޭޝްގެ ސަރުކާރުގެ އެއްބާރުލުން ލިބޭ ކަމަށާއި ގަދަކަމުން އެ ބިދޭސީން ފޮނުވާލަން އުޅޭ ނަމަ އެ އެއްބާރުލުން ނުލިބޭނެ ކަމަށް ވެސް ވިދާޅުވި އެވެ.\n"އަޅުގަނޑު އެއްވެސް ގޮތަކަށް ގަސްތެއް ނުކުރަން އަދިއެއް އެ މީހުންގެ ނުރުހުމުގައި ފޮނުވާކަށް. އެ ފުރުސަތު އެބަ އޮތް. އަޅުގަނޑާ ދިމާލަށް ކޮންމެ މީހަކު ކޮންމެ އެއްޗެއް ބުނި ކަމުގައި ވީ ނަމަވެސް ދިވެއްސެއްގެ ހައިސިއްޔަތުން މިކަމުގައި އަޅުގަނޑު ލަދުވެތިވަން އެމީހުންނާ ދޭތެރޭގައި ދިވެހިރާއްޖޭގައި ކަންތައްތައް ވެފައި އޮތްގޮތުން،" މިނިސްޓަރު ވިދާޅުވި އެވެ.\n"އަޅުގަނޑު ބޭނުން ތާރީހުގައި ލިޔެވިގެން ދާން މިކަމުގައި ރާއްޖޭން ކަންކަން ކުރީ އިންސާފު ވެރިކަމާއެކުގައި ކަމަށް."\nއިތުރު ލިޔުންތައް ބިދޭސީން އިކޮނޮމިކް ޑިވެލޮޕްމެންޓް މިނިސްޓްރި ފައްޔާޒް އިސްމާއިލް، އިކޮނޮމިކް މިނިސްޓަރު ގަވާއިދާ ހިލާފަށް އުޅޭ ބިދޭސީން\nބިދޭސީންގެ މުސާރަ މައްސަލަ ހައްލުކުރާނެ ގޮތެއް ހޯދަނީ


އެމް.އެން.ޔޫގެ ޗާންސެލަރ ޑރ. މުޙައްމަދު ލަޠީފް ޔޫނިއަންގެ ޔޫޓިއުބް ޗެނަލް، ރަސްމީ ޓީޝާޓު އަދި އާ ވެބްސައިޓް އިފްތިތާހުކޮށްދެއްވައިފި – MNUSU\nއެމް.އެން.ޔޫގެ ޗާންސެލަރ ޑރ. މުޙައްމަދު ލަޠީފް ޔޫނިއަންގެ ޔޫޓިއުބް ޗެނަލް، ރަސްމީ ޓީޝާޓު އަދި އާ ވެބްސައިޓް އިފްތިތާހުކޮށްދެއްވައިފި\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަންގެ ރަސްމީ ޔޫޓިއުބް ޗެނަލް، ރަސްމީ ޓީޝާޓުގެ ފަރުމާ އަދި އާ ވެބްސައިޓް އިފްތިތާހުކޮށްފިއެވެ. ޔޫނިއަންގެ ގޮފިތަކުގެ ހިންގާ ކޮމިޓީތަކުގެ މެންބަރުންނަށް މަޤާމު ހަވާލުކުރެއްވުމަށް 16 ފެބުރުވަރީ 2018 ވީ ހުކުރުދުވަހުގެރޭ ”އެފް.އީ އޮޑިޓޯރިއަމް“ ގައި ބޭއްވުނު ރަސްމިއްޔާތުގައި، ޔޫނިއަންގެ ޔޫޓިއުބް ޗެނަލް، ރަސްމީ ޓީޝާޓު އަދި ވެބްސައިޓް އިފްތިތާހުކޮށްދެއްވީ ދިވެހިރާއްޖޭގެ ޤައުމީ ޔުނިވަރސިޓީގެ ޗާންސެލަރ ޑރ. މުހައްމަދު ލަޠީފެވެ.\nޔޫނިއަންގެ ފަރާތުން މުޅިން އަލަށް ތަޢާރަފުކުރެވުނު ޔޫޓިއުބް ޗެނަލުން ޔޫނިއަންގެ ފަރާތުން ބައިވެރިވާ އަދި އިންތިޒާމުކުރާ އެކިއެކި ޙަރަކާތްތަކުގެ ވީޑިއޯ، ކުރިއަށް އޮތް ދުވަސްތަކުގައި ފެންނާނެއެވެ. ތަފާތު މުޙިއްމު އެކިއެކި ޙަރަކާތްތައް ޔޫނިއަންގެ މެންބަރުންނަށް ފަސޭހަކަމާއެކު ފޯރުކޮށްދިނުމުގެ މަޤްޞަދުގައި ތަޢާރަފުކުރެވުނު މި ޔޫޓިއުބް ޗެނަލްއަކީ ޔޫނިއަންގެ ފުރަތަމަ ޔޫޓިއުބް ޗެނަލްވެސްމެއެވެ. އެމް.އެން.ޔޫ.އެސް.ޔޫގެ ޔޫޓިއުބް ޗެނަލަށް ”ސަބްސްކްރައިބް“ ކުރެއްވުމަށް: http://tiny.cc/mnusu-youtube އަށް ޒިޔާރަތްކުރައްވާ!\nއެމް.އެން.ޔޫ ޗާންސެލަރ އަދި އެމް.އެން.ޔޫ.އެސް.ޔޫ މީޑިއާ ކޯޑިނޭޓަރ\nދަރިވަރުންގެ ޔޫނިއަންގެ ރަސްމީ ޓީޝާޓުގެ ފަރުމާ ވެސް މި ރަސްމިއްޔާތުގައި ވަނީ އިފްތިތާޙުކުރެވިފައެވެ. މިއީ ދަރިވަރުންގެ ޔޫނިއަންގެ ފަރާތުން ބާއްވާ އެކިއެކި ޙަރަކާތްތަކުގައި އިސްކޮށް ޙަރަކާތްތެރިވާ ދަރިވަރުންނަށް ޚާއްޞަކޮށްގެން ތަޢާރަފުކުރެވޭ ޓީޝާޓެކެވެ. މިގޮތުން، ޔޫނިއަންގެ ގޮފިތަކުގެ ހިންގާ ކޮމިޓީގެ މެންބަރުންނަށާއި، ޙަރަކާތްތަކުގައި ދަރުމަވެރިންގެ ގޮތުގައި ބައިވެރިވާ ދަރިވަރުންނަށް މީގެ ޓީޝާޓު ޔޫނިއަންގެ ފަރާތުން ފޯރުކޮށްދެވޭނެއެވެ.\nޔޫޓިއުބް ޗެނަލް އަދި ޓީޝާޓު ފަރުމާ އާއި އެކު ދެން ތަޢާރަފުކުރެވުނު ޔޫނިއަންގެ އާ ރަސްމީ ވެބްސައިޓަކީ ޔޫނިއަންގެ ކުރީގެ ވެބްސައިޓަށް މައްސަލަތަކެއް ކުރިމަތިވުމުން، މުޅީން އަލަށް ތަޢާރަފުކުރެވޭ ވެބްސައިޓެކެވެ. މި ވެބްސައިޓުގެ ”އެޑްރެސް“ އަކީ ”www.mnusu.edu.mv“ އެވެ.


Ooredoo supernet Naifarah - AO News\nއުރީދޫ ސުޕަރނެޓް ނައިފަރަށް\nދިވެހިރާއްޖޭގެ ޓެލެކޮމިއުނިކޭޝަން ދާއިރާއަށް އިންގިލާބެއް ގެނެސްދިން ކުންފުންޏެއް ކަމަށްވާ އުރީދޫ އިން 100 އެމްބީޕީއެސް އާއި ހަމައަށް ހަލުވި ސްޕީޑްތަކާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޙިދުމަތް ޅ.ނައިފަރަށް ތައާރަފްކޮށްފިއެވެ.\nއުރީދޫއިން ނެރުނު ބަޔާނެއްގައި އުރީދޫގެ އެކްޓިންގް ޗީފް ކޮމަރޝަލް އޮފިސަރ ހުސައިން ނިޔާޒު ވިދާޅުވެފައިވާ ގޮތުގައި އުރީދޫގެ މަގުސަދަކީ ފެންވަރު ރަނގަޅު އިންޓަނެޓުގެ ހިދުމަތް މުޅި ރާއްޖެއަށް ފޯރުކޮށްދިނުން ކަމަށާއި އެގޮތުގެ މަތިން ޅ.ނައިފަރަށް 100 އެމްބީޕީއެސް އާއި ހަމައަށް ހަލުވި ސްޕީޑްތަކާއި އެކު އުރީދޫ ސުޕަރނެޓު ފިކްސްޑް ބްރޯޑްބޭންޑުގެ ފުރުސަތު ހުޅުވާލުމަކީ އެ ކުންފުންޏަށް ލިބޭ އުފަލެކެވެ.\nނިޔާޒު އިތުރަށް ވިދާޅުވެފައިވަނީ އެ ކުންފުނިން ކުރިއަށް އޮތް ތަނުގައިވެސް ދިވެހި ރައްޔިތުންނަށް އިޤްތިސޯދީ އަދި އިޖްތިމާއީ ކުރިއެރުން ހޯދައިދިނުމަށް ކުރަމުންދާ މިފަދަ މަސައްކަތްތައް ރާއްޖޭގެ ހުރިހާ ކަންކޮޅުތަކެއްގައިވެސް ކުރަމުންދާނެ ކަމުގެ ޔަގީންކަން އަރުވާކަމަށެވެ.\nއުރީދޫއިން ހާމަކުރި ގޮތުގައި ކަސްޓަމަރުންގެ ތަފާތު ބޭނުންތަކަށް އެކަށޭނެ ގޮތަށް ފަރުމާ ކުރެވިފައިވާ ހަލުވި ސްޕީޑުގެ އިންޓަނެޓް ޕެކޭޖްތަކެއް އުރީދޫ ސުޕަރނެޓްގެ ޚިދުމަތް ބޭނުން ކުރައްވާ ބޭފުޅުންނަށް ލިބިގެންދެއެވެ.\nޅ. ނައިފަރުއުރީދޫއުރީދޫ ސުޕަރނެޓްއުރީދޫ ސުޕަރނެޓް ފިކްސްޑް ބްރޯޑްބޭންޑު


މި ސަރުކާރަކީ އިންތިހާބަށް ފޮޅޭ މަލެއް ނޫން: އާޒިމް – Haftha\nSat, 22 January, 2022, 8:24 pm\n29 އޮގަސްޓް 2021, މާލެ, އެމްޓީސީސީގެ ހޮޓްލައިން އިފްތިތާހު ކުރުމަށް ބޭއްވި ރަސްމިއްޔާތުގައި އެމްޓީސީސީގެ ސީއީއޯ އާދަމް އާޒިމް ވާހަކަ ދައްކަވަނީ --- ހަފްތާ ފޮޓޯ\nމި ސަރުކާރަކީ އިންތިހާބަށް ފޮޅޭ މަލެއް ނޫން: އާޒިމް\nމި ސަރުކާރަކީ އިންތިހާބަށް ފޮޅޭ މަލެއް ނޫން ކަމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ)ގެ ސީއީއޯ އާދަމް އާޒިމް ވިދާޅުވެއްޖެއެވެ.\nއާޒިމް އެހެން ވިދާޅުވީ ށ. ކޮމަންޑޫއާއި މަތިކޮމަންޑޫ ގުޅާލުމުގެ މަޝްރޫއު އިފްތިތާހުކުރުމަށް މިއަދު ހަވީދު ކޮމަންޑޫގައި ބޭއްވި ރަސްމިއްޔާތުގައި ވާހަކަދައްކަވަމުންނެވެ. އާޒިމް ވިދާޅުވީ، މި ސަރުކާރުގެ މަސައްކަތް ލަސް ކަމަށް ވާހަކަ ދައްކަނީ ރައީސް އިބްރާހީމް މުހައްމަދު ސޯލިހުގެ އަގު ވައްޓާލަން ކަމަށެވެ. އަދި މީގެ ކުރިން ދެ އަހަރު ތިން އަހަރުން ނިންމާ ބަނދަރުގެ މަސައްކަތް މިހާރު އެއް އަހަރުގެ ތެރޭގައި ނިންމާ ކަމަށާއި، މަސައްކަތް ލަސް ނަމަ އެކަން އެގޮތަށް ނުވީސް ކަމަށް ވިދާޅުވިއެވެ.\nއާޒިމް ވިދާޅުވީ ކޮމަންޑޫގައި އެ މަޝްރޫއު ނިންމާއިރު، އެރަށަށް ބޭނުންޖެހިފައިވާ ބައެއް ކަންކަން އެ ކުންފުނީގެ ސީއެސްއާރުގެ ދަށުންވެސް ކުރަން ނިންމާފައިވާ ކަމަށެވެ. އެގޮތުން، އެރަށު ޓާފް ދަނޑުގެ މަސައްކަތާއި ބިންގަނޑު އެއްވަރު ކުރުމުގެ މަސައްކަތް ފާހަގަކުރެއްވިއެވެ.\n“ތިބޭފުޅުން ޝައްކުކޮށްފާނެ، މިތަނަށް މިއަދު އިންތިހާބަކާ ދިމާވީމަ އައިސް މިކަން ކުރާތީ ޝައްކުކޮށްފާނެ. ޝައްކު ނުކުރައްވާ. މި ސަރުކާރަކީ އިންތިހާބަށް ފޮޅޭ މަލެއް ނޫން” އާޒިމް ވިދާޅުވިއެވެ.\nއޭނާ ވިދާޅުވީ މި ސަރުކާރަކީ އިންތިހާބަށް ފޮޅޭ މަލަކަށް ވާނަމަ، އެމްޓީސީސީން 150 ޕްރޮޖެކްޓުގައި ސޮއި ނުކުރާނެ ކަމަށް ވިދާޅުވިއެވެ. އަދި ކޮންމެ ހަފްތާއަކު ކަހަލަ ގޮތަކަށް އެމްޓީސީސީން ތަރައްގީގެ މަޝްރޫއެއްގައި ސޮއިކުރާ ކަމަށް ވިދާޅުވިއެވެ.


Maaban'duvun Lasvany Misababaa Hure Kamahves Vedhaane - Vaguthu\nމާބަނޑުވުން ލަސްވަނީ މިސަބަބާހުރެ ކަމަށްވެސް ވެދާނެ\n10 މަސް ކުރިން ( މެއި 4, 2018 )\nކިތަންމެ ވަރަކަށް މަސައްކަތް ކުރިޔަސް މާބަނޑު ނުވުމަކީ ވަރަށް ގިނައިން ދިމާވާ ކަމެކެވެ. ބައެއް ފަހަރު މިކަން މިހެންވުމަށް ދިމާވަނީ އުފެދުމުގައިވެސް ހުންނަ ބައްޔެއްގެ ސަބަބަބުންނެވެ. އަނެއްބައި ފަހަރު މިކަން މިހެން ދިމާވަނީ އަމިއްލަޔަށް ކުރެވޭ ކަމެއްގެ ސަބަބުންނެވެ.\nބަރުބޮޑު ދިރިއުޅުމެއް ކޮންމެ މީހެއްވެސް އުޅެމުންދާއިރު، ތިމާގެ ސިއްޙަތާމެދު ފަރުވާ ކުޑަކުރުމަކީ ވަރަށް ގިނައިން ދިމާވާ ކަމެކެވެ. މިކަން މިހެން ދިމާވަނީ ބައެއް ފަހަރަށް ދިމާވަނީ މިކަމުގެ ސަބަބުން ފަހުން ދިމާވެދާނެ ކަންކަމަށް ނޭނގޭތީއެވެ. މިސާލަކަށް އަންހެން މީހާގެ ކެޔުން ބައްޓަން ކުރާ ގޮތުގެ ސަބަބުން ބައެއްފަހަރު ވަރަށް ބޮޑު ނިޢުމަތެއް ކަމުގައިވާ ކުއްޖަކު ލިބުމުން ތިމާ މަޙްރޫމްވެގެންދެއެވެ.\nހިއުމަން ރިޕުރަޑަކްޝަން ޖާނަލްގައި ޝާއިރުކޮށްފައިވާ ދިރާސާާއެއްގައި ބުނެފައިވަނީ ތަރުކާރީ މަދުން ކެޔުމާއި ގިނައިން ތައްޔާރީ ކާނާ ކެޔުމަކީ މާބަނޑުވާން ގިނަ ދުވަސްތަކެއް ނަގާ ކަމެއްކަމަށާއި ބައެއް ފަހަރު ދަރިން ލިބުމުންވެސް މަޙްރޫމްވެގެންދާ ކަމަށެވެ.\nދުނިޔޭގެ އެކި ހިސާބުތަކުން ޖުމްލަ 5,598 އަންހެނުން ބައިވެރިކޮށްގެން ކުރެވުނު މިދިރާސާއިން ދައްކާގޮތުން މީގެ ތެރެއިން ތައްޔާރީ ކާނާގެ ބާވަތް ގިނައިން ބޭނުންކުރާ މީހުން މާބަނޑުވުމަށް ގިނަ ދުވަސްނަގައެވެ. އަދި ތައްޔާރީ ކާނާ އާއްމުކޮށް ކާމީހުންގެ ތެރެއިން 468 (8 އިންސައްތަ) މީހުންނަކީ ކުދިން ލިބުމުން މަޙްރޫމްވެފައިވާ މީހުންނެވެ.\nދެކުނު އޭޝިއާ އިން އިންޓަނެޓް އެންމެ އަގުބޮޑީ ދިވެހިރާއްޖޭގައި\nމެއި 4, 2018 15:37\nމި ލިޔުމާ ދޮންކޭލާ ހުރި ގުޅުމަކީ ކޮބައިތޯ... މިފަދަ ފޮޓޯގެ މާނަ އަކީ ކީއްކުރަން ބޭނުން ކުރާ އެއްޗެއް ކަން އެންމެން ދަނޭ.. ޕްލީޒް ޗޭންޖް\nމެއި 4, 2018 19:07\nތީ ހުސްހޮޅި ވާހަކަ\nމެއި 4, 2018 19:52\nޙަބަރުގަ ވަަ ފޮަޓޯ ބަދަލުކުރަނެ ޖެހެެ\nމެއި 5, 2018 02:22\nއާރޓިކަލް ކިޔާނިމުނު އިރުވެސް ދޮންކޭލާ ދަރިންނުލިބުމާހުރި ގުޅުމަކީ ކޮބާކަމެއް ނޭނގުނު\nމެއި 6, 2018 12:48\nމަށަށް އިނގޭ ދޮންކޭލާ މާބަނޑުވުމާ ހުރިގުޅުން ދޮންކެޔަ ކުޑަ ދަރިން ހޯދަން އުދަނގޫވޭ ވަރަށް އުދަގޫ


China Ge Rocket Vettunu Sarahadhu MNDF Inn Hoadhanee - Vaguthu\nޗައިނާގެ ރޮކެޓްވެއްޓުނު ރާއްޖޭގެ ކަނޑުގެ ސަރަހައްދު\nރާއްޖޭގެ ކަނޑުގެ ސަރަހައްދަށް ރޮކެޓެއްގެ އެކި ބައިތައް ވެއްޓިފައިވާތީވެ އިތުރަށް އެކަން ބަލަމުންދާ ކަމަށް ގައުމީ ދިފާއީ ބާރު، އެމްއެންޑީއެފްއިން ވިދާޅުވެއްޖެއެވެ.\nޗައިނާ އިން ޖައްވަށް ފޮނުވާލި ތަނުން ކޮންޓްރޯލު ގެއްލުނު ރޮކެޓް ރާއްޖޭގެ ކަނޑުގެ ސަރަހައްދަށް މިއަދު ހެނދުނު ވެއްޓިފައިވާ ކަމަށް ޗައިނާގެ ޖައްވީ އިދާރާ ވަނީ ރިޕޯޓްކޮށްފައެވެ. ނަމަވެސް ރޮކެޓް ވެއްޓުނު ސީދާ ލޮކޭޝަނެއް ޗައިނާ އިން ހާމައެއް ނުކުރެއެވެ.\nއެކަމާ ގުޅޭ ގޮތުން އެމްއެންޑީއެފުން ވިދާޅުވީ، ރޮކެޓް ވެއްޓިފައިވާ ކަމުގެ މައުލޫމާތު ލިބިފައިވާތީ އެމްއެންޑީއެފްގެ ސެންޓްރަލް އޭރިޔާ ކޯސްޓުގާޑް ސްކޯޑަން އިން އެކަން ބަލަމުން އަންނަ ކަމަށެވެ. ރޮކެޓް ވެއްޓުނު ސީދާ ސަރަހައްދެއް ދަންނަވަން ދަތި ކަމަށް ވިދާޅުވިއެވެ.\nމެއި 9, 2021 13:39\nއެއޮއްބޮޑު ރޮކެޓް އައިސް ވެއްޓުނުއިރު އެމްއެންޑީއެފް އަށް ހަމަ ރޭކާވެސް ނުލި؟؟؟ މީގެ އެތައް ދުވަހެއް ކުރިން ބޭރުގެ ހަބަރުތަކުން ކިޔާތީ މަށަށްވެސް އެކަން އިނގޭ..\nމެއި 9, 2021 14:42\nމާބޮޑަށް ހަބަރުތައް ކިޔުނީ މަ ވެދާނެތިހެން.. ރޮކެޓް ހުރިގޮތަކަށް ނޫނޭ ވެއްޓެނި، ދުނިޔޭގެ ސަތަހަޔަށް ވަންނައިރު ކުދިކުދިވެ ބުރައިގެންދާނެ.\nމެއި 9, 2021 14:48\nތިބޭ ފުޅާ ޕަބްޖީ ކުޅެޭހެން ދިވެހިއަސްކަރިއްޔަަާ ކުޅެން ނޫޅުމަށް ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެދަންނަވަވަން؛ މިިގައުމު ދުނިޔެެޭގެ އެންމެހާ ބާރުތަކުން ދިފާއުކުރަމުން މިދަނިީ ދިވެހިއަސްކަރިއްޔާެއިން\nމެއި 9, 2021 15:40\nއަޅޭ އެކަން ކުޑަހުވަދޫ މީހުންގާތު އަހަާލަބަލަ. މިރާއްޖޭގެ ތިކަހަކަ ކަންކަން ދިރާސާކުރާ ބަޔަކަށް އުޅޭނީ އެމީހުން.\nމެއި 9, 2021 19:38\nމި ފަހަ ރު ތިބުނީ ރަނގަޅަށް. ވެއްޓުނީ ކުޑަހުވަދޫއާާއި ކައި ރިއަށް\nމެއި 9, 2021 14:27\nހާލުފޮޅި އަށް ތިއޮތީ ރަނގަޅަށް ފޮޅި އެޅިފައި. ފުރަތަމަ ޖައްވީ ކަންކަމަށް ފޮނުވާ ރޮކެޓްގެ މަޢުލޫމާތު އެއްކޮށްބަލަ. ތިއުޅެނީ ޗައިނާއަށް ވުރެވެސް ކުރީގައި، އެމީހުންވެސް އެބަ ބުނޭވިއްޔާ ރޮކެޓް ދުނިޔޭގެ އެޓްމޮސްފެއަރ ވަންނަ އިރައް ކުދިކުދިވާ ވާހަކަ\nމެއި 9, 2021 20:08\nދުވަސްކޮޅަކުން ޗައިނާ ވެސް ރާއްޖޭގެ ކަނޑައް ވެއްޓޭނެ\nމެއި 9, 2021 20:10\nހާލުފޮޅި މި ރޮކެޓް ދުއްވަން އިން ގޮލާތަ\nމެއި 10, 2021 01:36\nމާމޮޅު ބަޔަކަށް ހެދިގެން އުޅުނަސް މި ޤައުމުގެ ކަނޑުގެ ސަރަހައްދުއް މަސްބޯތެއް ހިފެހެއްޓިޔަސް އެވެސް ފެންނަނީ ދިވެހި އާއްމު މަސްވެރިންނަށް. ގެއްލިގެން އުޅޭ އުޅަނދެއްވިޔަސް ގިނަފަހަރަށް ފެނިފައި ހުރި އާއްމު ފަރުދުންގެ އުޅަނދުތަކަށް. ދެން އެހިސާބުން ކޮންމެވެސް ރައށެއް ނުވަތަ ރިސޯޓަކަށް ގުޅައި އެހީހޯދައި އެންމެފަހުން މީދިއާގައި މެޑެލްހަގަން މިވެރިން ތިބެނީ. މުޅިންވެސް ދެއްކުންތެރިކަން


(4 އެޕްރިލް 2021 އާ ގުޅޭ)\nއެ އަންހެން މީހާގެ އަޑު ސާފުކޮށް ރައުލާއަށް އިވުނެވެ. ގޭ ދޮރޯށި އެ ޒުވާނާ ހުޅުވާ ދިނެވެ. ދެމައިންގެ ފަހަތުން އެ ޒުވާނާ ވެސް ވަނުމުން ރައުލާ ފިހާރައިން ނުކުތީއެވެ. ގެއާ ދިމާއަށް ފަރުވާތެރިކަމާއެކު އޭނާ ބަލާލިއެވެ.\n"ފިރިމީހާކަން ޔަގީން." ރައުލާ އަމިއްލަ ހިތަށް ބުނެލި އެވެ.\nދެ ކުދީން ސްކޫލަށް ގެންގޮސް ބަލާދާކަށް ވެސް އަރީނަކަށް ނުޖެހުނެވެ. އެކަން ކުރީ ފަވާދެވެ. ރޭގައި ފަވާދު ކޮޓަރިއަށް ވަންކަމެއް އަރީނު ނުދެނަ ހުއްޓެވެ. ހެނދުނު އޭނާއަށް ހޭލެވެންވީއިރު ފަވާދު އޮފީހަށް ދާން ތައްޔާރުވެއްޖެއެވެ. އޭރުވެސް އޭނާ ހަމައަކަށް ނޭޅޭކަން އަރީނަށް ބުނެދިނީ ފަވާދުގެ ހިމޭން ކަމެވެ. ރުއްސަންވެއްޖެކަން އަރީނަށް ވިސްނުނެވެ. އެހެންވެ ހަވީރު އޮފީސް ނިންމާފައި ފަވާދު އަންނަން ވާއިރަށް އަރީން ދުވަހުގެ ކެއުން ތަފާތު ކޮށްލި އެވެ. މަސްބަތާއި ރިހާކުރާއި ފިހުނު މަސް ތައްޔާރުކޮށްފައި ހުއްޓެވެ. ފިރިމީހާއަށް ޔަގީނުން ވެސް މީރުވާނޭ ކާނާއެވެ.\nރިންގުވާން ފެށި ފޯނު ހިފައިގެން އަރީނު އައިސް ސޯފާގައި އިށީނެވެ. އޭނާއަށް ގުޅީ ޝެހެނާޒެވެ. އެ ގުޅީ އިއްޔެގެ ޚަބަރު އޮޅުން ފިލުވަންކަން ކޯލު ނެގުމުގެ ކުރީން ވެސް އަރީނަށް އެނގުނެވެ. އެކުވެރިޔާގެ ފޯނުކޯލު އަރީން ނެގީ ޔަގީންވެފައި ހުރެއެވެ.\n"ފަވާދު އެބައުޅޭތަ؟" ޝެހެނާޒު ފުރަތަމަ ވެސް އަހާލިއެވެ.\n"އަދި ނާދޭ، ސޮރީ އިނގޭ... ހިޔެއްނުކުރަން ޔޫއަށް ފަވާ ގުޅާނޭ." އަރީން ބުންޏެވެ.\n"ތިކަން ހަމަ ރަނގަޅަށް ވެސް ކުރަނީތަ؟ ދެން ފަވާދުއޯ... ފަވާ ގުޅާފަ އެހީމަ އަހަރެން ބިރުން ކިރިޔާ ހަލާކުނުވީ، އަހަރެން ކުރުވާ ކަމެކޭ ހީކުރާކަށް ބޭނުމެއްނޫން، އަޅެ އަރީން ބިރެއްނުގަނޭތަ؟ ފަޅާއަރައިފިއްޔާ މުޅި ލައިފް ދިޔައީ، ކުރިން އިންނަން އެއްބަސްނުވި މީހަކު މީހާރު އިނދެފާނެހެން ހީވޭތަ؟."\n"އޭނާ ކުރީހެންނެއްނޫން، ވަރަށް ތަފާތު... ވަރަށް ކެއަރިން، ވަރަށް ލޯބި... އެނގޭތަ؟، މިހާރު ލައިފްއާމެދު ވިސްނާ، ކައިވެނި ނުކޮށް މުޅި އުމުރު ދުއްވާލަން ބޭނުމެއްނުވެޔޭ ވެސް ބުނެފި... ސީރިއަސްކޮށް ކައިވެންޏަކާ މެދު އެބަވިސްނަމޭ ބުނީ... ޝެހޭ! އަހަރެންނަށް މިދުހަތާ ދުރެއް ނުވެވޭނެ، ކެތެއް ނުވާނެ... ތެދަށް ބުނަންޏާ... މިހާރު ނުވޭ ފަވާދާއެކު އުޅޭ ހިތެއް، އެކަމަކު އިށީންނާނޭ ގަލެއް ނުބަލާ އުއްދުއްސައިގަނެވޭކަށް ނެތް، ރީވާއާއި ފަލަކަކީ އޭނާއަށް ލިބިފައި ތިބި ދަރީން، މަގޭ ބޮލަށް ދަރީންތައް ޖަހާފާނެތީ ބިރުގަންނަނީ، ފަވާދުގެ ރުޅި އަދިވެސް މަޑުނުވޭ، އޭނާއަށް ޝައްކުވާކަށް ބޭނުމެއްނޫން، އެހާ ހަޑިކޮށް މިކަން ނިންމާލާކަށް ބޭނުމެއްނޫން... ވަރިވާންވާނީ ރީތިކޮށްތާ ދޯ." އަރީންގެ ހިތުގައި އޮތް ގޮތް ހާމަކުރިއެވެ.\n"އެކަމަކުވާ... މަށަކަށް ތިވިސްނުން ރަނގަޅެއްނޫން، އަރީނަށް މިދުހަތު އެނގޭ ގޮތަށް އަހަރެންނަށް އޭނާ ނޭނގުނަސް، ތި މީހަކަށް އިތުބާރެއް ނުކުރެވޭ... އަރީން ތިހާ ސީރިއަސްވާނެކަން އެނގޭނަމަ ނަމްޒާމެންގެއަށް އަރީން ގޮވައިގެން ނުވެސް ދާނަން، އޭރުވެސް އަހަރެން ބުނިން ދޯ ސީރިއަސް ނުވައްޗޭ، ކޮންމެކަމެއް ކުރިޔަސް މެރިއޭޖް ރޫޅޭވަރު ނުކުރައްޗޭ، އަނެއްކާ ފަވާދުގެ އެ ހުންނަ ހަރުދަނާ ގޮތެއް ނުހުރޭ އެ ފިރިހެނާގެ." ޝެހެނާޒު ހަގީގަތުގައި ވެސް ކަންބޮޑުވީއެވެ. އޭނާއަކީ މިދުހަތާއި އަރީނާ ދެމެދު އޮތް ގުޅުން ކަނޑާލަން ބުނާނޭ ކަހަލަ ރައްޓެއްސެއްނޫނެވެ. އެކަމަކު އޭނާ ވެސް ފަވާދު ކައިރިން އަރީން ވަރިވާކަށް ނޭދެއެވެ.\nއެޕާޓްމެންޓުގެ ދޮރު ހުޅުވި އެތެރެއަށް ފަވާދު ވަންތަން ފެނި އަރީން ފޯނުކޯލު ކުރުކޮށްލި އެވެ. ފަވާދު ސަމާލު ކަމެއް ނުދީ ގޮސް ވަނީ ކޮޓަރިއަށެވެ. އޭނާގެ ފަހަތުން ހަލުވިކޮށް އަރީން އައިސް ވަނެވެ.\n"ކީއްވެ ފޯނު ކަނޑާލީ؟ ތި ވާހަކަ ދައްކާ މީހަކާ އަނގަތަޅަން އިންނަމަ، ނުބުނަމެންނު އަހަރެން ފަހަތުން އަންނާކަށް." އޮފީސް ހެދުން ބަދަލު ކުރަމުން ފަވާދު ބުންޏެވެ.\n"ރޭގަ ކޮންތާކު ނިދީ، ސޮރީ... ވަރަށް ބޮޑަށް ސޮރީ... ދެން އެހެން ނުވާނެ، ނުބުނެ ނުދާނަން، ލަސްވަންޏާ ވެސް ބުނާނަން، މެސެޖު ވެސް ކުރާނަން، ރޭގަ ކޮޓަރީގަ އެކަނި އޮންނަންވީމަ ހާދަ މިސްވިއޭ." މަޑުމޮޅި ކަމާއެކު ފަވާދުގެ ކުރިމަތީ އަރީން އައިސް ހުއްޓިލި އެވެ. ދާދި ދެންމެއަކު ޝެހެނާޒާ ވާހަކަ ދެއްކީ އަރީންގެ ސިފައިގަ ހުރި އެހެން މީހަކު ފަދަ އެވެ. އޭރު އެ ފާޅުކުރި ޝުޢޫރާއި މިހާރު ފަވާދުގެ ކުރިމަތީ ހުރި އަރީންގެ ޢަމަލާއި ބަސް މުޅިން ތަފާތެވެ. ފަވާދުގެ ގަމީހުގެ ނައްޓަމުންދިޔަ ގޮށްފަތީގައި އަރީން ހިފާލިއެވެ. ފަރުވާތެރިކަމާއެކު އަނބިމީހާއަށް ފަވާދު ބަލާލީ ދެނެވެ.\n"ރޭގަ ކޮންތާކު ހުރީ؟" ފަވާދު އަހާލި އެވެ.\n"ޝެހޭމެން ގޭގައޭ ބުނީމެންނު." މައުސޫމް ބެލުމަކުން ބަލާލަމުން އަރީން ބުނެލިއެވެ.\n"ހަމަޔަގީންތަ... އަރީން ދޮގެއް ނަހައްދައްޗޭ، ވިސްނާތި!، އެންމެ ދޮގެއް ހެދުމުގެ ސަބަބުން، މިހާރު އެއީ ދޮގެއްކަން ނޭނގުނަސް، އެކަން އެނގޭ ދުވަހަކުން އަހަރެން ކުރި އިތުބާރު ގެއްލޭނެކަން." ފަވާދުގެ ޟަމީރު ބުނަނީ އަރީން ކަމެއް ސިއްރު ކުރަނީ ކަމެވެ. ނަމަވެސް އަނބިމީހާގެ ބޮލުގައި އިލްޒާމެއް އަޅުވަން ބޭނުމެއް ނުވެއެވެ. ކުރެވެނީ ހަމައެކަނި ޝައްކެއްވީމަ އެވެ. ޖާސޫސް ކުރާ ފިރިއަކަށްވާން ފަވާދު ނޭދެއެވެ. އެ އަމަލުތަކަކީ ދެމެދުގައި އޮތް ޒަމާންވީ ގުޅުން ބަލިކަށިކޮށް ކައިވެނީގެ ސާފުކަން ހީނަރުކުރުވާނީ ކަމަކަށްވީމައެވެ.\n"ހަމަތެދެއް މިބުނީ... މިހާ ރީތިކޮށް ބުނީމާ ވެސް ފަވާ ޝައްކު ކުރަނީ، ކީއްވެ؟ މަޢާފަށް އެދި ދެން އެހެންނުވާނެއޭ މިބުނީ، ޕްލީޒް... ޤަބޫލުކޮށްބަލަ." އަރީން ހުރީ ފަވާދުގެ އެ ޝައްކު ފިލުވާލުމަށް ކޮންމެ ދަރަޖަކައަކަށް ވެސް ދާން ތައްޔާރަށެވެ. އަރީންގެ ހިތް ސީދާ ނުވުމުގެ ސަބަބުން އޭނާގެ ޢަމަލުތަކުގައިވީ ދެއްކުންތެރިކަމެވެ. ފިރިމީހާއާ ގާތްވެލީ ހިތުގައި ލޯބިވެތިކަމެއް ނެތިއެވެ. އަނބިމީހާގެ އިސްނެގުމަށް ފަވާދަށް ނޫނެކޭ ބުނަން ނުކެރޭނެކަން އަރީނަށް ކަށަވަރުވެއެވެ. އަރީންގެ ބީހުންތަކުން ފަވާދުގެ ސިކުނޑިއާއި ހިތަށް ގަނޑުފެން އަޅައިދީ ފިނިކޮށްދިން ފަދައެވެ. ފަވާދުގެ ދުލުގައި ޖެހި ގޮށް މުހެވި ހިމޭންކަން ފުނޑުފުނޑުވީއެވެ. އަނބިމީހާދެކެ ލޯބިވެޔޭ ނުބުނެ ފަވާދަށް ކެތެއްނުވިއެވެ. އޭނާގެ އުމުރު ހޭދަކުރަން ހިޔާރުކުރި އަންހެނަކީ އަރީނު ވިއްޔާއެވެ.\nއަތުކުރީ އޮތް ގަޑިއަށް ބަލާލާފައި އަސްލަން ތެދުވިއެވެ. ފަހަރަކު ކުއްޖެއްގެ ރަޖާ ރަނގަޅުކޮށްލަ ދިނުމާއެކު ނިތުގައި ބޮސްދީފި އެވެ. އަވަހަށް ނިދަން ބުނެފައި އޭނާ ކޮޓަރިން ނުކުންނަން އެނބުރިލި އެވެ. އެވަގުތު ދޮރުމައްޗަށް ހުއްޓުނު ނޯޔާ ފެނި ސާރާ ގޮވާލައިފި އެވެ.\n"ގަމީސް އިސްތިރިކޮށްފިން، އަޅުވާފަ ހުންނާނެ." ނޯޔާ ކޮޓަރިއަށް ވަންނަމުން އަސްލަންއާ ވާހަކަ ދެއްކި އެވެ. އޭނާ ނޯޔާއަށް ބޯ ޖަހާލާފައި ކޮޓަރިން ނުނިކުމެ ދޮރު ކައިރީ މަޑުކޮށްލީ އެވެ. ސާރާ ދައްކާ ވާހަކައެއް އަޑު އަހާށެވެ.\n"ޑެޑީއާއި މަންމާއާ ދެ ކުދީން ވެސް ދަރިފުޅުމެން ނިދާގަޑީގަ އުމްމަ ދޭންވާނެއެއްނު... އެކަމަކު މަންމަ ނާންނަމެންނު ދަރިފުޅުމެން ނިދާ ގަޑީގަ." ސާރާ މަޑުމަޑުން ވާހަކަ ދެއްކި ނަމަވެސް އެ އަޑުގައި ހިސާބެއްގެ ޝަކުވާ ވިއެވެ. އެކުއްޖާ އެފަދަ ޝަކުވާއެއް ކޮށްފާނޭ ނޯޔާ ހިތަށް ވެސް ނާރައެވެ.\n"ސޮރީ، މަންމައަށް މިފަހަރު މަޢާފުކޮށް ދީ، އިރާދަ ކުރެއްވިއްޔާ ދެން ކޮންމެ ރެއަކު ވެސް މަންމަ އަންނާނަން އިނގޭ." ނޯޔާ ހިނިތުންވެލި އެވެ. ސާރާގެ ގާތުގައި އިށީނދެ އެ މޭގައި ފިރުމާލި އެވެ. ގުދުވެފައި ނިތުގައި ބޮސްދީފައި ނިދާލަން ނޯޔާ ބުންޏެވެ. އަދި ހަމައެފަދައިން މަލްސާގެ ގާތަށް ގޮސް ކަންތައް ކުރިއެވެ.\nކޮޓަރިން ނުކުމެ ދޮރު ލައްޕާލުމާއެކު ނޯޔާ ހިނގައިގަތީ ބަދިގެ ފަރާތަށެވެ. އަސްލަން އޭރު ގޮސް ކޮޓަރިއަށް ވަދެއްޖެ އެވެ. އޮފީހަށް ދާން އޮތުމުން މިރޭ ކުދީން ނިދަން ބޭތިއްބީ އެހެން ރޭ ރެއަށްވުރެ ކުރީންނެވެ. އަނެއްކޮޅުން މަލްސާ އޮތީ ފީވެފަ އެވެ. އެކުއްޖާގެ އަތުން ނޯޔާގެ އަތްދަބަހެއް ހަލާކުވީ އެވެ. ކުޅެން މަންމަގެ އެއްޗެހި ނަގައިގެން ނުވާނޭ އަސްލަންއަށް ބުނެވުނީ ތަންކޮޅެއް ބާރަށެވެ. ބައްޕަގެ ހަރުކަށި އަޑާއެކު އެކުއްޖާގެ ބަޑިފަޅައިގެން ދިޔައީ އެވެ. މަސަލަސް ކުރުމުގައި މަލްސާ އުރާލައިގެން ލޯބިން އެތައް އިރަކު ނޯޔާއަށް އުޅެން ޖެހުނެވެ. ނިދުމުގެ ކުރީން ދެބެން ގައިދޮއްވަން ފާހާނާގައި ހުއްޓާ މަލްސާ ނިކަން ސިއްރުސިއްރުން ނޯޔާގެ ގާތުން މައާފަށް އެދުނެވެ. މަންމަގެ އަތްދަބަސް ރީތިވީ ކަމުގައި ބުންޏެވެ. ހަލާކުވީ އޭތި އަމިއްލައަށް ކަމަށް ބުނީ އާދައިގެ މަތިން އެކުއްޖާ ބުނާ ރާގުގައެވެ.\n"އެވެސް އަސްލަންގެ ފަރާތުން ވާރުތަކޮށްފަތަ؟" އުނދުން ކައިރީ ހުރެފައި ނޯޔާއަށް ހީނގަނެވުނެވެ. މަލްސާގެ ހިޔާލުގައި ހުރެއެވެ. ސާރާއަކީ ދެވަނަ އަސްލަންކަން ނޯޔާއަށް އަބަދުވެސް ބުނެވެއެވެ. މަލްސާގެ ހުންނަ ސިފަތައް އެއީ އަސްލަންގެ ގޮތަށް ވެދާނޭ ހިތަށް އެރި މީ ފުރަތަމަ ފަހަރެވެ.\n"ނޯޔާ." ކޮޓަރިން ނުކުމެގެން އައި އަސްލަން ގޮވާލި އެވެ. އޭނާ އޭރު ވެސް ބެގީ ރަނގަޅު ކުރަނީ އެވެ. ނޯޔާގެ ނޭފަތުގައި ކްރީޑް އެވެންޓަސް ސެންޓުގެ މީރު ވަސް ޖެހުނެވެ. ހިއްސުތަކާ ކުޅެލާފަދަ ބާރެއް އެވަހުގައި ވާކަން ކަށަވަރެވެ. ބޭއިޚްތިޔާރުގައި އެ ވަހުން ހަށިފުރާލެވުނެވެ. އެ ވަހަކީ އަސްލަންއަށް ހާއްސަ ކުރެވިފައިވާ ވަހެއް ފަދައެވެ. ނޯޔާގެ ޟަމީރު އެއްބަސްވަނީ އެފަދައިންނެވެ. ރަންކީ ދުވަހަކީ އަލަށް ވެސް އަސްލަންގެ ކުރިމައްޗަށް ނޯޔާ އެރި ދުވަހެވެ. އެއީ އެ މީރު ވަސް ނޯޔާގެ ނޭފަތުގައި ޖެހުނު ފުރަތަމަ ދުވަސް ވެސް މެއެވެ. އަސްލަންއާއި އެވަސް ގުޅި ހާއްސަވީ އެހެންވެއެވެ.\n"އަނުމްގެ މޮނީޓާ އިންނާނެ ޑްރެސިން ޓޭބަލް މަތީ، ނިމޭނެއިރެއް ނޭނގެ..." އަތްކުރިއަށް ކަފް ލައްވަމުން އަސްލަން ވާހަކަ ދެއްކިއެވެ. ނޯޔާ ކުރިއަށް ޖެހިލައި އަސްލަންގެ އަތްތިލައިގަ އަތް ޖައްސާލިއެވެ. ލަސްވެގެން އުޅުނު އަސްލަންގެ ހަރަކާތްތައް ހުއްޓުނެވެ. އޭނާގެ އަތްތިލައިގެ ތެރެއިން ކަފްލިން ނަގައި އަތްކުރިއަށް ނޯޔާ ލައްވާލަދިނެވެ.\n"ބަލައިގެން ދާތި، އެނގޭ ލަސްވެއްޖެކަން، އެހެންވިޔަސް އެހާބާރަށް ނުދައްވާތި، ކުދީން ކައިރީ އަހަރެން އެބަހުރިން، އެކަމާ ނުވިސްނާ." އަސްލަންގެ އަތްކުރިން ދޫކޮށްލުމާއެކު ނޯޔާ ބުންޏެވެ.\nދޮރުން ނުކުމެފައި އަސްލަން މަޑުކޮށްލި އެވެ. ނޯޔާއަށް ބަލާލި އެވެ. މާނަވީ ހިނިތުންވުމެއް އެ ތުންފަތަށް ވެރިވި އެވެ. ނޯޔާގެ ދަތްދޮޅީގައި ހިފާލައި އުފުލާލި އެވެ. ގުދުވެލަން އުޅުނު އަސްލަން ކައްޓެއްހެން ސީދާ ވެލީ އެބަޔަށް ހުޅުވުނު ލިފްޓުގެ އަޑާއެކުއެވެ. ވަގުތުން ނޯޔާގެ ދަތްދޮޅިން ވެސް އޭނާ ދޫކޮށްލައިފި އެވެ. ރަތް ޖަންބަކަށް ނޯޔާ ބަދަލުވެފައިވާއިރު އޭނާގެ މޭގަނޑު ހީވީ އަނގަޔަށް އަތުވެދާނޭ ހެންނެވެ. ހުޅުވުނު ލިފްޓުން ނުކުތީ ރިދާނެވެ. ނޯޔާ ހުރީ ގޭތެރޭގެ މަސައްކަތުގައި އުޅޭއިރު ހުންނަ ފަދައިން އޭނާގެ ބޮޑު ބުރުގާ ފަހަތަށް ގެންގޮސް ގޮށެއް ޖަހާފައެވެ. ދެއަތްކުރި އުޅަންބޮށްޓާ ހަމައަށް އޮޅާލެވިފައެވެ. ނޯޔާއަށް ބަލާލުމާއެކު އޭނާގެ ކޮނޑުގެ ދެފަރާތުން ފަހަތަށް ގެންގޮސްފައިވާ ބުރުގާގެ ބައިގަ ޖަހާފައިވާ ގޮށް މޮހާލައި ކުރިމައްޗަށް އަސްލަން ދަމާލީއެވެ. ނޯޔާގެ މޭމަތި އޭނާ ފޮރުވާލަ ދިނެވެ.\n"ބަލައިގެން ދުއްވާނީ، ދަނީ އިނގޭ." ހިތުގައި ބުނަން ބޭނުންވި ވާހަކަތަކެއް ހުއްޓެއް ކަމަކު އަސްލަން އެވާހަކަތައް ސިއްރު ކޮށްލީއެވެ. އަދި ނޯޔާގެ ކޮނޑުން ފެށިގެން ތިރިއަށް ފިރުމާލަމުން މައްޗަށް ނަގާފައި ހުރި ދެއަތްކުރި ތިރިކޮށްލަ ދިނީ އޭނާ އެދުނު ކަންކަމަށް އިސްކަން ދޭނެކަމަށް އަސްލަން އެއްބަސްވަމުންނެވެ. ޖަވާބެއްގެ ގޮތުން ނޯޔާ ބޯޖަހާލީ އެވެ.\n"އަދިކިރިޔާ ދަނީ؟." އޮފީސް ރަސްމިއްޔާތަކަށް އަސްލަން ދާން އޮތްކަން އެނގި ހުރެ ރިދާން އަހާލި އެވެ.\n"ލަހެއްނުވޭ، އަދި ދެވޭނެ." ހަލުވިކޮށް ލިފްޓާ ދިމާއަށް އައި އަސްލަން ބުންޏެވެ. އޭނާ ލިފްޓަށް އަރައި ދޮރު ލެއްޕެންދެން ނޯޔާ ބަލަން ހުއްޓެވެ. އޭނާގެ ގާތުގައި ރިދާން ވެސް މަޑުކޮށްލައިގެން ހުއްޓެވެ.\n"އެކަނިވެފަ އިނދެދާނެތީ މިއައީ." ނޯޔާގެ ފަހަތުން އެޕާޓްމެންޓަށް ވަން ރިދާން ބުންޏެވެ.\n"ތިމާ މީހާ ފޫހިވެގެން އައީއޭ ބުނެބާ." ހިނިއައިސްފަ ހުރެ ނޯޔާ ބުންޏެވެ. އަދި އޭނާ އާދައިގެ މަތިން ކޮންމެ ރެއަކު ވެސް ކުދީން ނިންދަވައި ގޭތެރެ ހަމައަކަށް އެޅެވުމުގެ މަސައްކަތް ކުރިއަށް ގެންދިޔައެވެ. ކާމޭޒު ސާފުކުރުމާއި އަނުމްއަށް ކާންދޭ ގޮނޑި ސާފުކުރުމުގެ އިތުރުން ބާކީ ހުންނަ އެއްޗެހި ހޫނުކޮށް ތަށިތައް ދޮވެ ސިޓިންރޫމު ރަގުމަތީ ހުރި ކުޅޭ ސާމާނުތައް ނަގާ ހެދުމަކީ ހަމަ ކޮންމެ ރެއަކު ވެސް ނޯޔާ ކުރަން ހުންނަ ކަންކަމެވެ.\n"އަހަރެން ދޮވެދެންތަ؟" ސިންކު ކައިރީ ހުރި ނޯޔާގެ ވައަތް ފަރާތުން ހުއްޓިލަމުން ރިދާން އަހާލިއެވެ.\n"ނޫން، ކޮބާ މަންމަ؟ ގޮވައިގެން އައިނަމަ... މިހާރު އިންނާނެ އެކަނިވެފަ." ނޯޔާ ބުންޏެވެ.\n"މަންމަގެ ޑްރާމާގަޑި މީ، ސޯފާގަ ނިދިގަނޑެއް އަޅާފަ ޑްރާމާ ރިކޯޑުކޮށްލައިގެން ތެދުވެ ކޮޓަރިއަށް ވަންނާނީ." ހިނިއައިސްފަ ހުރެ ރިދާން ވާހަކަދެއްކިއެވެ.\nނޯޔާ މަސައްކަތުން އަވަދިވުމުން ރިދާން ގޮވާލީ އޭނާ ކައިރިއަށް ބެލްކަންޏަށް ނުކުމެލާށެވެ. ރީތި ވައިރޯޅި ޖެހޭ ރެއެއްކަން އޭނާ ފާހަގަކުރިއެވެ. ނޯޔާ އައިސް ބެލްކަނީގައި އަތްއަޅުވާލައި މަގުމައްޗަށް ނަޒަރު ހިންގާލި އެވެ.\n"އަސްލަންބެ ރަނގަޅުތަ؟" ހިމޭނުން ހުރެފައި ރިދާން ކޮށްލި ސުވާލުން ނޯޔާ ހައިރާން ކޮށްލި އެވެ. ސުވާލުގެ ނަޒަރަކުން ރިދާނަށް ބަލަން ނޯޔާއަށް ހުރެވުނީއެވެ.\n"ނޯޔާއަށް ކެއާ ކުރޭތަ؟" ދެވަނަ ސުވާލު ރިދާން އަހާލި އެވެ. އޭނާ އެ ސުވާލުތައް ކުރުމުގެ ބޭނުމެއް ނޯޔާއަށް ނުވިސްނެ އެވެ. އެއީ ރިދާނަށް އެނގުން މުހިންމު ކަންކަން ކަމުގައި ނޯޔާ ނުދެކެއެވެ.\n"ތިހާ ހައިރާންވެފަ ތިހުންނަނީ ކީއްވެ؟ އަހަރެން މީ ދުރު މީހަކީތަ؟ ރަހުމަތްތެރިއެއްގެ ގޮތުގައި ނުދެކޭނަންތަ؟... އަހަރެން ސުވާލު މިކުރަނީ އަހަރެންގެ ބޭބެއާމެދުކަން އެނގޭ، ނޯޔާއާ އޭނާ ކައިވެނި ކުރީ ކީއްވެކަން ވެސް އަހަރެންނަށް އެނގޭ، އެހެންވެ އެފަދަ ސުވާލެއް ކުރީ... އުފާވެރިކަމާއި ލޯބިނެތް ކައިވެންޏެއްގައި ބަނދެވި ހައްޔަރުވެފައި ހުންނަ އަންހެނަކަށް ނޯޔާވާން އަހަރެން ނޭދެން."\n"އަހަރެން އުފަލުގަ މިއުޅެނީ، އަސްލަންއަކީ ރަނގަޅު ފިރިއެއް، ރިދާންގެ ބޭބެއާ މެދު އަހަރެން ހިތްހަމަޖެހޭ، ޑޯންޓް ވޮރީ." ނޯޔާ ބުނެލީ ރިދާން ކަންބޮޑުނުވާށޭ ބުނާ ފަދަ ރާގެއްގައެވެ. މިފަހަރު ހައިރާންވީ މީހަކީ ރިދާނެވެ. ނޯޔާގެ ވާހަކަ ޤަބޫލުކުރަން އޭނާއަށް ދަތިވީއެވެ.\n"ލޫނާއާއި އަސްލަންބެ ކްލޯޒްކަން އެނގޭތަ؟ އެއީ ޒަމާންވީ އެކުވެރިކަމެއް... އާންމުކޮށް އެކުވެރިކަން ލޯތްބަށް ބަދަލުވުމަކީ ވުން އެންމެ ގާތް ކަންތައް." އިރުކޮޅަކު ނޯޔާއަށް ބަލަން ހިމޭންވެ ހުރުމަށްފަހު ރިދާން ބުންޏެވެ. ނޯޔާގެ ހިތުގައި ނުކިއްސަރު ގޮތަކަށް މީހަކު ކޮއްޓާލި ކަހަލައެވެ. އޭނާގެ ނަޒަރު ރިދާނާ ވަކިކޮށްލެވުނެވެ. ތިރިން ފެންނަން އޮތް މަގަށް ބަލަން ހުރީއެވެ. ލޫނާއާ ބެހޭ ގޮތުން ރިދާނަށް އެނގެނީ ކިހާ މިންވަރަކަށް ބާއޭ ނޯޔާ ހިތަށް އަރަމުންދިޔައެވެ.\n"ޓެލް މީ ސަމްތިން... ނޯޔާ..." ރިދާން ފަހުން އެ ގޮވާލި ގޮތުން ހީވީ ނޯޔާ ގާތު އޭނާއާ ދިމާއަށް ބަލާލާށޭ އެދުނީ ހެނެވެ. އެ މޫނަށް ނޯޔާ ބަލާލި އެހެންވެއެވެ.\n"ތިވާހަކަ ޕްލީޒް ނުދައްކަފާނަންތަ؟" ނޯޔާ ބުނެލީ އުނދަގޫވެފައި ހުރި ފަދައިންނެވެ. އެއްޗެކޭ ބުނަން އުޅެފައި ރިދާން ހިމޭންވީ ނުހަނު އަވަހަށެވެ. އޭނާ ބޭނުންވަނީ އަސްލަން އާއި ލޫނާއަށް ސަމާލުވާން ނޯޔާ ގާތު ބުނާށެވެ. އަނެއްކޮޅުން ލޫނާ ދެކެ ގަޔާނުވާވަރު އެހެން މީހަކަށް އަންގާކަށް ނޯޔާ ބޭނުމެއް ނުވެއެވެ. ލޫނާގެ ނަން އިވުނަސް އޭނާގެ ލޭ ކެކެއެވެ.\nނޯޔާ ގަޔާނުވުމުން ވާހަކަ ކުރިޔަކަށް ރިދާން ނުގެންދިޔާ އެވެ. އޭނާ މައުޟޫޢު ބަދަލުކޮށްލީ އެވެ. އުފާވެރިކަމުގެ ހިނިތުންވުމަކީ ނޯޔާގެ ސިފަ ކަމުގައި ރިދާން ޤަބޫލު ކުރެއެވެ. އެހެންވެ އޭނާ ފެށީ އެފަދަ ވާހަކައެކެވެ. ވަރުބަލިވެފައި ހުރުމުން ނޯޔާ އެތެރެއަށް ވަނީ ކޮޅަށް ނުހުރެވޭނެއޭ ކިޔާފަ އެވެ. ވާހަކަދައްކަން ސޯފާގައި ދެމީހުން ތިއްބެވެ. ރިދާން ދާނީ ކޮންއިރަކުންތޯ އަހާލަން ނޯޔާއަކަށް ނުކެރުނެވެ. އޭނާގެ ކުރިމަތީ އަސްލަންގެ ކޮޓަރިނޫން އެހެން ކޮޓަރިއަކަށް ވަންނަން ޖެހޭތީ ފާޑަކަށް ނޯޔާ އިނީ ގުޑިވެސް ނުލެވިފައެވެ.\n"ތި ދެ މީހުން ވަރަށް ކްލޯޒްތަ؟" ނޯޔާ އަހާލި އެވެ.\n"ކާކު؟ އަސްލަންބެއާ އަހަރެންތަ؟" ރިދާނަށް ބުނެވުނެވެ. އާނއެކޭ ބުނަން ނޯޔާ ބޯ ޖަހާލީ އެވެ.\n"ފެމެލީވީމަ ކްލޯޒް، އެކަމަކު ޕާސަނަލް ލައިފްގެ ވާހަކަ ދުވަހަކު ވެސް އަސްލަންބެ ނުދައްކާނެ... ފެށުނީއްސުރެ އަބުއި ގޮތެއް އަސްލަންބެގެ ހުންނާނެ، އަހަރެން ޤަބޫލު ކުރަނީ އެއީ ސިއްރުވެރި މީހުންގެ ހުންނަ ސިފައެއް ގޮތުގަ... އެކަހަލަ މީހުން ކަންކަން ސިއްރު ކުރާނެހެން ވަރަށް ހީވޭ." އަސްލަންގެ ވާހަކަ ފެށުމާއެކު އަނެއްކާ ވެސް ރިދާނަށް ގުޅުވާލެވެން އުޅުނީ ލޫނާއާއެވެ. އެ ފޫހިކުރުވަނިވި މަންޒަރު އޭނާގެ ސިކުނޑީގައިވަނީ ހަރުލާފައެވެ.\n"ރިދާން އަހަރުމެންގެއަށް އަންނާތީ، ތީ ކާކުކަން ވަރަށް ކުރީން ފެށިގެން އެނގޭ، އެކަމަކު އަސްލަން ވަރަށް ނުފެނޭ، ޓީނޭޖްއިރު އެއީ ކޮންކަހަލަ މީހެއް؟" ފިރިމީހާއާ ބެހޭ ގޮތުން އޮޅުންފިލުވަން ނޯޔާ ޝައުގުވެރި ވެއެވެ.\n"މަޑުމަޑުން ހުއްޓަސް ވަރަށް ރައްޓެހިން ގިނަވާނެ، އަބަދުވެސް ކޮންމެވެސް ރައްޓެއްސަކު ގެއަށް އައިސްގެން އުޅޭނީ، ޓެރެސްގަ ގިނައިން ތިބޭނީ، އޭރުއްސުރެ އެންމެ އެއްކޮށް އުޅޭތަން ފެނުނު މީހާ ހަމަ ކުއްލިއަކަށް ގެއްލުނީ، އެއީ އަސްލަންބެގެ ހިޔަނި، އޭނާ އަބަދު އައިސް އޮންނާނީ މިގޭގަ، އެހާ އެއްކޮށް އުޅެފައި ވީގޮތެއް އަހަރެންނަކަށް ނޭނގެ، އަޑުއެހިން ފުރައިގެން ދިޔައީއޭ... އެމީހުންގެ ގުރޫޕުގައި އަހަރެން ބައިވެރިއެއް ނުކުރާނެ... އަންހެންކުދީންގެ ވާހަކަ އަސްލަންބެ ކައިރީ އޭނާ ދައްކާކަން އެނގުނީ ދެފަހަރަކު އަހަރެންނަށް އެއަޑު އިވިގެން، އެމީހުން ވާހަކަ ހުއްޓާލާނެ އަހަރެންގެ ހިލަމެއްވާއިރަށް... އަސްލަންބެ ވެސް ނޭނގެ ކިތައް ބިޓުން ނަގާފަކަމެއް އެހުރީ، އެކަމަކު އެންމެންގެ ކުރިމަތީ އެއީ ހުރިގޮތަށް ހުރި އަލިފެއް." ރިދާނު ވާހަކަ ހުއްޓާލީ ނޯޔާ ހީނލި އަޑު އިވިގެންނެވެ.\n"އެއީ ތަފާތު މީހެއް." ހިނިތުންވުމުގެ ތެރެއިން ނޯޔާ މިހެން ބުނެ ތިރީ ތުންފަތުގައި ދަތް އަޅާލި އެވެ. އަސްލަންގެ ހިޔާލުތަކުގައި އިނދެއެވެ. ނަމަވެސް އެ މަންޒަރު ރިދާންގެ ހިތަށް އުނދަގޫ ކުރުވިއެވެ.\n"މައިރާ ކިހިނެއް؟" ނޯޔާ އަހާލި އެވެ.\n"އާ ޔޫ ޝުއަރ..." އެއީ ދައްކަން ބޭނުންވާ މައުޟޫޢުއެއްތޯ ރިދާނަށް އަހާލެވުނެވެ.\n"މައިރާއަކީ އަސްލަންގެ ފުރަތަމަ، އޭނާ ވަރަށް ހާއްސަވީމަ އަސްލަން އޭނާ ދެކެ އެހާ ލޯބިވާނީ." މިފަހަރު ނޯޔާގެ ލޮލުގައިވި ވިދުން ފަނޑެއް ނުވެއެވެ. އަސްލަންއާއެކު މައިރާ ވެސް އޭނާ ބަލައިގެންފިކަން ޔަގީނެވެ. އެ ހަގީގަތަކީ ނޯޔާއަށް ބަދަލުނުކުރެވޭނެ ހަގީގަތަކީއެވެ.\n"އަސްލަންބެ ނޯޔާދެކެ އެވަރަށް ލޯތްބެއް ނުވޭތަ؟" ރިދާން ބުންޏެވެ.\n"ތިހެން ނުބުނަމެންނު، ކޮންމެ މީހެއްގެ ވެސް އަލަތު ލޯބި ތަފާތުވާނެ، އެ ހަނދާންތަކާ ވަކިވުން ފަސޭހައެއް ނުވާނެ، އަސްލަންގެ ދިރިއުޅުމުގައި އޭނާގެ ހަޔާތުގައި ބޮޑުބައެއް ހިއްސާކުރި އަންހެނަކީ މައިރާ." ނޯޔާގެ ހިތުގައި އޮތް އެއްޗެއް ހާމަކުރިއެވެ.\n"މައިރާއާ ނޯޔާ އެއްގޮތެއް ނޫން، ތީ ވަރަށް ތަފާތު ދެ މީހުން... އަހަރެން އޭނާއާ އެހާ ކްލޯޒްއެއް ނޫން، މިހެން އެކުވެރިންހެން ވާހަކަދައްކައެއް ނޫޅެން، ފަހަރިއަށްވާތީ އެ ގުޅުން ހަމައެކަނި އޮންނަނީ، އޭނާއާ ބެހޭ ގޮތުން މާބޮޑު އެއްޗެއް ނޭނގޭ... އޭނާއަށްވުރެ ނޯޔާ އަހަރެންނަށް ކަމުދަނީ."\nރިދާންގެ އެވާހަކައަށްފަހު ނޯޔާ ވެސް އިތުރު ސުވާލެއް ނުކުރިއެވެ. ދެމެދަށް ހިމޭންކަން ވެރިވީއެވެ. ހުޅުވާފައި ހުރި ޓީވީއަށް ސަމާލުކަން ދިން ފަދައިން އުނގަށްލީ ކުޑަ ބާލީހުގައި ދެއަތުން ބައްދާލައިގެން ރިދާން އިނެވެ. ސޯފާގެ އަނެއްކޮޅުގައި އިން ނޯޔާގެ ހަރަކާތްތަކަށް އޭނާ ބެލީ ސިއްރުންނެވެ.\n"ނިދިއައީތަ؟" ދެފައި ހިއްލާލައި ކަކުލުގައި ނޯޔާ ބޯއަޅާލި ގޮތް ފެނި ރިދާން އަހާލި އެވެ.\n"ވަރުބަލިވީ، ނިދިވެސް އަންނާނެއެއްނު..." ނޯޔާ ބުނީ ރިދާން ހިނގައިދާނެ ކަމަށް ހީކޮށެވެ. ގަޑިތަކުން އެގާރަ ޖަހަން ކައިރިވެއްޖެއެވެ. އެހާއިރު އެހެންޏާ ނޯޔާ އޮންނާނީ އެނދަށް އަރައެވެ.\n"ނޯޔާ ދާންވީނު ޖައްސާލަން، އަސްލަންބެ އަންނަންދެން މިތާ ސޯފާގަ މެޗު ބަލަން އަހަރެން އޮވެލަން ކަމަށް." ރިދާން ބުންޏެވެ. ބުނާނީ ކީކޭކަމެއް ނޯޔާއަކަށް ނޭނގުނެވެ. އެހެންވިޔަސް ނޯޔާ ސޯފާއިން ތެދުވިއެވެ.\nއަމިއްލަ ކޮޓަރިއަށް ވަދެފައި ނޯޔާ ނުކުތީ އެނދުގެ ރަޖާގަނޑު ހިފައިގެންނެވެ. އޮޅާލެވިފައި އޮތް ރަޖާގެ ތެރެއަށް އޭނާ ބޭނުންވާ އެއްޗެހިތައް ވަނީ ލާފައެވެ. ކޮޓަރީގެ ދޮރު ތަޅުލާފައި ނޯޔާ އައިސް ވަނީ އަސްލަންގެ ކޮޓަރިއަށެވެ. ރިދާނަށް ޝައްކެއްވާން ނޭދޭތީ އެވެ.\nފެންވަރާލައިގެން ނުކުމެ ނޯޔާ އަތުން އިސްތަށިގަނޑު ރީތި ކުރަން ފެށިއެވެ. އަސްލަންގެ އެނދަށް ބަލަން ހުރެފައި އޭނާ ފުން ނޭވާއެއް ލިއެވެ. މިރެއަށް މިނޫން ގޮތެއްނެތޭ ނޯޔާ ނިންމީ އެވެ. ކޮޓަރި ތަޅުލާފައި އައިސް އެނދުގައި ނޯޔާ އިށީނެވެ. އެ ކޮޓަރީގައި އަބަދުވެސް އަސްލަންގެ ފިރިހެންވަންތަ ވަސް ހަރުލާފައި ހުރެއެވެ. އަމިއްލަ ގައިން އޭނާއަށް ވަސްބަލާލެވުނެވެ. މިރޭ އޭނާ އެ ނުކުތީ އެ ކޮޓަރީގެ ފާހާނާއިން ފެންވަރައިގެންނެވެ. އަސްލަން ބޭނުންކުރާ ސައިބޯނި ގައިގާ ލައިގެންނެވެ. މުޅިހަށިގަނޑުގައި އަސްލަންގެ ވަހުން ހުވަނދު ލެވުނު ފަދަ އިހްސާސެއް ނޯޔާއަށް ކުރެވުނެވެ. ތުންފަތް ދެމިލީ އެ ހިޔާލުން ލިބިދިން ފިނިކަމެއްގެ ސަބަބުންނެވެ. އިސްތަށިގަނޑު ހިކެންދެން އިރުކޮޅަކު އެގޮތަށް އިންނަން ނޯޔާ ގަސްދުކުރިއެވެ. ނަމަވެސް އެނދުގައި އޮށޯވެލެވުނީ ކޮންއިރަކު ކަމެއް ނޭނގެއެވެ. މަޑުމަޑުން އެ ދެ ލޯ މެރުނީއެވެ.\n"ރިދާން." ގެއަށް ވަން އަސްލަންއަށް ލިބުނީ ހައިރާން ކަމެވެ.\n"ނޯޔާ ކޮބާ؟" އަސްލަންގެ ނަޒަރު ހޯދާލި އެވެ. ހިތް އަވަސްކުރުވީ އެޕާޓްމެންޓަށް ވެރިވެފައި އޮތް ފަނޑު އަލިކަމުގެ ސަބަބުންނެވެ.\n"ކޮޓަރީގަ... ހީވަނީ ނިދީހެން." ސޯފާއިން ތެދުވެ ރިދާން ބުންޏެވެ.\n"ރިދާން ވެސް ދޭ ނިދަން." އަސްލަން ބުނެލިއެވެ. ވާހަކައެއް ދެއްކުމެއްނެތި ރިދާން އެޕާޓްމެންޓުން ނުކުތީ އެވެ. އޭނާގެ ފަހަތުން ދޮރު ލައްޕާލުމާއެކު ތަޅުލާފައި އަސްލަން ހަލުވި ފިޔަވަޅުގައި އައި ނޯޔާގެ ކޮޓަރިއާ ދިމާއަށެވެ. ކޮޓަރީގެ ތަޅުގައި ހިފާލިއިރު ތަޅުލާފައި ހުރުމުން އޭނާ މަޑުޖެހުނެވެ. ނިތްކުރިއާއެކު އިސްތަށިގަނޑުގައި އަތްފުނާ އަޅާލުމާއެކު އަސްލަން ފުންނޭވާއެއް ލިއެވެ. ވަރުބަލިވެފައި ހުރި ގޮތަކަށް އޭނާ ކޮޓަރިއާ ދިމާއަށް އައީ ބެގީ ނައްޓަމުންނެވެ.\n"މިކޮޓަރި ވެސް ތަޅުލީތަ؟" އަސްލަން ހިތަށް އެރިއެވެ. އެނބުރި ބަދިގެއަށް އައިސް ކަބަޑުގެ ވަތްގަނޑަކުން ތަޅުދަނޑި ފައްޗެއް ނަގައިގެން އައިސް އޭނާ ކޮޓަރި ހުޅުވިއެވެ. ސިއްރުން އުޅޭ މީހަކުހެން ކޮޓަރިއަށް ވަދެ ދޮރު ލައްޕާލި އެވެ. އެނދުގައި އޮތް ނޯޔާ އޭނާއަށް ފެނުނީ ދެނެވެ. މީހާ ގަނޑުވިފަދަ އެވެ. ހަރަކާތެއް ކުރަން ނޭނގިފައި އިރުކޮޅަކު އަސްލަންއަށް ހުރެވުނެވެ. މަޑުމަޑުން ކުރިއަށް އައިސް އެނދު ކައިރީ އޭނާ ހުއްޓުނެވެ. އެނދުގައި އެ އޮތީ ނޯޔާތޯ އަސްލަންއަށް ޔަގީން ނުވާ ކަހަލައެވެ. އެ އަންހެންކުއްޖާ އަރާމު ނިދީގައި އެކޮޓަރީގައި އޭނާގެ އެނދުގައި އޮވެދާނޭ އަސްލަން ހިޔެއް ނުކުރެ އެވެ. (ނުނިމޭ)


އެމެރިކާއިން އޯޕަން ސްކައިސް މުއާހަދާއިން ވަކިވާނެކަން އިޢުލާނުކޮށްފި އެމެރިކާއިން އޯޕަން ސްކައިސް މުއާހަދާއިން ވަކިވާނެކަން އިޢުލާނުކޮށްފި\nއެމެރިކާއިން އޯޕަން ސްކައިސް މުއާހަދާއިން ވަކިވާނެކަން އިޢުލާނުކޮށްފި\n35 ޤައުމުން ބައިވެރިވާ އޯޕަން ސްކައިސް މުއާޙަދާއިން އެމެރިކާ ވަކިވާނެކަމަށް އިޢުލާނުކޮށްފިއެވެ.\n1992ވަނަ އަހަރު ޤާއިމުކުރި މުއާޙަދާއަށް ޢަމަލުކުރަން ފެށީ 2002ވަނަ އަހަރެވެ. އެ މުއާޙަދާގައި ބައިވެރިވާ ޤައުމުތަކަށް މުއާހަދާގައި ބައިވެރިވާ އެހެން ޤައުމުތަކުގެ މަތިން ހަތިޔާރާނުލާ ދުއްވާ ޖާސޫސީ މަތިންދާބޯޓު އުދުއްސުމުގެ ހުއްދަ ލިބެއެވެ. އެ މުއާޙަދާގެ ބޭނުމަކީ ޤައުމުތަކުގެ އަސްކަރީ ޤާބިލުކަން ދެނެގަނެ އިތުބާރު އިތުރުކުރުމެވެ.\nއެމެރިކާއިން އޯޕަން ސްކައިސް މުއާޙަދާއިން ވަކިވާން ނިންމީ މުއާޙަދާގެ ބައިވެރިއެއްކަމަށްވާ ރަޝިޔާއިން މުއާޙަދާގެ މާއްދާތަކަށް ޢަމަލުނުކުރާކަމަށް ބުނެއެވެ. އެމެރިކާއިން ބުނީ ރަޝިޔާގެ އަވަށްޓެރި ޖޯޖިޔާއާއި ބޮލްޓިކް ކޯސްޓުގެ ކަލިނިންގްރަޑުގައި ހުންނަ ރަޝިޔާގެ އަސްކަރީ މަރުކަޒުގެ މަތިން އެމެރިކާގެ ޖާސޫސީ މަތިންދާބޯޓުތައް އުދުހުމުގެ ހުއްދަ ނުދޭކަމަށެވެ. އަދި ކުރިމަގުގައި ހިނގާފާނެ ހަނގުރާމައަކަށް ތައްޔާރުވުމަށް ރަޝިޔާގެ މަތިންދާބޯތުތަކުން އެމެރިކާއާއި ވިލާތުގެ ޤައުމުތަކަށް ޖާސޫސްކޮށް އެ ސަރަޙައްދުތަކުގައިހުރި އަމާޒުތައް ފާހަގަކުރަމުންދާކަމުގެ ތުޙުމަތުވެސް އެމެރިކާއިންކުރެއެވެ.\nއެމެރިކާއިން ބުނީ ކުރިއަށް6މަސް ދުވަހުގެ ތެރޭގައި ރަސްމީކޮށް މުއާޙަދާއިން ވަކިވާނެކަމަށެވެ. އެމެރިކާގެ ރައީސް ޑޮނަލްޑް ޓްރަންޕް ވިދާޅުވީ ރަޝިޔާއާއި އެމެރިކާއާ ދެމެދު އޮންނަނީ ރަނގަޅު ގުޅުމެއްކަމަށާއި ރަޝިޔާއިން މުއާޙަދާއަށް ފުރިހަމައަށް ޢަމަލުކުރާނަމަ އަލުން މުއާޙަދާގައި ބައިވެރިވާނެކަމަށެވެ. ނަމަވެސް ރަޝިޔާގެ ޚާރިޖީ ވަޒީރުގެ ނައިބު އެލެކްސެންޑްރާ ގްރުޝްކޯ ވިދާޅުވީ އޯޕަން ސްކައިސް މުއާޙަދާއާ އެ ޤައުމުން ޚިލާފުވެފައި ނުވާނެކަމަށެވެ. އަދި އެމެރިކާއިން މުއާޙަދާއާ ޚިލާފުވިކަމަށް ބުނާ މައްސަލަތަކާ ގުޅޭގޮތުން މަޝްވަރާކުރުމުގެ ދޮރުހުރީ ހުޅުވިފައިކަމަށް އޭނާ ވިދާޅުވިއެވެ.\nއޯޕަން ސްކައިސް މުއާހަދާއިން އެމެރިކާއިން ވަކިވާން ނިންމުމުން ނިއުކްލިޔަރ ހަތިޔާރު ބޭނުންކުރެވޭނެ މިންވަރު ވަކި ޢަދަދެއްގައި ބެހެއްޓުމަށް ޝަރުތުކޮށް 2010ވަނަ އަހަރު ޤާއިމްކުރި ނިއު ސްޓާޓް އެކޯޑުގެ މުއްދަތުހަމަވުމުން އެމެރިކާއިން އެއްބަސްވުން އަލުން އައު ކުރާނެކަމާމެދުވަނީ ސުވާލު އުފެދިފައެވެ.


ދަރިވަރުންގެ ލޯނު 163 ފަރާތަކަށް ދޫކުރަން ނިންމައިފި | Jazeera\tދަރިވަރުންގެ ލޯނު 163 ފަރާތަކަށް ދޫކުރަން ނިންމައިފި - Jazeera\nދަރިވަރުންގެ ލޯނު 163 ފަރާތަކަށް ދޫކުރަން ނިންމައިފި\nޢަލީ ޔާމީން July 14, 2019 40 views0\nދަރިވަރުންގެ ލޯނު 163 ފަރާތަކަށް ދޫކުރުމަށް ހަޔަރ އެޑިޔުކޭޝަން މިނިސްޓްރީން ނިންމައިފިއެވެ.\nމިއަދު އެ މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި ހަޔަރ އެޑިޔުކޭޝަން މިނިސްޓަރ ޑރ އިބްރާހިމް ހަސަން ވިދާޅުވީ، ސަރުކާރުން ލޯނަށް ހުޅުވާލި ހުރިހާ ސްލޮޓަކަށް ލޯނު ދޫކުރަން ނިންމާފައިވާ ކަމަށެވެ.\n"އަޅުގަނޑުމެން މިއަހަރުގެ ކުރީ ކޮޅުގައި ލޯނު ދޭންވެގެން އިއުލާން ކުރިން 31 މާރިޗު ގައި 242 ފުރުސަތަށް. އެފަހަރު އަޅުގަނޑުމެންނަށް ލޯނު ދެވުނީ 79 ފަރާތަކަށް. އެފަހަރު އަޅުގަނޑުމެން ދެންނެވިން އަޅުގަނޑުމެން މި ލޯނު ކަންތައްތަކަށް ހަމަޖައްސައިފައިވާ ފައިސާ އަޅުގަނޑުމެން ބޭނުންވަނީ ހަމަ ލޯނަށް ހޭދަކުރާށޭ. އެހެންކަމުން އޭރު އަޅުގަނޑުމެންނަށް ލޯނު ނުދެވުނު 163 ޖާގައަށް އަލުން 11 ޖޫންގައި އަޅުގަނޑުމެން އެ ފުރުސަތު ހުޅުވާލީ" މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ 163 ފަރާތައް ލޯނު ދެވިގެން ދިޔުމުން އުފާކުރާ ކަމަށާއި، މިއީ ސަރުކާރަކުން ލޯނަށް ހުޅުވާލި ހުރިހާ ސްލޮޓަކަށް ލޯނު ދޫކުރެވިގެންދާ ފުރަތަމަ ފަހަރު ކަމުގައެވެ.\nއަދި މިފަހަރުވެސް ލޯނު ދޫކުރުމުގައި ބަލާފައިވާނީ އަލަށް ކިޔަވާ ދަރިންވަރުންނާއި، މިހާރުވެސް ކިޔަވަމުން އަންނަ ދަރިވަރުންނަށް ކަމަށާއި އެގޮތުން އަލަށް ކިޔަވާ 79 ދަރިވަރުންނަށް ލޯނު ލިބިގެންދާނެ ކަމަށާއި އަދި މިހާރުވެސް ކިޔަވަމުން އަންނަ 84 ދަރިވަރަކަށް ލޯނު ލިބިގެންދާނެ ކަމުގައި މިނިސްޓަރ ފާހަގަކުރެއްވިއެވެ.


މަގުމަތީގެ ސަލާމަތާ ރައްކާތެރިކަމާ ގުޅޭގޮތުން މަދަރުސަތުލް އިފްތިތާޙްގެދަރިވަރުންނަށް މަޢުލޫމާތު ދީފި\nބުދަ ،9 އޯގަސްޓް 2017 / 8:30\nޅ. ނައިފަރު މަދަރުސަތުލް އިފްތިތާޙްގައި ތަޢުލީމު ހާސިލްކުރަމުންދާ ދަރިވަރުންގެ ތެރެއިން ތެރެއިން ޔުނީފޯމް ހަރަކާތްތަކުގައި އުޅެމުންދާ ދަރިވަރުންނަށް މަގުމަތީގެ ސަލާމަތާއި ރައްކާތެރިކަމާ ގުޅޭގޮތުން މަޢުލޫމާތު ދީފިއެވެ.\nއޮގަސްޓް މަހުގެ 8 ވަނަ ދުވަހު ކުރިއަށް ގެންދިޔަ މަޢުލޫމާތު ދިނުމުގެ ޕްރޮގްރާމަކީ ނައިފަރު މަދަރުސަތުލް އިފްތިތާޙްގެ ޔުނީފޯމް ހަރަކާތްތަކުގައި އުޅެމުންދާ ދަރިވަރުންނަކީ އެއްގަމު ދަތުރު ފަތުރުގެ ޤާނޫނާއި ޤަވާއިދުތަކަށް އަހުލުވެރިވެފައިވާ ބަޔަކަށް ހެދުމުގެ ގޮތުން ނައިފަރު ޕޮލިސް ސްޓޭޝަނުން ކުރިއަށް ގެންދިޔަ ޕްރޮގްރާމެކެވެ.\nމި ޕްރޮގްރާމުގައި އެއްގަމު ދަތުރު ފަތުރުގެ ޤާނޫނާއި ޤަވާއިދުތަކާ ގުޅޭގޮތުންނާއި މަގުމަތީގެ ސަލާމަތާއި ރައްކާތެރިކަމުގެ ގޮތުން މަޢުލޫމާތު ދީފައިވެއެވެ. އެގޮތުން މަގުމަތީގައި އުޅޭއިރު ސަމާލުކަން ދޭންވީ ކަންކަމާއި އެއްގަމު ދަތުރު ފަތުރުގެ ޤާނޫނުގައިވާ މުހިންމު ބައިތަކާއި ޤަވާއިދާ ހިލާފުވުމުން އަޅާ ފިޔަވަޅުތަކާ ގުޅޭގޮތުން ދަރިވަރުންނަށް މަޢުލޫމާތު ދީފައިވެއެވެ.\nމަޢުލޫމާތު ދިނުމަށް ކުރިއަށް ގެންދިޔަ މި ޕްރޮގްރާމުގައި މަދަރުސަތުލް އިފްތިތާޙްގައި ތަޢުލީމު ހާސިލްކުރާ 33 ދަރިވަރުންނާއި އެސްކޫލުގެ ޕްރިންސިޕަލް އާއި ދެ ޓީޗަރު ބައިވެރިވެފައިވެއެވެ.\nމި ޕްރޮގްރާމުގައި މަޢުލޫމާތު ދީފައިވަނީ ނައިފަރު ޕޮލިސް ސްޓޭޝަނުގައި މަސައްކަތްކުރާ ފުލުހުންނެވެ.


Insaanaa Ge Fithuree Kanthah Thah Vaki Hama Ehgge Mathin Control Kurun އިންސާނާގެ ފިޠުރީ ކަންތައްތައް ވަކި ހަމައެއްގެ މަތިން ކޮންޓްރޯލް ކުރުން – Huvadhoo News Insaanaa Ge Fithuree Kanthah Thah Vaki Hama Ehgge Mathin Control Kurun Huvadhoo News\nއިންސާނާގެ ފިޠުރީ ކަންތައްތައް ވަކި ހަމައެއްގެ މަތިން ކޮންޓްރޯލް ކުރުން\nއިންސާނާގެ ޖިންސީ އެދުންވެރިކަމަކީ ޝައިތާނާ، އިންސާނާ މަގުފުރައްދާލުމަށް ބޭނުން ކުރާ އެންމެ ނުރައްކާތެރި، އަދި އިންސާނާ އެންމެ ފަސޭހައިން މަގު ފުރެދޭ ހަތިޔާރެވެ. ޝައިތާނާ އަބަދުވެސް މަސައްކަތް ކުރާނީ އިންސާނާ އެންމެފަސޭހައިން މަގުފުރައްދާލެވޭނެ މަގު އިޚްތިޔާރު ކުރުމަށެވެ. ޒިނޭކުރުމާއި، ބަދުއަޚްލާޤީ އެންމެހައި ޢަމަލުތަކަށް އިންސާނާ ހުށަހަޅައެވެ.\nއެހެންނަމަވެސް އިސްލާމް ދީނުގައި ވަނީ މިފަދަ ހުރިހައި ހަޑި މުޑުދާރު ޢަމަލުތަކަށް ޙައްލެއް ގެނެސްދީފައެވެ އެއީ ޝަރުޢީ ކައިވެންޏެވެ. ޝަރުޢީ ކައިވެންޏަކީ އިންސާނުން އެބައިމީހުންގެ ނަފްސްތަކަށް ޙައްޤު ގޮތުގައި ހިތްހަމަޖެހުމާއި އަރާމް ހޯދުމަށް ޓަކައި އިސްލާމް ދީންގައި ޝަރުޢު ކުރައްވާފައިވާ ޢަޤްދެކެވެ. އިންސާނާގެ ޖިންސީ ޢަރީޒާ ކޮންޓްރޯލް ކުރުމަށްޓަކައި ކުޅަދާނަ ވެގެންވާ ކޮންމެ މުސްލިމަކުވެސް ކައިވެނި ކުރުމަކީ މުހިއްމުކަމެކެވެ. އިންސާނާގެ ޖިންސީ ޢަރީޒާ ކޮންޓްރޯލް ކުރުމަށްޓަކައި ﷲ އެންގެވި ފުރިހަމަ، ރަނގަޅު ގޮތެއް އިޙްތިޔާރު ކުރުމަކީ ދެދުނިޔޭގެ ބާއްޖަވެރިކަން ލިބޭނެ ކަމެއްކަން ކަށަވަރެވެ.\nމާތް ﷲ ވަޙީ ކުރައްވާފައި ވެއެވެ. ” وَمِنْ آيَاتِهِ أَنْ خَلَقَ لَكُم مِّنْ أَنفُسِكُمْ أَزْوَاجًا لِّتَسْكُنُوا إِلَيْهَا وَجَعَلَ بَيْنَكُم مَّوَدَّةً وَرَحْمَةً ۚ إِنَّ فِي ذَٰلِكَ لَآيَاتٍ لِّقَوْمٍ يَتَفَكَّرُونَ (سوة الروم، 21 ) ” މާނައީ: “ތިޔަބައިމީހުންނަށްޓަކައި ހަމަތިޔަބައިމީހުންގެ نفس ތަކުން އަނބިން ހެއްދެވިކަމީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންވާ ކަމެކެވެ. އެއީ ތިޔަބައިމީހުން އެކަނބަލުންގެ ފަރާތުން ހަމަހިމޭންކަން ލިބިގަތުމަށްޓަކައެވެ. އަދި އެކަލާނގެ ތިޔަބައިމީހުންގެ މެދުގައި ލޯތްބާއި، އޯގާވެރިކަން ލެއްވިއެވެ. ހަމަކަށަވަރުން، ފިކުރު ހިންގާ ބަޔަކަށް އެކަމުގައި ހެކިތަކެއްވާކަން ކަށަވަރެވެ.”.\nމި އާޔަތުގައި އެވާ ހަމަހިމޭން ކަމުގެ މާނައަކީ ޖިންސީ އެދުންވެރިކަމެވެ. ޖިންސީ އެދުން ވެރިކަން ކޮންޓްރޯލް ކުރުމަށް ޓަކައި ޝަރުޢީ ކައިވެންޏަކުން ގުޅުމަކީ ވާޖިބުވެގެންވާ ކަމެކެވެ. އެނޫން ގޮތަކަށް ޖިންސީ އެދުންވެރިކަން ފުއްދުމަކީ ހުއްދަވެގެންވާ ކަމެއްނޫނެވެ.\nعن ابي الزبير, قال قال جابر, سمعت النبي(ص)يقول: ” إذا احدكم اعجبته المرأة فوقعت في قلبه فليعمد الى امرأته فليوقعها فإن ذالك يرد مافي نفسه” .( مسلم,10,3409 ). މާނައީ: އަބުއްޒުބައިރުގެ އަރިހުން ރިވާވެގެން ވެއެވެ. ވިދާޅުވިއެވެ. ޖާބިރުގެފާނު ވިދާޅުވިއެވެ. އިތުރު އެކަލޭގެފާނު ޙަދީޘް ކުރައްވަނިކޮށް ތިމަން އަޑު އެއްސެވީމެވެ. ” ތިޔަބައި މީހުންގެ ތެރެއިން މީހަކަށް އަންހެނަކު ރީތިވެގެން ތިމާގެ ހިތުގައި އަށަގެންފިނަމަ، ތިމާގެ އަމިއްލަ އަނބިމީހާގެ ގާތަށް އައިސް އެއްދާން ކުރާހުށިކަމެވެ! އޭރުން އޭނަގެ ހިތުގައިވާ ކަންތަށް ފިލައިގެން ހިގައިދާނެއެވެ”\nމި ޙަދީޡް އަށް ވިސްނާލާއިރުގައި އަޅުގަނޑުމެންނަށް އެނގި ހާމަވެގެންދަނީ ކައިވެންޏެއް ކުރުމަކީ ޝަޙުވާނީ އެދުން ތަކުން ދުރުވެ، ރައްކާތެރިވެ ތިބުމަށްޓަކައި ކުރުން ލާޒިމު ކަމެއްކަމެވެ. ކައިވެނި ކޮއްގެން އުޅޭ މީހާގެ ބޮލަށް ޝައިތާނީ ވަސްވާސް ތަށް އަށަގަތުމުން އަނބިމީހާގެ ކައިރިއަށްގޮސް އެއްދާން ކުރުމަށް އެ ޙަދީޡް ކުރައްވަނީ އިންސާނާ ފާފަތަކުން ދުރުކޮއްދިނުމުގެ މަތިވެރި މަޤްސަދުގައެވެ.


Ithuru 82 meehun balin ragalhu vejje – Iru\nއިތުރު 82 މީހުން ބަލިން ރަނގަޅު ވެއްޖެ\nމިއަދު 82 މީހުން ބަލިން ރަނގަޅު ވެފައުވާ ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެ ގޮތުން މިހާރު މި ބައްޔަށް ބޭސްކުރަމުން ދަނީ 368 މީހުންނެވެ.\nއެޗްޕީއޭއިން މިރޭ އާންމުކުރި ތަފާސް ހިސާބުތައް ދައްކާގޮތުން އިއްޔެ އިރުއޮއްސި6އިން މިރޭގެ އިރުއޮއްސި6އާހަމައަށް ބަލިޖެހުނު މީހުންގެ ތެރެއިން 82 މީހަކުވަނީ ރަނގަޅުވެފައެވެ. މިއާއެކު ކޯވިޑް-19 އިން ރަނގަޅުވި މީހުންގެ ޖުމްލަ އަދަދުވަނީ 1759 އަށް އިތުރުވެފައެވެ. އަދި މިހާތަނަށް ބަލި ޖެހުނު މީހުންގެ ތެރެއިން %80 މީހުންމިވަނީ ބަލިން ރަނގަޅުވެފައެވެ.\nބަލިން ރަނގަޅިވާ މީހުން އިތުރުވެ، ކުރިއަށްވުރެ ޕޮޒިޓިވްވާ މީހުންގެ އަދަދު މަދުވުމުން ފަރުވާދޭ މީހުްނ ނުވަތަ އެކްޓިވް ކޭސްތައް މިހާރުވަނީ މަދުވެފައެވެ. އެގޮތުން މިބައްޔަށް ފަރުވާދެމުންދާ މީހުންގެ ޖުމްލަ އަދަދަކީ 368އެވެ. މީގެ ތެރޭގައި ހިމެނެނީ 235 ބިދޭސީންނާއި 133 ދިވެހިންނެވެ.\nމިއަދު 703 މީހަކު ޕޮޒިޓިވްވެއްޖެ\nމި މަހުގައި ރާއްޖޭގައި ކޮވިޑަށް ޕޮޒިޓިވްވި މީހުންގެ ރެކޯޑް:\n1 ޖޫން – 56 މީހުން ޕޮޒިޓިވްވި\n2 ޖޫން – 12 މީހުން ޕޮޒިޓިވްވި\n3 ޖޫން –9މީހުން ޕޮޒިޓިވްވި\n4 ޖޫން – 22 މީހުން ޕޮޒިޓިވްވި\n5 ޖޫން – 11 މީހުން ޕޮޒިޓިވްވި\n6 ޖޫން – 18 މީހުން ޕޮޒިޓިވްވި\n7 ޖޫން –2މީހުން ޕޮޒިޓިވްވި\n8 ޖޫން – 13 މީހުން ޕޮޒިޓިވްވި\n9 ޖޫން – 26 މީހުން ޕޮޒިޓިވްވި\n10 ޖޫން – 20 މީހުން ޕޮޒިޓިވްވި\n11 ޖޫން – 14 މީހުން ޕޮޒިޓިވްވި\n12 ޖޫން – 27 މީހުން ޕޮޒިޓިވްވި\n13 ޖޫން – 10 މީހުން ޕޮޒިޓިވްވި\n14 ޖޫން – 22 މީހުން ޕޮޒިޓިވްވި\n15 ޖޫން – 30 މީހުން ޕޮޒިޓިވްވި\n16 ޖޫން – 29 މީހުން ޕޮޒިޓިވްވި\n17 ޖޫން – 26 މީހުން ޕޮޒިޓިވްވި\n18 ޖޫން – 17 މީހުން ޕޮޒިޓިވްވި\nމިހާތަނަށް އައި އިރު ރާއްޖެއިން މި ބަލި ޖެހިގެން 8 މީހަކު ވަނީ މަރުވެފައެވެ. އޭގެތެރޭގައި ހިމެނެނީ 83 އަހަރުގެ ދިވެހި އަންހެނަކާއި 33 އަހަރުގެ ބަންގްލަދޭޝް ފިރިހެނަކާއި 80 އަހަރުގެ ދިވެހި ފިރިހެނަކާއި 88 އަހަރުގެ ދިވެހި ފިރިހެނަކާއި 45 އަހަރުން ބަންގްލަދޭޝް ފިރިހެނެއްގެ އިތުރުން 54 އަހަރުގެ ބަންގްލަދޭޝް ފިރިހެނަކާއި 89 އަހަރުގެ ދިވެހި އަންހެނަކާއި 38 އަހަރުގެ ބަންގްލަދޭޝް ފިރިހެނެކެވެ.


Junaid ah thumathukura massala balany\n"އޭނަ ދެ ދުވަސް ވަންދެން އޭޑީކޭގައި ބަލިވެގެން އެޑްމިޓް ކުރީ ކަމަށް ބުނެ އޮފީހަށް ނައިސް އުޅުނީ. އަޅުގަނޑުމެން ބެލި ބެލުމުން އޭނާ އެޑްމިޓް ނުކުރާކަން އެނގިގެން އެ މައްސަލަ ބަލާން ފެށީ. އެ ކަންތައްގަނޑުގައި އަޅުގަނޑަށް އޭނާއާ މުއާމަލާތްކުރެވުނު ގޮތުން ކަންނޭގެ މިހާ ބޮޑެތި ތުހުމަތުތަކެއް އެ އެޅުވީ. އަޅުގަނޑުގެ ފަރާތުން ޖިންސީ ގޯނާ އާއި ފުރައްސާރައިގެ އެއްވެސް އަމަލެއް ނުފެންނާނެ،" ޖުނައިދު ވިދާޅުވި އެވެ.\nމޯލްޑިވްސް ޕޮލިސް ސާވިސް ޖިންސީ ގޯނާ މުހައްމަދު ޖުނައިދު + ޖިންސީ ފުރައްސާރަ\nޖުނައިދުގެ މައްސަލަ ކުރިއަށް ނުގެންދަން ނިންމައިފި


ނަބިއްޔާ- صلى الله عليه وسلم- ގެ ދިފާޢުގައި 38 ޖަމްޢިއްޔާ ގުޅިގެން ބާއްވާ ޚާއްޞަ ދަރުސް މިރޭ – ޖަމްޢިއްޔަތުއް ސަލަފް\nނަބިއްޔާ- صلى الله عليه وسلم- ގެ ދިފާޢުގައި 38 ޖަމްޢިއްޔާ ގުޅިގެން ބާއްވާ ޚާއްޞަ ދަރުސް މިރޭ\nތާރީޚް: 11:38 30 އޮކްޓޯބަރ 2020\nކީރިތި މާތް ނަބިއްޔާ- صلى الله عليه وسلم- ގެ މަތިވެރި ސިޔަރަތު ފަތުރާ އެކަލޭގެފާނާއި މެދު ހޭލުންތެރިކަށް އިތުރުކޮށް އެކަލޭގެފާނުގެ ޢަދާވާތްތެރިންގެ ފުރައްސާރަތަކުން އެކަލޭގެފާނު ދިފާޢުކުރުމުގެ މަޤްޞަދުގައި ޖަމްޢިއްޔަތުއްސަލަފާއި ރާއްޖޭގެ އިތުރު 37 މަދަނީ ޖަމްޢިއްޔާއެއް ގުޅިގެން ޚާއްޞަ ދަރުސެއް މިރޭ ބޭއްވުމަށް ހަމަޖެހިއްޖެއެވެ. މިރޭ 8:30 ގައި ޖަމްޢިއްޔާތަކުގެ ފޭސްބުކު ޕޭޖުން ގެނެސްދިނުމަށް ހަމަޖެހިފައިވާ މިދަރުސް ގައި ވާހަކަފުޅު ދައްކަވާނީ ޖަމްޢިއްޔަތުއްސަލަފުގެ ޢިލްމުވެރިންގެ މަޖްލީހުގެ މެމްބަރު އައްޝައިޚް ޢަބްދުއްސަލާމު ދާވޫދެވެ.\n“ މިދަރުސްގައި ނަބިއްޔާގެ ދިފާޢުގައި އިސްވެ ގޮސްފައިވާ އުއްމަތުގެ ޖީލުތަކުން ކޮށްފައިވާ ބައެއް ކަންތައްތަކާއި އެކަލޭގެފާނު ދެކެ ލޯބިމުމުގެ މަތިވެރިކަމަށް ވެސް އަޅިއަލުވާލާނެއެވެ.“ ދަރުސް އިންތިޒާމުކުރުމުގައި އިސްކޮށް އުޅުއްވާ ސަލަފުގެ އޮފިޝަލަކު ވިދާޅުވިއެވެ.\nމިދަރުސް ޖަމްޢިއްޔާތަކުގެ ފޭސްބުކު ޕޭޖުއް ދުރަށް ވަގުތުން ފޮނުވާއިރު ބައެއް ރަށްރަށުގައި ދަރުސް ހޯލުތަކުގައި އެޅުވުމަށްވެސް ވަނީ ހަމަޖެހިފައިވެއެވެ.\n“ މިހާރުވެސް ބައެއް ރަށްރަށުގައި ދަނީ ރައްޔިތުން އެއްތަނަކަށް އެއްކޮށްފައި ކަމާއިބެހޭ ފަރާތްތަކުން މިޙާލަތުގައި އަޅާފައިވާ މިންގަނޑުގެ ތެރެއިން ގިނަ ބަޔަކަށް ދަރުސް ބެލޭނެ ގޮތް ހަނދަމުން. މި ދަރުސް ރޭވުމުގައި ހއ، އުލިގަމުން ފެށިގެން އައްޑޫ އަތޮޅުގެ ޖަމްޢިއްޔާތަށްވެސް ހިމެނެ. “ ސަލަފު ސައިޓާއި ވާހަކަ ދައްކަމުން ދަރުސްގެ އިންތިޒާމު ކޮމެޓީގެ ބޭފުޅަކު ވިދާޅު ވިއެވެ.\nމިރޭ 8:30 ގައި އޮންނަ ދަރުސް ސަލަފުގެ ފޭސްބުކުވެސް ލައިވުކޮށް ދުރަށް ފޮނުވާނެއެވެ.


Usoolaa hilaafah eh rashun aneh rashah dhathuru kurun, bodu biruveri kameh!\nނ. މަނަދޫ-- ފޮޓޯ: މަނަދޫ ކައުންސިލް\nއުސޫލާ ހިލާފަށް އެއް ރަށުން އަނެއް ރަށަށް ދަތުރު ކުރުން، ބޮޑު ބިރުވެރިކަމެއް!\n14 ސެޕްޓެމްބަރ 2020 - 09:46:57\nކޮވިޑް-19 ބަލިމަޑުކަން ރާއްޖޭގެ މީހުން ދިރިއުޅޭ ރަށްތަކަށް މިހާރު ދަނީ ފެތުރެމުންނެވެ. ގިނަ ރަށްރަށުގައި ޕޮޒިޓިވްވެފައި ވަނީ މާލޭގައި އުޅުމަށް ފަހު އެނބުރި ރަށަށް ގޮސް، ހޯމް ކަރަންޓީނުގައި ތިބި މީހުންނެވެ. ހިތާމައަކީ ކަރަންޓީނުގައި ތިބެން ޖެހޭ މީހުން ބޭރު ތެރެއަށް ނިކުމެ އުޅެނިކޮށް ޕޮޒިޓިވްވާ މައްސަލަ ބައެއް ރަށްތަކުގައި ދިމާވަމުންދާ ކަމެވެ.\nއެންމެ ފަހުން އައި މިފަދަ މައްސަލައަކީ ނ. މަނަދޫއިން ޕޮޒިޓިވްވި މީހެއްގެ މައްސަލަ އެވެ. އެ ރަށުގައި ހޯމް ކަރަންޓީނުގައި ހުރި މީހަކު ޕޮޒިޓިވްވެފައި ވަނީ މިމަހުގެ 11 ވަނަ ދުވަހު އެވެ. އެ ދިވެހި ފިރިހެން މީހާގެ ކަރަންޓީނުގެ މުއްދަތު ހަމަވުމުން، ނެގި ސާމްޕަލް ޕޮޒިޓިވްވުމުން ބެލިއިރު، އެމީހާ ގެއަކު ނެތެވެ. ފުލުހުން އޭނާ ހޯދާފައި ވަނީ ބަޔަކާ އެކު ފީނަން ގޮސް އުޅެނިކޮށެވެ.\nއެ ރަށު ހޮސްޕިޓަލުގެ މެނޭޖަރު އިސްމާއިލް ޝަފީގު އިއްޔެ ސީއެންއެމަށް ވިދާޅުވީ އެމީހާގެ ކޮންޓެކްޓް ޓްރޭސިން ހެދިއިރު، އޭނާ ނ. މާފަރަށް ގޮސްފައިވާކަން ވެސް ފާހަގަކުރެވުނު ކަމަށާއި، އެ ރަށުން މީހަކާ ކޮންޓެކްޓުވެފައިވާ ކަމަށެވެ. އޭނާ ވިދާޅުވީ މަނަދޫއިން 11 މީހުން ކަރަންޓީން ކުރަން ޖެހިފައި ވަނީ ހޯމް ކަރަންޓީނުގައި ހުރި މީހާ ނަތީޖާ ނުލިބެނީސް ބޭރު ތެރޭގައި އުޅުމުން ކަމަށެވެ.\nއެމީހާ ރަށު ތެރޭގައި އުޅެ، ހުކުރަށް ގޮސް ހެދުމުން، ރަށު ތެރެއަށް ބަލި ފެތުރިފައި ވެދާނެ ކަމުގެ ބިރު އެބަ އޮތެވެ. ފުރަބަންދު ހޯމް ކަރަންޓީނުގައި އަމަލުކުރަން އެޗްޕީއޭ އިން ކަނޑައަޅާފައި އޮންނަ އުސޫލަކީ 14 ދުވަސް ވުމުން ސާމްޕަލް ނަގައި ނަަތީޖާ ލިބެންދެން މަޑުކުރުމެވެ. ކަރަންޓީނު ނިމުމަކަށް އަންނާނީ ސާމްޕަލް ނެގެޓިވްވުމުންނެވެ.\nއެ އުސޫލާ ހިލާފުވުމުން ފުލުހުން ވަނީ އެމީހާ ޖޫރިމަނާކޮށްފަ އެވެ. އޭނާ މިހާރު ހުރީ ހޯމް އައިސޮލޭޝަންގަ އެވެ. އެ މައްސަލަ ނޫނަސް ގިނަ މިކަހަލަ މައްސަލަތަކެއް ރަށްރަށުން ވަނީ ފެންމަތިވެފަ އެވެ. އެއް ރަށުން އަނެއް ރަށަށް ދަތުރު ކުރުން މަނާ ކުރުމުން ވެސް ރަށްރަށަށް ދިޔުމުން މީގެ ކުރިން ވަނީ އެތައް ބަޔަކު ހައްޔަރުކޮށް ފިޔަވަޅު އަޅާފަ އެވެ.\nމި ފަހުން އައި މިފަދަ މައްސަލައަކީ ގދ. މަޑަވެލި މޮނިޓަރިންގައި އޮއްވާ ރަށުން ފައިބައިގެން އެހެން ރަށަކަށް ދިޔަ މީހެއްގެ މައްސަލަ އެވެ. އެޗްޕީއޭގެ ހުއްދަ ނުހޯދާ މަޑަވެލިން ބ. ދޮންފަނަށް ދިޔަ 29 އަހަރުގެ އެ މީހާ ވެސް ވަނީ ހައްޔަރުކޮށްފަ އެވެ. މިކަހަލަ ބައިވަރު ހާދިސާ ކޮވިޑް-19 ރާއްޖެއަށް އައި ފަހުން ހިނގާފައި އެބަ ވެއެވެ.\nމިފަދަ ހާދިސާތައް ހިނގުމުން ކޮންމެ ފަހަރަކު މީހަކު ހައްޔަރުކޮށް، ފިޔަވަޅު އެޅުމުން ނުފުދެ އެވެ. އުސޫލާ ހިލާފަށް އަމަލު ކުރާ މީހުންގެ ސަބަބުން ނުރައްކަލަށް ހުށަހެޅެނީ އެތައް ބައެއްގެ ފުރާނަ އެވެ. ތިމާގެ އަމިއްލަ ނަފްސާ މެދު ނުވިސްނިއަސް އަނެކާއާ މެދު ނުވިސްނަނީ ކީއްވެ ހެއްޔެވެ؟ މެދުކެނޑުމެއް ނެތި ސިއްހީ ހިދުމަތުގައި ތިބި ފްރަންޓްލައިން މަސައްކަތްތެރިންނާއި ރާއްޖޭގެ ބަލިކަށި ސިއްހީ ނިޒާމާ މެދު ނުވިސްނަނީ ކީއްވެ ހެއްޔެވެ؟\nމިއީ ހިތާ ހިތާ ކޮށްލުން ރަނގަޅު ސުވާލުތަކެކެވެ. ގޮތް ނޭނގޭ ބަލިމަޑުކަމެއް މިއީ އާދައިގެ ކަމެއްގެ ގޮތުގައި ދެކި އެންމެން އުޅެން ފަށައިފި ނަމަ، މިކަން ކޮންޓްރޯލުން ނެއްޓިގެން ހިނގައިދާނެ އެވެ. އެހެންކަމުން ކޮންމެ މީހަކު ވެސް އުސޫލަށް ތަބާވެ، އަނެކާގެ ރައްކާތެރިކަން އިސްކުރަމާ ހިނގާށެވެ.\nމާލޭގައި ހިނގި އެކްސިޑެންޓެއްގައި ޒުވާނަކު މަރުވެއްޖެ\nއިއްޔެ މަރުވި މީހާ އަމިއްލައަށް މޫދަށް އެރޭ މަންޒަރު ފެނޭ


Minister Imran aai CP Hameed India ah | Mihaaru\nހޯމް މިނިސްޓަރު އިމްރާނާއި ސީޕީ ހަމީދު، މިއަދު އިންޑިއާ އަށް ފުރާވަޑައިގަތުމުގެ ކުރިން ވެލާނާ އިންޓަނޭޝަނަލް އެއާޕޯޓުގެ ވީއައިޕީ ލައުންޖުގައި މަޝްވަރާ ކުރައްވަނީ.---ފޮޓޯ: ހޯމް މިނިސްޓްރީ\nމިނިސްޓަރު އިމްރާނާއި ސީޕީ ހަމީދު އިންޑިއާ އަށް ވަޑައިގެންފި\n18 ފެބުރުއަރީ 2020 - 22:42 10 comments\nހޯމް މިނިސްޓަރު އިމްރާން އަބްދުﷲ އާއި ޕޮލިސް ކޮމިޝަނަރު މުހައްމަދު ހަމީދު އިންޑިއާ އަށް މިއަދު ވަޑައިގެންފި އެވެ.\nއިންޑިއާގެ ހޯމް މިނިސްޓަރު އަމިތް ޝާހުގެ ދައުވަތަކަށް، އެ ގައުމަށް ފުރާވަޑައިގަތުމުގެ ކުރިން، ހޯމް މިނިސްޓްރީގެ މީޑިއާ މެދުވެރިކޮށް ދެއްވި އިންޓަވިއުއެއްގައި އިމްރާން ވިދާޅުވީ، ރާއްޖެ- އިންޑިއާގެ ގުޅުން ކުރިން ހީނަރުވެފައި އޮތަސް މިހާރު ގުޅުން ބަދަހިކުރަމުން އަންނަނީ ދެ ގައުމުގެ ސަލާމަތާއި ރައްކާތެރިކަމުގެ ވިސްނުމުގެ ތެރެއިން ކަމަށެވެ. ޚާއްސަކޮށް ރާއްޖޭގެ ދާޚިލީ ސަލާމަތާއި ރައްކާތެރިކަމަށްޓަކައި އިންޑިއާ ކަނޑުގެ ސަލާމަތާއި ރައްކާތެރިކަން ވަރަށް މުހިންމު ކަމަށް ވިދާޅުވި އެވެ.\nއެހެންވެ، އިންޑިއާ އަށް ކުރައްވާ މި ދަތުރުގައި އިންޑިއާ ކަނޑުގެ ސަލާމަތާއި ރައްކާތެރިކަމާ މެދު މަޝްވަރާ ކުރައްވާނެ ކަމަށް ހޯމް މިނިސްޓަރު ވިދާޅުވި އެވެ.\n"އަދި ދިވެހިރާއްޖޭ ދާޚިލީ ސަލާމަތާއި ރައްކާތެރިކަމުގައި އިންޑިއާ އާއި ދެ ގައުމު އެކުގައި ކުރެވިދާނެ މަސައްކަތްތަކާ މެދު މަޝްވަރާ ކުރެވިގެން ދާނެ،" އިމްރާން ވިދާޅުވި އެވެ.\nMinister, Hon. Imran Abdulla departs to India today on an official trip upon the invitation of the Indian Minister of Home Affairs Hon. Mr. @AmitShah. Accompanied by Commissoner of Police @M_Hameedh & Minister of State for Home Affairs @alynazeer pic.twitter.com/bYWXKfhKp3\n— Home Ministry, MV (@HomeMinistrymv) February 18, 2020\nހޯމް މިނިސްޓަރު އިމްރާނާއި ސީޕީ ހަމީދުގެ އިންޑިއާ ދަތުރާ ގުޅޭ ގޮތުން އެ މިނިސްޓްރީން މިއަދު ކުރި ޓުވީޓް\nދިވެހި ފުލުހުންގެ ޚިދުމަތް ތަަރައްގީ ކުރުމަށް އިންޑިއާ އިން ބޮޑެތި އެހީތަކެއް ލިބޭކަން ފާހަގަކުރައްވަމުން މިނިސްޓަރު ވިދާޅުވީ، އޭނާގެ މި ދަތުރާ އެކު އިތުރު އެހީތައް ލިބި، ދެ ގައުމުގެ މަސްލަހަތަށް މަސައްކަތް ކުރާނެ އިންތިޒާމްތަކެއް ރޭވިގެންދާނެ ކަމަށެވެ.\nހޯމް މިނިސްޓަރާއި ސީޕީ ހަމީދުގެ އަރިހުގައި ހޯމް މިނިސްޓްރީގެ ސްޓޭޓް މިނިސްޓަރު އަލީ ނަޒީރު ވެސް އިންޑިއާ އަށް ވަޑައިގަތެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި، ރާއްޖެ އާއި އިންޑިއާގެ ގުޅުން ވަރަށް ބޮޑަށް ހީނަރުވިޔަސް، މިހާރުގެ ރައީސް އިބްރާހިމް މުހައްމަދު ސޯލިހު ނޮވެމްބަރު 17، 2018 ގައި މަގާމުގެ ހުވާކުރެއްވުމަށް ފަހު، އެންމެ އިސްކަން ދެއްވާ އެއް ކަމަކީ ދެ ގައުމުގެ ގުޅުން ބަދަހި ކުރެއްވުމެވެ. އޭގެ ނަތީޖާ ވެސް މިދިޔަ ދުވަސްތަކުގައި ފެނިފައި ވެ އެވެ. ރާއްޖެ އާއި އިންޑިއާއާ ދެމެދު އާދަޔާ ޚިލާފު ގާތްގުޅުމެއް ބާއްވައި، ތަމްރީނުގެ ފުރުސަތުތަކާއި އެކި ނަންނަމުގައި ލޯނާއި އެހީދޭ ގައުމަކަށް އިންޑިއާ ވަނީ ވެފަ އެވެ.\nއިތުރު ލިޔުންތައް ހޯމް މިނިސްޓްރީ ހޯމް މިނިސްޓަރު އިމްރާން އަބްދުﷲ، ހޯމް މިނިސްޓަރު އިންޑިއާ ރާއްޖެ-އިންޑިއާ މުހައްމަދު ހަމީދު (ޕޮލިސް ކޮމިޝަނަރު) އިންޑިއަން އޯޝަން ފުލުހުން


ދިވެހި ދައުލަތަށް ޚިދުމަތް ކުރުމުގެ އިނާމަށް ނަން ހުށަހެޅުމުގެ ފުރުސަތު މިމަހުގެ 12 ވާ ބުރާސްފަތި ދުވަހު ހަމަވާނެ - The President's Office\n3 އޮގަސްޓް 2021، ރިފަރެންސް: 2021-252\nމިއަހަރު އަލަށް ދެއްވަން ފަށްޓަވާ، ދިވެހި ދައުލަތަށް ޚިދުމަތް ކުރުމުގެ އިނާމަށް ނަން ހުށަހެޅުމުގެ ފުރުސަތު، މި އޮގަސްޓުމަހުގެ 12 ވާ ބުރާސްފަތި ދުވަހުގެ މެންދުރުފަހު 2:00 އަށް ހަމަވާނެއެވެ.\nމި އިނާމަށް ހުށަހަޅާ މީހުންގެ ނަން ހުށަހެޅޭނީ "ފޯމު ހުށަހެޅުން" މި ޕޯޓަލް މެދުވެރިކޮށްގެންނާއި، ރައީސުލްޖުމްހޫރިއްޔާގެ އޮފީހަށް ވަކިން ފޯމު ހުށަހަޅައިގެންނެވެ. އިނާމަށް ނަން ހުށަހަޅާ ފޯމު، ރައީސުލްޖުމްހޫރިއްޔާގެ އޮފީހުގެ ވެބްސައިޓުން ޑައުންލޯޑް ކުރެވޭނެއެވެ. ފޯމު ފުރިހަމަކުރުމަށްފަހު ލިޔުމުން އިނާމަށް ހުށަހަޅާ ފޯމު ރައީސުލްޖުމްހޫރިއްޔާގެ އޮފީހުން ބަލައިގަންނާނީ، މި އޮގަސްޓު މަހުގެ 12 ވަނަ ދުވަހުގެ ނިޔަލަށް، ބަންދު ނޫން ކޮންމެ ދުވަހެއްގެ ހެނދުނު 8:00 އިން ފެށިގެން މެންދުރުފަހު 2:00 ގެ ނިޔަލަށެވެ.\nދައުލަތަށް ޚިދުމަތް ކުރުމުގެ އިނާމަކީ، ދިވެހި ދައުލަތަށް 35 އަހަރަށްވުރެ ދިގު މުއްދަތަކަށް ޚިދުމަތް ކޮށްފައިވާ މުވައްޒަފުންގެ ތެރެއިން، މަގާމުގެ މަސްއޫލިއްޔަތު އަދާކުރުމުގައި ޤާބިލުކަމާއި އިޚްލާޞްތެރިކަމާއެކު ކޮށްފައިވާ ޚިދުމަތްތަކަށާއި، އެ މުއައްސަސާއެއްގެ ކުރިއެރުމަށް ކޮށްދީފައިވާ ޚިދުމަތްތަކުގެ އަގުވަޒަންކުރުމުގެގޮތުން ޤައުމީ ފެންވަރުގައި ދިވެހި ދައުލަތުން ރައީސުލްޖުމްހޫރިއްޔާ ދެއްވާ އެންމެ ޝަރަފުވެރި އިނާމެވެ.\nދިވެހި ދައުލަތަށް ޚިދުމަތް ކުރުމުގެ އިނާމު ދެއްވާނީ ދައުލަތުގެ މުއައްސަސާއެއްގައި ނުވަތަ ސަރުކާރުގެ ކުންފުންޏެއްގައި ނުވަތަ ސަރުކާރުގެ މެޖޯރިޓީ ހިއްސާ އޮތް ކުންފުންޏެއްގައި ޚިދުމަތްކުރި ނުވަތަ ޚިދުމަތްކުރާ މުވައްޒަފެއްގެ ނަން، އެ މުއައްސަސާއަކުން ނުވަތަ އެ ކުންފުންޏަކުން ނުވަތަ އެހެން ފަރާތަކުން ނުވަތަ އެ މުވައްޒަފު އަމިއްލައަށް އިނާމަށް ނަން ހުށަހެޅުމުންނެވެ. މުއައްސަސާއަކުން ނުވަތަ ކުންފުންޏަކުން މި އިނާމަށް މީހެއްގެ ނަން ހުށަހަޅާނަމަ އެ މީހަކީ އެ މުއައްސަސާއެއްގައި ނުވަތަ އެ ކުންފުންޏެއްގައި ޚިދުމަތްކުރި، ނުވަތަ ޚިދުމަތްކުރަމުންގެންދާ މީހަކަށް ވާންވާނެއެވެ.\nއިނާމު ދިނުމަށް ކަނޑައެޅުމުގައި ޤައުމީ އިނާމާބެހޭ ކޮމިޓީން ބައްލަވާނެ ކަންކަމުގެ ތެރޭގައި، މަގާމުގެ މަސްއޫލިއްޔަތު އަދާކުރުމުގައި، ޤާބިލުކަމާއި، ފަރުވާތެރިކަމާއި، އިޚްލާޞްތެރިކަމާއެކު ކޮށްފައިވާ މަސައްކަތްތަކާއި، އެމީހަކަށް ލިބިފައިވާ ޤާބިލުކަމެއް ބޭނުންކޮށްގެން މުޅި މުއައްސަސާގެ ކުރިއެރުމަށް ކޮށްފައިވާ ފާހަގަކުރެވޭ ޚާއްޞަ މަސައްކަތްތައް ހިމެނެއެވެ. އަދި އެ މުއައްސަސާއިން ހިންގައިފައިވާ އެކިއެކި ކަންކަމުގައި ޢަމަލީގޮތުން ބައިވެރިވެ ޚިދުމަތް ކޮށްފައިވާ މިންވަރާއި، ވަޒީފާގެ ދާއިރާއިން ހާސިލުކޮށްފައިވާ ކާމިޔާބީއަށްވެސް ބައްލަވާނެއެވެ. އެމީހެއްގެ މައްޗަށް މަދަނީ އަދި ޖިނާއީ ކުށެއްގެ ތުހުމަތެއް ކުރެވިފައިވާކަން ނުވަތަ ނޫންކަންވެސް ކޮމިޓީން ޔަޤީން ކުރައްވާނެއެވެ.\nއިނާމު ދެއްވުމުގައި ކޮމިޓީން ބައްލަވާނެ އަސާސީ ޝަރުޠުތަކުގެ ތެރޭގައި، އިނާމަށް ހުށަހެޅިފައިވާ މީހަކީ، އެމީހެއްގެ މައްޗަށް ޖިނާއީ މައްސަލައެއް ސާބިތުވެފައިވާ މީހެއްކަމުގައި ނުވުމާއި، އިނާމަށް ހުށަހެޅިފައިވާ މީހާގެ މައްޗަށް ޝަރުޢީގޮތުން ކޮށްފައިވާ ޙުކުމަކާ ގުޅިގެން ސާބިތު ދަރަންޏަކަށް ފައިސާ ދައްކަންޖެހިގެން އެ ފައިސާ ގަވާއިދުން ދައްކަމުން ގެންދާ މީހަކަށްވުން ހިމެނެއެވެ. އިނާމަށް ނަން ހުށަހެޅޭ މީހަކީ، އެމީހެއްގެ މައްޗަށް ޖިނާއީ މައްސަލައެއް ސާބިތުވެފައިވާ މީހެއްކަމުގައި ނުވުމާއި، އެމީހާގެ މައްޗަށް ޝަރުޢީގޮތުން ކޮށްފައިވާ ޙުކުމަކާ ގުޅިގެން ސާބިތު ދަރަންޏަކަށް ފައިސާ ދައްކަންޖެހިގެން އެ ފައިސާ ގަވާއިދުން ދައްކަމުން ގެންދާ މީހަކަށްވާން ޖެހެއެވެ.


އެޑްމިން – Page7– Liyuntheringe Gulhun\nVisitors online  264:users  0guests  230bots  34The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nލިޔާނެޔެ ޢަމަލުތައް ހުރިހާ\n25 ޖެނުއަރީ 2017ޚިޔާލު ފާޅުކުރައްވާބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 211\nމުޙައްމަދު ނަޞީރު، އއ.މާޅޮސް މިއީ ވަގުތީ މަނާޒިރެކޭ ދަރެސްތައް ފެންނަ ސާޙަތުގައި މިއީ ދެދުވަހުގެ މަންޒިލެކޭ، އުފާ ލިބިދޭނެ ރާޙަތުގައި ސިކުނޑިޔާ ވިސްނުމާ، ފިކުރާ، ހިތާއި ޒަމީރުވެސް ލިބިގެން ނުކުމެ މިތިބީ ދަތުރު ފެށުމަށްޓަކައި ނޫންތޯ ސިޔާޙަތުގައި ދެމަގު އެބައޮތް ތިމާއަށް ރީތިކޮށް ފެންނަން މިތާ ދުނިޔޭ ދެމަގުގައިވާ ތަފާތު ބަލާށެ ވިސްނައިގެން މިޙާލަތުގައި ފިނީގެ އުފާ ރަބީޢީ މޫސުމެއްގެ ތެރޭން ލިބެން އޮއްވާ ގިނީގެ މަގުން ޚަރީފް ދެކޭށަ ބޭނުންތޯއެ އާފަތުގައި ތަފާތުތަކެއް ވެޔޭ ދުނިޔޭގެ…\nދިވެހި މަސްވެރިކަމަށް ނަޒަރެއް…\n18 ޖެނުއަރީ 2017ޚިޔާލު ފާޅުކުރައްވާބަހާއި އަދަބު, ވަޒަން ބަހުރުވައެޑްމިން\nމިއީ، ލިޔުންތެރީންގެ ގުޅުމުން ބޭއްވި ”ޅެންވެރިޔާ- 2016 ” މުބާރާތުން3ވަނައަށް ހޮވުނު ޅެމެވެ. ޅެމުގެ ޝާއިރަކީ، ނ.މަނަދޫ / ސިލްވަރބީޗް، އަލްފާޟިލް އަބޫބަކުރު އާދަމެވެ. ________________ ދިވެހި މަސްވެރިކަން އެއީ ދިވެހިންގެ ޚާއްޞަ މަސައްކަތެއް ދިވެހި ކާބަފައިންގެނެސްދިން ދިވެހި ވަންތަ މަސައްކަތެއް ފަޚުރުވެރި ޖޯޝާއެކީ އިހުގައި އެވޭލާ ކާބަފައިން ގަދައަޅާ ކުރަމުން އެއީ ގެންދިޔަ މުރާލި މަސައްކަތެއް ފަތިހު ހެނދުނާ ތެދުވެގެން މަސްވެރިތަކުން މަސްކަނޑުތަކަށް އަދި އެއީ ގޮސްގެން ކުރަންފެށި…\nދުރުވާ ގޮތެއް ކަލާގެ ހަނދާނާ ހިތެއް ނުވޭ\n8 ޖެނުއަރީ 2017ޚިޔާލު ފާޅުކުރައްވާބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 339\nމިއީ، ލިޔުންތެރީންގެ ގުޅުމުން ބޭއްވި ”ޅެންވެރިޔާ- 2016 ” މުބާރާތުން2ވަނައަށް ހޮވުނު ޅެމެވެ. ޅެމުގެ ޝާއިރަކީ، ހދ.ކުޅުދުއްފުށީ / ދުރުމި، އަލްފާޟިލް އާދަމް އިބްރާހީމެވެ. _____________________ އަހަރެންގެ ހިތު ތެރޭގައި އަދިވެސް ތިލޯބިވޭ އަހަރެއް އެތައް ވިޔަސް ވެސް ނުރުހުން ވުމެއްނުވޭ ލޯބިން އެކީ ދެމީހުން އެކުގައި އުޅުނު ޒަމާން، ލޯބިން ލިޔުނު އެ ޑައިރީ ފޮހެލާހިތެއް ނުވޭ ފެނުމުން ކަލާ ކުރީގައި މިހިތަށް ކުރާ އަސަރު ފެނުނަސް…\n5 ޖެނުއަރީ 2017ޚިޔާލު ފާޅުކުރައްވާޚަބަރާއި މަޢުލޫމާތު, ޚިޔާލުއެޑްމިން\nއަޙްމަދު ނާފިޢު / ބ.ދަރަވަންދޫ ” ހޭލަނީ ބަލަމުންނެ ވައިބަރު، ރޭނިދީ ކެނޑުމުންނެ ވައިބަރު، ހޭހުރީ ހުރުމުންނެ ވައިބަރު، ރޭދުވާލު އޮތީ މި ވައިބަރު، މިންޖުވިއްޔާ މީ ކަލާކޯ؟ ކޮންމެހެންވެސް މާތްކަލާކޯ؟ ” މިއީ ދިވެހި އަދަބީ އުސްތާޛު އާދަމް ނަޞީރު އިބްރާހީމް ހައްދަވާފައިވާ މި ދިވެހި މުޖުތަމަޢަށް ވަރަށް އަގުހުރި މެސެޖުތަކެއް ފޯރުކޮށްދީފައިވާ ލަވައެކެވެ. ތެދެކެވެ. ވައިބަރަކީ ފޯނުން އެކަކު އަނެކަކާއި މުޢާމަލާތު ކުރުމަށް ގެންގުޅޭ ވަސީލަތެކެވެ. މި ވަސީލަތުގެ ބޭނުން ހެޔޮގޮތުގައިި ހިފުމުގެ ބަދަލުގައި…\nމި ފެށޭ އަހަރު\n1 ޖެނުއަރީ 2017ޚިޔާލު ފާޅުކުރައްވާބަހާއި އަދަބު, ވަޒަން ބަހުރުވައެޑްމިން\nފަތުޙުﷲ ޞާލިޙު މިއީ، ލިޔުންތެރީންގެ ގުޅުމުން ބޭއްވި ”ޅެންވެރިޔާ- 2016 ” މުބާރާތުން 1 ވަނައަށް ހޮވުނު ޅެމެވެ. ޅެމުގެ ޝާއިރަކީ، ޏ.ފުވައްމުލައް / ލީކުވިލާ، އަލްފާޟިލް ފަތުޙުﷲ ޞާލިޙެވެ. _____________________ ދުވަހެއް ފަހުން ދުވަހެއް ހިނގައި ފާއިތު އެވީ ނިމިދިޔަ އަހަރު ދުވަހެއް ފަހުން ދުވަހެއް ގުނަން ކުރިމަތި މިވީ މި ފެށޭ އަހަރު ވީ ކަންތަކާ ނުވި ކަންތަކާ ވިސްނައި ބަލައި ނިމިދިޔަ އަހަރު ފީ ކަންތަކާ ދުރުހެލިވުމަށް ވިސްނައި ހުރޭ…\nކަށުކަމާކެމީގެ ބައެއް މައްސަލަތައް\n30 ޑިސެމްބަރު 2016ޚިޔާލު ފާޅުކުރައްވާއިސްލާމީ ތާރީޚު, މުޢާމަލާތުއެޑްމިން\nކިޔާފައިވާ ޢަދަދު: 319\nއައްޝައިޚު ޙުސައިން ރަޝީދު އަޙްމަދު عَنْ أَبِي هُرَيْرَةَ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ نَعَى لِلنَّاسِ النَّجَاشِيَ فِي الْيَوْمِ الَّذِي مَاتَ فِيهِ فَخَرَجَ بِهِمْ إِلَى الْمُصَلَّى وَكَبَّرَ أَرْبَعَ تَكْبِيرَاتٍ ތަރުޖަމާ: މާތް ﷲ ރުއްސުންލެއްވި އަބޫ ހުރައިރާގެ ކިބައިން ރިވާވެގެން ވެއެވެ. ހަބްޝުކުރައިގެ ރަސްގެފާނު ނަޖާޝީ އަވަހާރަވުމުން رَسُولُ اللَّهِ j އެކަމުގެ ޚަބަރު މީސްތަކުންނަށް ދެއްވިއެވެ. އަދި މީސްތަކުންނާއިގެން ޢީދު ގާހަށް (ސަހަރާއަށް) ނިކުމެވަޑައިގެން…\nހަމައެކަނި ވިދާޅުވެލެއްވުމަށް:: ދިވެހިރާއްޖެ ހަދާން ނުނެތޭފަދަ ތާރީޚީ ދެދުވަސް\n23 ޑިސެމްބަރު 2016ޚިޔާލު ފާޅުކުރައްވާދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 422\nޔޫ.ކޭ.ހައިކޮމިޝަނަރއާއި ވައިސްއެޑްމިރަލް ބިގްސް މާލެއަށް ކުރެއްވި ޒިޔާރަތް (”ޒަމާނު” ގެ ސްޓާފް ރިޕޯޓަރ) ޢިއްޒަތްތެރި މެހުމާނުންނަށް މަރުހަބާ ދެންނެވުމަށްޓަކައި ފުރަމާލެވަނީ ތައްޔާރުގައެވެ. އިންތިޒާރުކުރެވޭ ގަޑި މަޑުމަޑުން އަންނަނީ ކައިރިވަމުންނެވެ. ”ގެމްބިއާ” މާލޭ ބަދަރަށް 1958މ އަހަރުގެ މާރޗުން5ވަނަ ދުވަހުގެ ހިތްގައިމު ހެދުންކޮޅެވެ. ކަޑުގެ ލޮނުގަޑު ދެފަރާތަށް ކަފަމުން އައިސް ދުވަހުގެ 8.30 ގައި އިގިރޭސި ރާނީގެ ”ގެމްބިއާ” މާލޭގެ ބަދަރަށް ނަގިލި ވައްޓާލައިފިއެވެ. ދެފަރާތުން ބަދަލުކުރެވުނު ސަލާމުގެ ބަޑިތަކަށްފަހު ދިވެހި ދައުލަތުގެ މީރުބަޙުރާއި މަޙްކަމަތުލް…\n6 ޑިސެމްބަރު 2016ޚިޔާލު ފާޅުކުރައްވާބަހާއި އަދަބު, ވަޒަން ބަހުރުވައެޑްމިން\nފަޟީލަތުލް އުސްތާޛުއް ޝައިޚް މޫސާ ފަތުޙީ (ރަޙިމަހުﷲ) ގެ މިޅެން ނަކަލުކޮށްފައި މިވަނީ، އޮގަސްޓް 1995 ގައި ދިވެހިނާދީން ނެރުއްވި ”ހުވަނދު” މަޖައްލާއިންނެވެ. ________________________________ ދީނާއި ޤައުމަށްޓަކައި ޤުރުބާންވުމަށް ކެރިގެން ވީނަމަ ލިބޭނީ ތިމާ އެދިގެން އުޅޭ ނަފައޭ ހަމަހަމަކަމާއެކުގައި ވާށޭ އެކީ އެކުގައި ނަމަނަމަ ނުދާށެ ވަކިން ދިޔަނަމަ އެވީ ނުބައޭ އެކިބަޔަށް ބެހިފައި މީހުން މިތާ މިވަނީ ދެކިފަރިތަކަން އުފެދޭ ސަބަބެއްކަމަށް ބަލައޭ އާދައިގެ ކަޅުދޮނުގައި އެއްވެސް ނެތޭ…


South Asian Games: India athun anhen football team balivejje - vNews.mv\nއިންޑިއާ އާއި ރާއްޖެ ބައްދަލުކުރި މެޗުގެ ތެރެއިން-- ފޮޓޯ: ޝަރުހާން/ އެމްއޯސީ\nސައުތު އޭޝިއަން ގޭމްސް: އިންޑިއާ އަތުން އަންހެން ފުޓްބޯޅަ ޓީމު ބަލިވެއްޖެ\nއިސްމާޢީލް ޝާހު Kathmandu | 03 December 2019, 19:11\nނޭޕާލްގައި މިހާރު ކުރިއަށްދާ 13 ވަނަ ސައުތު އޭޝިއަން ގޭމްސްގައި ރާއްޖޭން ވާދަކުރާ ގައުމީ އަންހެން ފުޓްބޯޅަ ޓީމު ކުޅުނު ފުރަތަމަ މެޗުން ބަލިވެއްޖެއެވެ.\nނޭޕާލްގެ ޕޮކަހަރާ ސިޓީގެ ފުޓުބޯޅަ ގްރައުންޑުގައި މިއަދު ހަވީރު ރާއްޖޭގެ އަންހެން ޓީމުން ސަރަހައްދުގެ އެންމެ ވަރުގަދަ ޓީމު، އިންޑިއާއާ ވާދަކޮށް ބަލިވީ 0-5 ގެ ނަތީޖާ އަކުންނެވެ.\nމިފަހަރުގެ މުބާރާތުގެ އަންހެން ފުޓްބޯޅަ އިވެންޓުގައި ބައިވެރިވީ ރާއްޖެއާއި މުބާރާތް ބާއްވާ ނޭޕާލް އަދި އިންޑިއާގެ އިތުރުން ސްރީލަންކާއެވެ. ހަތަރު ގައުމަކުން ވާދަކުރާތީ މުބާރާތް ކުރިއަށް ގެންދިއުމަށް ހަމަޖެހިފައިވަނީ ލީގު އުސޫލުން އެއްބުރު ކުޅުމަށްފަހު އެންމެ ގިނަ ޕޮއިންޓް ހޯދާ ދެ ގައުމު ފައިނަލަށް ދަތުރުކުރާ ގޮތަށެވެ.\nމެޗު ފެށިގެން ހަވަނަ މިނަޓުގެ ތެރޭގައި އިންޑިއާއިން ވަނީ ގޯލުޖަހައި ލީޑު ނަގާފައެވެ. އެ ގޯލު އެ ޓީމަށް ޖަހައިދިނީ ދަންގްނޭ ގްރޭސްއެވެ. އިންޑިއާގެ ގޯލާއެކު ރާއްޖެއިން ކުޅެން ރަނގަޅުކޮށް އިންޑިއާއިން ކުޅެމުން ދިޔަ އަވަސް ކުޅުން ހުއްޓުވުމަށް މަސައްކަތް ކުރިއެވެ. އިންޑިއާއިން ޖެހި ދެވަނަ ގޯލު 26 ވަނަ މިނިޓުގައި އެ ޓީމުން ޖެހި އިރު ތިންވަނަ ގޯލު ޖެހީ 35 ވަނަ މިނިޓުގައެވެ.\nމިއަދުގެ މެޗުގައި ރާއްޖޭގެ ގޯލްކީޕަރު އައިމިނަތު ލީޒާއާއި ކެޕްޓަން ފާތިމަތު ސާލިޔާ ވަނީ މޮޅު ކުޅުމެއް ދައްކާފައެވެ. ދެވަނަ ހާފު ފެށިގެން ދެ ޓީމުގެ ފަރާތުންވެސް ހަމަހަމަ ކުޅުމެއް ފެނިގެން ދިޔަ އިރު އިންޑިއާއިން ލީޑު އިތުރަށް ފުޅާ ކުރި މެޗު ނިމެން ދަނިކޮށް 87 ވަނަ މިނެޓާއި 89 ވަނަ މިނެޓުގައެވެ.\nމެޗަށްފަހު މީޑިއާތަކާއި ވާހަކަދައްކަމުން އަންހެން ޓީމުގެ ކޯޗު އަހުމަދު ނާޝިދު (ނާދު) ބުނީ ބޮޑު ދަތުރެއް ކުރުމަށްފަހު ހަމަނުޖެހި އުޅެނިކޮށް މެޗެއް ކުޅެން ޖެހުމުން އުނދަގޫވި ކަމަށެވެ. މިއަދުގެ މެޗަށް ކުޅުންތެރިންގެ ފިޓްނެސް ހުރީ އެންމެ އެކަށީގެންވާ ލެެވެލްގައި ނޫންކަމަށް ނާދު ވަނީ ފާހަގަ ކޮށްފަ އެވެ.ނާދު ވަނީ މެޗު ކުޅުނު ދަނޑާއި ޗޭންޖިންގް ރޫމްގެ ހާލަތު ވަރަށް ދެރަކަމަށް ބުނެފައެވެ. އަދި މިއީ އަންހެން ކުދިންނަށް މެޗު ކުޅެވޭނެ ގޮތަކަށް އިންތިޒާމް ކުރެވިފައިވާ މުބާރާތެއް ނޫންކަމަށް ކޯޗު ވަނީ ފާހަގަކޮށްފައެވެ.\nއަންހެން ފުޓުބޯޅަ ޓީމު ނޭޕާލްއަށް ދިގު ދަތުރަކަށްފަހު އިއްޔެ އާދެވުނު އިރު ކަތަމަންޑޫއިން މުބާރާތް އޮންނަ ޕޮކަހަރާ ސިޓީއަށް އާދެވުނީ ހަތް ގަޑިއިރުގެ ބަހުގެ ދަތުރަކަށް ފަހު ރޭގެ ވަގުތެއްގައެވެ.\nރާއްޖޭގެ އަންހެން ޓީމު އެންމެ ފަހުން ވާދަކުރި ބައިނަލްއަގްވާމީ މުބާރާތަކީ މިދިޔަ މާޗް މަހު ނޭޕާލުގެ ބިރާތުނަގަރުގައި ކުޅުނު ސާފް ޗެމްޕިއަންޝިޕެވެ. އެ މުބާރާތުގައި އިންޑިއާއާއި ލަންކާއާ ވާދަކޮށް ބަލިވެ ރާއްޖެ ގްރޫޕް ސްޓޭޖުން ކެޓީއެވެ.


ކައުންސިލް މެންބަރުންގެ ޒިންމާތަކާއި މަސްއޫލިއްޔަތުތައް | ހައްދުންމަތީ މާބައިދޫ ކައުންސިލްގެ އިދާރާ\nކައުންސިލްގެ ރައީސް އަލްފާޟިލް އިބްރާޙީމް ވިސާމުގެ މަސްއޫލިއްޔަތުތައް:\nކައުންސިލްގެ ޖަލްސާތައް ބޭއްވުމާއި، އެޖަލްސާތަކުގެ ރިޔާސަތު ބެލެހެއްޓުން\nކައުންސިލްގެ މަޤުޞަދާއި އެއްގޮތަށް ކައުންސިލް ޙަރަކާތްތެރި ކުރުވައި ހިންގުން.\nކައުންސިލުން ނިންމާ ނިންމުންތައް ކައުންސިލްގެ އިދާރާ މެދުވެރިކޮށް ޝާއިޢު ކުރުމާއި، ތަންފީޛު ކުރާކަން ކަށަވަރުކުރުން.\nކައުންސިލްގެ ރިޕޯޓްތައް ތައްޔާރު ކުރުވުމާއި، ފޮނުވަންޖެހޭ ފަރާތްތަކަށް ޤަވާޢިދުން ފޮނުވާތޯ ބެލުން.\nކައުންސިލުން ނިންމާ ނިންމުންތަކާއި އެއްގޮތައް ކައުންސިލަށް ލިބޭ ފައިސާގެ އެންމެހައި ކަންތައްތައް ކައުންސިލްގެ އިދާރާއިން ހިންގާތޯ ބެލުން.\nއަތޮޅު ކައުންސިލުންނާއި ރަށު ކައުންސިލުން ކަނޑައަޅައި އެހެނިހެން ކަންކަންކުރުން.\nދިވެހިރާއްޖޭގެ ބިމާއިބެހޭ ޤާނޫނާއި،އެހެނިހެން ޤާނޫނު ތަކާއިއެއްގޮތްވާ ގޮތުގެ މަތިން އިޤުތިޞާދީ، ނުވަތަ އިޖުތިމާޢީ ބޭނުންތަކަށް ކައުންސިލްގެ ނަމުގައި ބިންބިމާއި ފަރާއި، ފަޅު ހޯދުމާއި، މިލްކުކުރުމާއި، އަދި މިފަދަ ތަންތަން އެހެން ފާރާތްތަކަށް ކުއްޔަށް ދޫކުރުމާއި، އަދި މިފަދަ ތަންތަނުގައި އިންވެސްޓު ކުރުމާއި މިފަދަ ތަންތަން ކައުންސިލްގެ ނަމުގައި އިންވެސްޓު ކުރުމަށް ކައުންސިލުން ކުރަންޖެހޭ ކަންކަން ކުރެއްވުން.\nދިވެހިރާއްޖޭގެ ޤާނޫނާއި އެއްގޮތް ވާގޮތުގެ މަތިން ބޮޑެތިމީހުންގެ ތަޢުލީމީ އަދި ފަންނީ ފެންވަރު މަތީކުރުމުގެ ޕްރޮގުރާމްތައް ރާވައި ހިންގުމަށް ކައުންސިލުން ކުރަންޖެހޭ މަސައްކަތް ތައްކުރެއްވުން.\nދިވެހިރާއްޖޭގެ ޤާނޫނާއި އެއްގޮތްވާގޮތުގެ މަތިން ޕްރީސްކޫލްގެ ޚިދުމަތް ދިނުމުގައި ކައުންސިލުން ކުރަންޖެހޭ މަސައްކަތްތައް ކުރެއްވުން.\nރައްޔިތުންގެ ބައިވެރިވުމާއިއެކު ރަށުތަރަށްޤީގެ ޕްލޭން އެކުލަވާލުމާއި،ޕްލޭން އަތޮޅު ކައުންސިލަށް ފޮނުވުމަށް ކައުންސިލުން ކުރަންޖެހޭ މަސައްކަތް ތައް ކުރެއްވުން.\nކައުންސިލުންދޭ ޚިދުމަތްތަކާއި، ކައުންސިލް މެދުވެރިވެގެންދޭ ޚިދުމަތްތަކަށް ލާމަރުކަޒީ ޤާނޫނުގެ ދަށުންހެދޭ ޤަވާޢިދާއި އެއްގޮތް ވާގޮތުގެ މަތިން ފީކަނޑައެޅުމާއި ފީނެގުމަށް ކުރަންޖެހޭ މަސައްކަތްތައް ކުރެއްވުން.\nރަށުގައިހުންނަ ދައުލަތުގެ މުއައްސަސާ ތަކާއި، ސަރުކާރުގެ އިދާރާ ތަކަށް ބޭނުންވާނޭ އެހީތެރިކަމާއި އެއްބާރުލުން ދިނުމަށް ކައުންސިލުން ކުރަންޖެހޭ މަސައްކަތްތައް ކުރެއްވުން.\nރަށުތަރައްޤީގެ އެކިއެކި މަޝްރުޢުތައް ހިނގާ ނުހިނގާގޮތް ބެލުމުގައި ސަރުކާރުގެ މިނިސްޓްރީ ތަކާއި އަތޮޅު ކައުންސިލަށް އެހީތެރިވެދީ ތަރައްޤީގެ މަޝްރޫޢުތައް ތަންފީޒު ކުރުމުގައި އަތޮޅު ކައުންސިލަށް ޖަވާބުދާރީވެ މިނިސްޓްރީ ތަކުންނާއި، އަތޮޅު ކައުންސިލުން ކަނޑައަޅައާ ގޮތަކަށް ޤަވާޢިދުން ރިޕޯރޓް ހުށައެޅުމަށް ކައުންސިލުން ކުރަންޖެހޭ މަސައްކަތްތައް ކުރެއްވުން. (އެދާއިރާއަކާއި ގުޅުންހުރި ކައުންސިލަރ އަކަށް..)\nކައުންސިލްގެ ނައިބު ރައީސް އަލްފާޟިލާ ފާޠިމަތު އަޒުމާގެ މަސްޢޫލިއްޔަތުތައް:\nކައުންސިލްގެ ރައީސް އަންގާ އެންމެހާ ކަންކަން ކައުންސިލްގެ ރައީސްގެ ލަފާގެ މަތިންކުރުން އަދި ކައުންސިލްގެ ރައީސް ނެތްހާލަތް ތަކުގައިރައީސްގެ ޒިންމާތައް އަދާކުރެއްވުން.\nއަލަށް އުފަންވާ ކުދިންނާއި، މަރުވާމީހުންގެ ރެކޯޑު ބެލެހެއްޓުމާއި، ރަށުގެ ރަޖިސްޓަރީގައި ރައްވެހި ވެފައިވާ މިހުންނާއި، ރަށްވެހިނުވެދިރިއުޅެމުންގެންދާ މީހުންނާއި، އަދި ރަށުގައި ދިރިއުޅޭ ބިދޭސިންގެ ދަފްތަރު ލިޔެ ބެލެހެއްޓުމަށް ކައުންސިލުން ކުރަންޖެހޭ މަސައްކަތްތައް ބެލެހެއްޓުން.\nރަށުގައި ޕެސްޓް ކޮންޓްރޯލް ކުރުމަށް ރަށުފެންވަރުގައި ކައުންސިލުން ކުރެވެންހުރި މަސައްކަތްތައް އިންތިޒާމުކޮށް ކުރެއްވުން.\nއަންހެނުންގެ ތަރައްޤީއަށް މަސައްކަތް ކުރާކޮމެޓީ ޙަރަކާތްތެރި ކުރުވުމަށް ކައުންސިލުން ކުރަން ޖެހޭ މަސައްކަތްތައް ކުރެއްވުން.\nރަށުގައި އަމާން އަދި ސުލްޙަވެރި ވެއްޓެއް ޤާއިމު ކުރުމަށް ޓަކައި ފުލުހުންނާއި ގުޅިގެން ކުރެވެން ހުރި އެންމެހައި ކަންކަން ކުރެއްވުން.\nރަށުގެ މަގުތަކާއި، އިޖުތިމާޢީ ސަރަހައްދުތައް ކުނިކަހައި ސާފުތާހިރުކޮށް ބެލެހެއްޓުމުގެ އިންތިޒާމުތައް ހަމަޖެއްސުމާއި، ރަށުގެ ސާފުތާހިރުކަން ދެމެހެއްޓުމާއި،ރަށްޒީނަތް ތެރިކޮށް ބެލެހެއްޓުމަށް ކައުންސިލުން ކުރަންޖެހޭ މަސައްކަތްތައް ކުރެއްވުން.\nދިވެހިރާއްޖޭގެ ޤާނުނާއި އެއްގޮތްވާގޮތުގެ މަތިން އިޖުތިމާޢީ ރައްކާތެރި ކަމުގެ ޚިދުމަތްދޭނެ މަރުކަޒު ހިންގުމާއި، ގޭތެރޭގައި ހިނގާ އަނިޔާތައް ހުއްޓުވުމަށް ފިޔަވަޅުއެޅުމާއި، އެފަދަ ޢަމަލުތަކާއި ގުޅިގެން އަނިޔާލިބޭ ފަރާތްތަކަށް ޙިމާޔަތްދީ އެނހީ ތެރިކަން ފޯރުކޮށް ދިނުމާއި، މުސްކުޅިންނާއި، ޚާއްޞައެހީއަށް ބޭނުންވާ މީހުންނަށް އެހީތެރިވެދީ އެފަދަ މީހުން ބެލެހެއްޓޭނެ ނިޒާމެއް ޤާއިމުކުރުން.\nރަށުގައި އުފެދޭ ކުނި އެކަށީގެންވާ ރައްކާތެރި ގޮތުގައި ރައްޔިތުންނަށް އުދަނގޫ ނުފޯރާނެ ގޮތެއްގެ މަތިން ރަށުފެންވަރު ގައި ކުނިނައްތާ ލުމަށް ކައުންސިލުން ކުރަންޖެހޭ މަސައްކަތް ތައްކުރުން.\nކައުންސިލަރ އަލްފާޟިލާ އަމީނާ ޔޫސުފްގެ މަސްއޫލިއްޔަތުތައް:\nދީނީގޮތުންނާއި، ޤައުމީ ގޮތުން ރަށުގައި ފާހަގަ ކުރަންޖެހޭ ދުވަސް ތަކާއި މުނާސަބަތުތައް ފާހަގަ ކުރުމަށް ކައުންސިލުން ކުރަން ޖެހޭ މަސައްކަތް ތައްކުރެއްވުން.\nދީނީ އަދި ސަޤާފީ ކަންކަން ދިރުވައި އާލާކުރުމަށް ކައުންސިލުން ކުރަންޖެހޭ މަސައްކަތް ތައްކުރެއްވުން.\nދިވެހިރާއްޖޭގެ ޤާނޫއި އެއްގޮތްވާ ގޮތުގެ މަތިން ޕްރައިމަރީ ހެލްތު ކެއަރއާއި ޞިއްޙީ ރައްކާތެރި ކަމާއިގުޅޭ އަސާސީ ޚިދުމަތްތައް ދިނުމުގައި ކައުންސިލުން ކުރަން ޖެހޭ މަސައްކަތް ތައްކުރެއްވުން.\nރަށުގެ މަގުހެދުމާއި މަގުތައް މަރާމާތުކޮށް ބެލެހެއްޓުމަށް ކައުންސިލުން ކުރަންޖެހޭ މަސައްކަތް ތައް ކުރެއްވުން.\nދިވެހިރާއްޖޭގެ ޤާނުނާއި އެއްގޮތްވާ ގޮތުގެމަތިން ކަރަންޓާއި، ފެނާއި، ފާޚާނާ، ނަރުދަމާ ނިޒާމު ފަދަ ޢާއްމު ޚިދުމަތް ހިންގައި ބެލެހެއްޓުމަށް ކައުންސިލުން ކުރަންޖެހޭ ކަންކަން ކުރެއްވުން.\nކައުންސިލަރ އަލްފާޟިލް މުޙައްމަދު އަޖުވަދުގެ މަސްއޫލިއްޔަތުތައް:\nކައުންސިލުން އެކުލަވާލައި އަތޮޅު ކައުންސިލަށް ފޮނުވާ ތަރަށްޤީގެ ޕްލޭނަށް ރިޢާޔަތްކޮށް ސަރުކާރުން އެކަށައަޅައި މަޝްރޫޢު ތަކުގެތެރެއިން ރަށު ކައުންސިލުން ތަންފީޒުކުރުމަށް ރަށު ކައުންސިލާއި ސަރުކާރުން ޙަވާލުކުރާ ތަރައްޤީގެ މަޝްރޫޢުތައް ލާމަރުކަޒީ ޤާނޫނު ގައިވާ ގޮތުގެ މަތިން ތަންފީޒު ކުރުމަށް ކުރަންޖެހޭ މަސައްކަތްތައް ކުރެއްވުން.\nކުޅިވަރުގެ ވަޞީލަތް ތަކާއި، ޢާއްމު ޕާކުތަކާއި، މުނިފޫހި ފިލުވުމާއިބެހޭ ޚިދުމަތް ފޯރުކޮށްދިނުމަށް ކައުންސިލުން ކުރަންޖެހޭ އެންމެހާ މަސައް ކަތްތައް ކުރެއްވުން.\nސަރުކާރުގެ އިދާރާތަކާއި، އެކިއެކި ޖަމްޢިއްޔާ ތަކާއި، ކައުންސިލާއި ދެމެދު އެކުވެރިކަމާއި އެއްބާރުލުން ދެމެހެއްޓުމަށް މަސައްކަތް ކުރުން.\nރަށުގެ މިސްކިތް ތަކާއި،ގަބުރަސްތާނާއި، އާސާރީ ތަންތަން ބެލެހެއްޓުން.\nދިވެހިރާއްޖޭގެ ޤާނޫނާއި އެއްގޮތްވާގޮތުގެ މަތިން ރަށުގައިހުރި ފިހާރަތަކާއި ، ހޮޓާތަކާއި، ރެސްޓޯރެންޓު ތަކާއި، ކެފޭތަކާއި، ގެސްޓު ހައުސްތަކާއި، ޢާއްމު މާރުކޭޓް ތަކުގެ ކަންކަން ހުރޭތޯ ބަލައި އިސްލާޙީ ފިޔަވަޅު އަޅަންޖެހޭ ކަންކަމުގައި އިސްލާހީ ފިޔަވަޅު އެޅުމަށް ކައުންސިލުން ކުރަންޖެހޭ މަސައްކަތް ތައްކުރެއްވުން.


Imran Vakikuran Ulhenee Idhikolhu Ge Riyaasee Ticket Gabool Nukurevveema: Andhun - Vaguthu\nއެމްޑީޕީގެ ޕާލިމެންޓްރީ ގްރޫޕްގެ ޑެޕިއުޓީ ލީޑަރު، ހެންވޭރު ދެކުނު ދާއިރާގެ މެންބަރު ހުސައިން ޝަހީމް - ފޮޓޯ: މަޖިލިސް\nހޯމް މިނިސްޓަރު އިމްރާން އަބްދުﷲގެ އިތުބާރު ނެތް ކަމުގެ މައްސަލަ ރައްޔިތުންގެ މަޖިލީހަށް އިދިކޮޅު ޕީޕީއެމް އާއި ޕީއެންސީއިން ވެއްދީ އެ ކޯލިޝަންގެ ރިޔާސީ ޓިކެޓް ހުށަހެޅުމުން އެ ކަން އިމްރާން ގަބޫލު ނުކުރެއްވުމުން ކަމަށް އެމްޑީޕީގެ ޕާލިމެންޓްރީ ގްރޫޕްގެ ޑެޕިއުޓީ ލީޑަރު، ހެންވޭރު ދެކުނު ދާއިރާގެ މެންބަރު ހުސައިން ޝަހީމް (އަނދުން) މިއަދު ވިދާޅުވެއްޖެއެވެ.\nއިދިކޮޅު ކޯލިޝަންގެ މެންބަރުން ހިމެނޭ ގޮތަށް މަޖިލިހުގެ 11 މެންބަރަކު ސޮއި ކުރައްވައި މަޖިލީހަށް ހުށަހެޅުއްވި އިމްރާންގެ އިތުބާރު ނެތް މައްސަލައަށް ބަހުސް ކުރައްވަމުން އަނދުން ހުސައިން ވިދާޅުވީ މި މައްސަލަ އިދިކޮޅުން ހުށަހެޅުއްވީ އިމްރާންގެ އެއްވެސް މައްސަލައެއް އޮވެގެން ނޫން ކަމަށެވެ.\nއަނދުން ހުސައިން ވިދާޅުވީ އިމްރާންގެ ގާބިލް ކަމުގެ ސަބަބުން އިދިކޮޅު ކޯލިޝަންގެ ރިޔާސީ ޓިކެޓް އިމްރާނަށް ހުށަހަޅުއްވާފައިވާ ކަމަށެވެ.\nއެކަމަކު އިމްރާން އެ ޓިކެޓް ގަބޫލު ނުކުރައްވައި ރައީސް އިބްރާހިމް މުހައްމަދު ސޯލިހްގެ އަރިހުގައި ހުންނަވަން ނިންމެވުމުން އިދިކޮޅު ކޯލިޝަނުން މިހާރު ވަރަށް ބޮޑަށް ނުރުހިފައިވާ ކަމަށް ވިދާޅުވިއެވެ.\n"މިނިސްޓަރު އިމްރާނަށް ވަނީ ޕީޕީއެމްގެ ރިޔާސީ ޓިކެޓް 2023 އަށް ހުށަހަޅާފައި. މިނިސްޓަރު އިމްރާން ވަނީ އެ ކަން ގަބޫލު ނުކުރައްވާފައި. ޕީޕީއެމްއިން ބޮޑަށް ރޭވިގެން ރިޔާސީ ޓިކެޓް ގަބޫލުފުޅު ނުކުރެއްވީމަ އެމަނިކުފާނުގެ އިސްތަށިފުޅުގައި އިލްޒާމްތައް އަޅުއްވަން އޭގެ އަދަބެއްގެ ގޮތުގައި ހުށަހެޅުއްވި މައްސަލައެއް މިއީ،" އަނދުން ހުސައިން ވިދާޅުވިއެވެ.\nއަނދުން އެހެން ވިދާޅުވި ނަމަވެސް އިދިކޮޅު ކޯލިޝަނުން ހުށަހަޅާފައިވާ އިމްރާންގެ އިތުބާރު ނެތް ކަމުގެ މައްސަލައިގެ ގަރާރުގައި ފާހަގަކޮށްފައި ވަނީ ދެ މައްސަލައެކެވެ.\nފުރަތަމަ ކަމަކީ މަރުތަކާ ގުޅޭ ގޮތުން އެކި ޕްލެޓްފޯމްތަކުގައި އެކި ގޮތަށް އިމްރާން ވާހަކަ ދެއްކެވުމެވެ. މިގޮތުން ބައެއް މަރުތަކާ އެކި ސިޔާސީ ބޭފުޅުންނާ ގުޅުވައި އިމްރާން ދެއްކެވި ވާހަކަތައް ހިމެނެއެވެ.\nދެ ވަނަ ކަމަކީ ރޭޑިއޯ ޕްރޮގްރާމެއްގައި ހުޅުމާލެ ފަޅު ތެރޭގައި އޮތް ސަފާރީއެއްގައި ކެންޔާ އަންހެނަކަށް ޖިންސީ ގޯނާ ކުރި މައްސަލައިގައި އިމްރާން ދެއްކެވި ވާހަކައެކެވެ. އިމްރާން ވިދާޅުވެފައިވަނީ ސަފާރީގައި ރޭޕްގެ އަމަލެއް ނުހިނގާ ކަމަށާއި ސަފާރީގައި ހިނގީ އާންމު ތަނެއްގައި ކޮންމެ މީހަކަށް ވެސް ކުރެވޭ ވަރުގެ އާދައިގެ ކުޑަ ކަމެއް ކަމަށެވެ.\nމިކަމާ ގުޅިގެން ދިފާއުގައި އިމްރާން ވިދާޅުވެފައިވަނީ މީޑިއާތަކުން އޭނާގެ ވާހަކަ އޮޅޭ ގޮތަށް ހަބަރުތައް ގެނެސްދިނީ ކަމަށެވެ. އަންހެނަކަށް ޖިންސީ ގޯނާ ކުރުމާއި އެ ނޫން ޒާތެއްގެ އަނިޔާއެއް ދިނުމަށް ހިތްވަރު ލިބޭ ވާހަކައެއް ނުދައްކަވާ ކަމަށެވެ. އެކަމަކު އޭނާގެ ވާހަކައިން އެފަދަ ކަމެއް ދޭހަވާނަމަ ރައްޔިތުންގެ ކިބައިން މައާފަށް އެދިވަޑައިގަންނަވާ ކަމަށް ވިދާޅުވިއެވެ.\nނޮވެމްބަރު 23, 2020 15:41\nކަލޭމެންމީހެއްގެ އާއިލާ މީހަކަށް އެހެން ވި ނަމަ ކަލެއަކަށް ނުވާނެ ހަޖަމެއް. މަޖިލީހުގަވެސް މިކަހަލަ އަމިއްލައެދުން ބޮޑު އެއްޗެހި މިއުޅެނީ.. އަނިޔާ ލިބުނު މީހުންގެ ހައްގު ކޮބާ؟ އިމްރާން އައުޓް\nނޮވެމްބަރު 23, 2020 16:26\nހައްހައްހާ.. ޖޯކް އޮފް ދަ މިލޭނިއަމް.\nނޮވެމްބަރު 23, 2020 17:17\nސިހުރު އަނދުން ނާޅައެއްނު މިއަދު އަވަސް އަރުވާފަ ތިދިޔައީ. އެހެންވެ ވާނުވާ ނޭނގުނީ. ކޯސްޓުކިރުދަޅަކާ ފަހަރިއެއް ގަބޫލު ނުކޮށްގެން އަސްލު އެއުޅެނީ.\nނޮވެމްބަރު 23, 2020 17:50\nއަދުންހުސެންމެންގައިގަމިހުންނަ ސިފައަކީ ޖަނަވާރުންގެގައިންފެއްނަ ސިފަ އެއްވެސްކަހަލަ އަހުލާގެއްވެސްނެއްމީހެއް އަދިންހުސޭނަކީ\nނޮވެމްބަރު 23, 2020 18:14\nއަސްލު އެންމެ ގާބިލު މީހަކީ އަނދުން ހުސޭނު. ޙުސޭނަށް ޓިކެޓް ދޭން ބޭނުމީ. އެކަމަކު ހައްތާވެސް ހުސޭނު ނޫނެކޭ ބުނެފާނެތީ ބިރުން އިމްރާނަށް ދޭން އުޅުނީ. އުޅުނީމަ އޭއްޗަކުވެސް ބުނީ ނޫނެކޭ. ދެން މިޓިކެޓާ ހަވާލުވާނެ މީހަކު ނުވެގެން މިއުޅެނީ. އަޅެ ހުސޭނު މީތި ނަގަންވީނު. ޕްލީޒް!\nނޮވެމްބަރު 23, 2020 18:16\nދެން އަތް ޖައްސަވާ ..\nނޮވެމްބަރު 23, 2020 18:24\nޚަލޯގަޔާ! މި އުދުން ހުސޭނު މީ އަޅެ ކާކުތަ؟ ސަރުކާރަށް ބައު އުޅަނދު ވިއްކާ ވަގެއް މީ! ނުކިޔާ ގްރޭޑް4ނިންމާފަ މީނަޔާ ދޮންބިލެތް ހަލީމާއި ދެމީހުން މި މަޖިލީހަކަށް ވަނީ! މި މީހިންގެ އަގައިން ނުކުންނާނީ އެތެރޭގަ ހުރި އެއްޗެއްތާ! ޤާސިމަ އަންހެނުން ނަހުލާ އަދުން ހުސޭނަށް ސަލާމް ބުނި! ވަރަށް ސަލާން 😂\nނޮވެމްބަރު 23, 2020 18:55\nރޯ ބުހުތާން ދޮގު ހަދަން މި މީހުން ޖެހިލުމެއްވެސްނުވޭ\nއިމްރާނަ ވުރެ ހުސެން ކަލޭވެސް ރިޔަސި ޓިކެޓް ދެން އިމްރަނަވުރެ އިމްރާން ހަ ދާކަހަލަ ދޮގް ނަހަ ދާއި ދެވެތޯބަލަ\nނޮވެމްބަރު 23, 2020 19:56\nމިއަނދުން ވެސް މިއީ ބުރާންޗެއް\nނޮވެމްބަރު 23, 2020 20:32\nއަނދުންއަޅައިގެން ކަލޭ ހުރެބަލަ އަހަރުމެން ބިރެއްނުގަނޭ އަދުންހުއްޔެއް ޖަހާފާނެތީ .\nނޮވެމްބަރު 23, 2020 21:06\nމިހާރުމިވީގޮތުން ޢިމްރާނާއެކު ޢިމްރާނުގެއަންހެނުންދަނިކޮށްވެސް އެކަހަލައާދައިގެކަމެއް ކޮށްލެވިދާނެ ދެއްތޯ؟\nނޮވެމްބަރު 23, 2020 21:08\nއަނ ދުން އަޅާ ބޭފުޅުންނަށް ތިހެން ހީވެ ދާނެ!\nނޮވެމްބަރު 23, 2020 21:33\nތިޔައީފީއަނދުން ކިތަންމެވަރައްގޭނިޔަސް ތިޔަކުންކުލައެއްނުނިކުންނާނެ ވަރައްސަލާމް\nނޮވެމްބަރު 23, 2020 21:57\nމީ އަދުނަކީ ޤައުމުގެ ޙަލާކު\nނޮވެމްބަރު 23, 2020 22:02\nސާބަހޭ ހަމަމޮޔަވަނީއުތަ ކާކުއުޅެނީ އިމްރާނަކީ މީހަކަށް ބަލައިގެން އެވަރެއްނެތިގެން ކަލޭމެން ކަހަލަ ވަގުންނަށް މިއަދު މާމީހަކަށްވިޔަސް އެހެންމީހުންނޫޅެ މިކަހަލަޖާހިލަކަށް ރިޝްވަތުދީގެން ކުލަބަދަލުކުރާކަށް ތަންކޮޅެއްކުރިން7އަހަރު ކުރިން އިމްރާނޭބުނީމަ ފަޚުރުވެރިވެވޭ ނަމަވެސް މިހާރު ހަމަޖާހިލުންގެ ޕިޔޯނެއްގެ އިހްސާސްވަނީ ކަލޭމެން ދުނިޔެ އުމުރައް ތިޔްޒާތަށް ވަށްކަންކުރާނަމޭ ހީކުރަންތަ މާދަމާވެސް ނޭގެގޮތެއް ތިޔަހައިސިއްޔަތު ވެއްޔާމޮޑެވި ސަލާންޖަހަން ނާށިގަނޑު ހިފައިގެން ދުވަން ޖެހިދާނެ\nނޮވެމްބަރު 23, 2020 22:04\nތިޔައީ މަނިކުފާނު ހެއްކެތް ޤަރީނާއެއް ނެތި ހައްދަވާ ބުހުތާނު ސިޔާސީ ދޮގު. މޭޑޭ ގެ މަތިން ހަނދާންކުރައްވާ. އެންމެ އާދައިގެ އެކްޓިވިސްޓެއްހެން ނޫސްތަކުން ބުހުތާނު ޚަބަރު ނަގައިގެން ކުޅުއްވި ސްޓަންޓް މަތިން ރައްޔިތުން ހަނދާން އެބަހުރި. މަތީ މަޤާމު ލިބިވަޑައިގަތީމަ މަރިޔަނބުވެސް ގެއްލުނީ. 05 ދަރިންގެ މަންމަ އެއްލާލި މީހަކަށް ތިޔަކަހަލަ ސިޔާސީ ސްޓަންޓް ކުޅުމަކީ ބޮޑުކަމެއް ނޫން. ޢިމްރާނު ލަދު ކޮބާ؟؟؟\nނޮވެމްބަރު 24, 2020 08:00\nބަލަ އަދުނާ ޕީޕީއެމުންނޫޅޭ އިމްރާނަށް ޓިކެޓްދޭކަށް އަދި ޓިކެޓް ކިހިނެއްދޭނީވެސް ޕްރައިމަރީން އިމްރާނަށް ނުލިބޭނެ 1 ވޯޓުވެސް، ޕީޕީއެމްގައި ގާބިލް ބޭފުޅުން އެބަތިއްބެވިއެވެ. ޔާމީން ނެތްނަމަ، ގަސްއާން، ޑރ. ވަހީދު، އުމަރު ނަސީރު، މިހެންގޮސް ބައިވަރު ޤާބިލް ބޭފުޅުން އެބަތިއްބެވެ.\nނޮވެމްބަރު 24, 2020 08:21\nމަ ހާދަ ފޫހިވާ ގޮލައެކޭ މީ، އަނދުނޭ.\nނޮވެމްބަރު 24, 2020 09:36\nއިދިކޮޅުން އިމުރާނޔ ވަކިކުރަން އުޅެނީ އަދުން ހުސެންގެ ދޮންަފާއަކައް ނުވީމަ ކަލޭކިޔާބަލަ ބަނޑުގެ ހަނގަޑޭ\nނޮވެމްބަރު 24, 2020 09:50\nއިންރާނަށް ރިޔާސީޓީކެޓް ދޭނެ ބަޔަކު މިގައުމުގައި ނޫޅޭނެ ކުރީގެ އަންމީހާވެސް އަދި މިހާރުގެ އަންބިމީހާވެސް ތިނުދޭނެ އެސޮރަކަށް


MATATO Travel Award ah kurimathili faraaiythakah vote lumuge furusathu hulhuvaalaifi | Mihaaru\nމަޓާޓޯ ޓްރެވަލް އެވޯޑްގެ އަލަށް ޑިޒައިންކުރި ލޯގޯ އާއި އެވޯޑްގެ ޓްރޮފީ: އަންނަ ނޮވެމްބަރު މަހު ބަނޑޮސް އައިލެންޑް ރިސޯޓުގައި ބާއްވާ މި އެވޯޑަށް ކުރިމަތިލި ފަރާތްތަކަށް އޮންލައިން އަދި އެސްއެމްއެސް މެދުވެރިކޮށް ވޯޓު ލުމުގެ ފުތުސަތު މިހާރު ވަނީ ހުޅުވާލާފައި.\nމަޓާޓޯ ޓްރެވެލް އެވޯޑަށް ކުރިމަތިލި ފަރާތްތަކަށް ވޯޓުލުމުގެ ފުރުސަތު ހުޅުވާލައިފި\n18 ސެޕްޓެމްބަރ 2016 - 14:51\nތިންކް އެޑްވަޓައިޒިން އިން އިންތިޒާމް ކޮށްގެން ބާއްވާ ރާއްޖޭގެ އެންމެ ބޮޑު ޓްރެވަލް އެވޯޑު، މޯލްޑިވްސް އެސޯސިއޭޝަން ފޯ ޓްރެވަލް އެސޯސިއޭޝަން އެންޑް ޓުއާ އޮޕަރޭޓާސް (މަޓާޓޯ)ގެ ޓްރެވަލް އެވޯޑަށް ކުރިމަތިލި ފަރާތްތަކަށް ވޯޓުލުމުގެ ފުރުސަތު ހުޅުވާލައިފި އެވެ.\nތިންކުން ނެރުނު ބަޔާނެއްގައި ބުނެފައިވަނީ އެވޯޑަށް ކުރިމަތިލި ފަރާތްތަކަށް، އެވޯޑަށް ހާއްސަ ކޮށްފައިވާ ވެބްސައިޓް www.travelawards.mv އަދި އެސްއެމްއެސް މެދުވެރިކޮށް ވޯޓު ލެވޭނެ ކަމަށެވެ.\n"އެސްއެމްއެސް މެދުވެރިކޮށް ވޯޓުލާ ފަރާތްތަކުން ޖަހަން ޖެހޭ ކޯޑުތަކާއި އެފަދަ އިތުރު މައުލޫމާތު އެވޯޑުގެ ވެބްސައިޓުގައި ޝާއިއު ކޮށްފައި ވާނެ،" ބަޔާނުގައި ވެ އެވެ.\nއަންނަ ނޮވެމްބަރު މަހު ބާއްވާ ހަފްލާގައި އެވޯޑު ލިބޭ ފަރާތްތަކާ އެވޯޑު ހަވާލު ކުރާނީ އޮންލައިން އަދި އެސްއެމްއެސް ވޯޓުގެ އިތުރުން ޕްރެޒެންޓޭޝަންތަކާއި އޮންސައިޓް ވިޒިޓްތަކަށް ބިނާކޮށް އެންމެ މަތިން ސްކޯ ލިބޭ ފަރާތްތަކަށެވެ.\nސްކޯ ގުނަން ކަނޑައާޅާފައި ވަނީ އަމިއްލަ ކުންފުންޏެއް ކަމަށްވާ ކޭޕީއެމްޖީ އޮޑިޓް ފާމަށެވެ.\nމި އެވޯޑުގެ 35 ކެޓަގަރީއަށް 246 ފަރާތަކުން ކުރިމަތިލާފައިވެ އެވެ. މިއީ މި އެވޯޑު ދޭން ފެށި ފަހުން މިހާ ގިނަ ބަޔަކު އެވޯޑަށް ކުރިމަތިލި ފުރަތަމަ ފަހަރެވެ.\nމީގެ އިތުރުން، މަޓާޓޯއިން ވަނީ އަލަށް ތައާރަފް ކުރާ ފަސް ދާއިރާއަކުން އެވޯޑު ދޭން ނިންމައިފަ އެވެ. އެ ދާއިރާތަކަކީ ލީޑިން މާކެޓިން ޕްރޮގްރާމް، ލީޑިން ހިއުމަން ރިސޯސް މެނޭޖްމަންޓް، ލީޑިން ގެސްޓްހައުސް އައިލެންޑް، ލީޑިން އެފްއެންޑްބީ އައުޓްލެޓް އަދި ލީޑިން އެއާޕޯޓް ލައުންޖް އެވެ.\nމިއަހަރުގެ އެވޯޑުގެ މައި ސްޕޮންސަރަކީ މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އެވެ. އެވޯޑުގެ އިތުރު ޕާޓްނަރުންގެ ތެރޭގައި އެލައިޑް އިންޝުއަރެންސާއި ފިއުލް ސަޕްލައިސް މޯލްޑިވްސް، ޕީއެސްއެމް އާއި ދިރާގު އަދި ކޮކާކޯލާ ހިމެެނެ އެވެ. އެވޯޑުގެ އޮންލައިން މީޑިއާ ޕާޓްނަރަކީ "މިހާރު" އެވެ.\nމަޓާޓޯ ޓްރެވަލް އެވޯޑަކީ ރާއްޖޭގެ ފަތުރުވެރިކަން ތަރައްގީކޮށް ކުރިއަރުވަން މަސައްކަތް ކުރާ އަދި ރާއްޖެ އާއި ރާއްޖޭން ބޭރުން ފަތުރުވެރިކަމުގެ ދާއިރާ އިން ހޮވޭ ފަރާތްތަކަށް ދޭ އެވޯޑެކެވެ.\nއިތުރު ލިޔުންތައް މަޓާޓޯ ބަނޑޮސް އައިލެންޑް ރިސޯޓް ތިންކް އެސޯސިއޭޓްސް މަޓާޓޯ މޯލްޑިވްސް ޓްރެވަލް އެވޯޑްސް\nޓްރެވަލް އެވޯޑްސް މިރޭ: ފުރިހަމަ އަށް ތައްޔާރުވެފައި


އައިބޭ ޕޮލިސް ކަޕު ވޮލީބޯޅަ މުބާރާތުގެ ކުޅުން ނިންމާލައިފި :: މިކަލް ނޫސް\nއައިބޭ ޕޮލިސް ކަޕު ވޮލީބޯޅަ މުބާރާތުގެ ކުޅުން ނިންމާލައިފި\n05 ސެޕްޓެމްބަރ 2017 23:38\nއައިބޭ ޕޮލިސް ކަޕު ވޮލީބޯޅަ މުބާރާތުގެ އަންހެން ބައިގެ ޗެމްޕިއަންކަން މިސްކިތްމަގު އެންމެގެ ގުޅުމަށް\nފުވައްމުލަކު ޕޮލިސް ސްޓޭޝަނުން އިންތިޒާމް ކޮށްގެން ކުރިއަށް ގެންދިޔަ “އައިބޭ ޕޮލިސް ކަޕު ވޮލީބޯޅަ މުބާރާތުގެ” ކުޅުން ރޭ ނިންމާލައިފިއެވެ. މިމުބާރާތުގެ ފިރިހެން ބައިގެ ޗެމްޕިއަންކަން ހޯދީ "ފަރިކަމަނާ" ޓީމެ އެވެ. ފައިނަލް މެޗް ފަރިކަމަނާ ކާމިޔާބުކުރީ ސީދާ 3-0 ސެޓުންނެވެ. އަންހެން ބައިގެ ޗެމްޕިއަންކަން މިސްކިތްމަގު އެންމެގެ ގުޅުމަށް ލިބުނީ ފުނާޑު ޓީމު ގެ މައްޗަށް އުނދަގޫ މޮޅަކަށް ފަހު 3-2 ސްޓުންނެވެ.\nފިރިހެން ބައިގެ ރަނަރަޕަކީ "އެމީހުން ޓީމު" އެވެ. އެމީހުން ޓީމުގެ މައްޗަށް ފަރިކަމަނާ ގެ ޓީމުން ފުރަތަމަ ސެޓް ހޯދީ 25-22 ން ނެވެ. 27-25، ން ދެވަނަ ސްޓް ހޯދިއިރު3ވަނަ ސެޓް ކާމިޔާބުކުރީ 27-25 ނެވެ. ފައިނަލް މެޗުގެ އެންމެ މޮޅު ކުޅުންތެރި އަކަށް ހޮވިފައި ވަނީ ފަރިކަމަނާ ޓީމުގެެ ޖާރޒީ ނަމްބަރ 05 މުހައްމަދު އަހުމަދެވެ.\nރޭކުޅެވުނު އަންހެން ބައިގެ ފައިނަލް މެޗުގެ ފުރަތަމަ ސެޓް މިސްކިތްމަގު އެންމެންގެ ގުޅުމުން 26-24 ހޯދި ނަމަވެސް ދެވަނަ ސެޓް 25-12، އަދި 3ވަނަ ސެޓް 25-17 ހޯދީ ފްރެންޑްސް ކްލަބް ފުނާޑުގެ ޓީެމެވެ. ނަމަވެސް އައު ހިތްވަރަކާއެކު ކުޅެ ނިކުމެ މިސްކިތްމަގު އ.ގ. ޓީމުން4ވަނަ ސެޓު 26-24 ގެންގޮސް މެޗު ޓައި ބްރޭކަށް ވައްޓާލިއެވެ. އަދި ފަހު ސެޓް 15-10 ކާމިޔާބުކޮށް މުބާރާތުގެ ޗެމްޕިއަންކަން ހޯދިއެވެ. ފައިނަލް މެޗުގެ އެންމެ މޮޅު ކުޅުންތެރި އަކަށް ހޮވިފައި ވަނީ މިސްކިތްމަގު އެންމެންގެ ގުޅުމުގެ ޖ. 11 ޚަދީޖާ މުހައްމަދެވެ.\nއަންހެނުންގެ ބައިގެ ރަނާރއަޕް ޓީމަކީ “ފުރައިންޑުސް ކުލަބު ފުނާޑުގެ” ޓީމެވެ. އަދި 03 ވަނަ ޓީމަކީ “ދަޑިމަގު ރަނިން”ޓީމެވެ.\nމުބާރާތުގެ ފިރިހެން ބައިގައި 04 ޓީމް ވާދަކުރިއެވެ އެއީ “ނަގަނަމަގު” “ފަރިކަމަނާ” “ހޯދަޑު ޔޫތުސް” އަދި “އެމީހުން” ޓީމެވެ.\nމުބާރާތުގެ ވަނަތައް (ފިރިހެން ބައި)\nމުބާރާތުގެ އެންމެމޮޅު އައުޓުސައިޑަރ އެޓޭކަރ - ފަރިކަމަނާ ޓީމުގެެ ޖ.05 މުހައްމަދު އަހުމަދު.\nމުބާރާތުގެ ދެވަނަ އައުޓުސައިޑަރ އެޓޭކަރ - އެމީހުންޓީމުގެ ޖ. 02 މުހައްމދު ބައްސާ\nމުބާރާތުގެ ތިންވަނަ އައުޓުސައިޑަރ އެޓޭކަރ - ފަރިކަމަނާގެ ޖ. 01 އަހުމަދު ސަބާހެވެ.\nބެސްޓް މިޑުލް ޕުލެޔަރ - ނަގަނަމަގުގެ ޖ. 02 އިބުރާހިމް ހާނީ އަހުމަދު\nބެސްޓް ސެޓަރ - އެމީހުން ޓީމުގެ ޖ. 09 ހުސެއިން ރަޝީދު މުހައްމަދު\nބެސްޓް ލިބަރޯ - އެމީހުންޓީމުގެ ޖ. 07 މުހައްމަދު އަހުމަދު\n18 އަހަރުން ދަށުގެ އެންމެމޮޅު ކުންޅުންތެރިޔާ - ނަގަނަމަގު ޓީމުގެ ޖ. 04\nމުޅި މުބާރާތުގެ ހުރިހާގޮތަކުން އެންމެމޮޅު ކުންޅުންތެރިޔާ- އެމީހުން ޓީމުގެ ޖ.02 މުހައްމަދު ބައްސާމް އަހުމަދު.\nމުބާރާތުގެ ވަނަތައް (އަންހެން ބައި)\nމުބާރާތުގެ އެންމެ މޮޅު އައުޓުސައިޑަރ އެޓޭކަރ - ފ.ކ. ފުނާޑުގެ ޖާރޒީ 13 އާމިނަތު އަޒީމާ\nމުބާރާތުގެ ދެވަނަ އައުޓުސައިޑަރ އެޓޭކަރ - މިސްކިތްމަގުގެ އ.ގ. ޖާރޒީ 07 ފާތިމަތު ޖުމާ ޝަޖުމީ\nބެސްޓް މިޑުލް ޕުލެޔަރ - މިސްކިތްމަގު އ.ގ. ޖާރޒީ 12 އައިޝަތު ޒުބީނާ\nދެވަނަ ބެސްޓް މިޑުލް ޕުލެޔަރ - މިސްކިތްމަގު އ.ގ ޖާރޒީ 11 ޚަދީޖާ މުހައްމަދަށް\nބެސްޓް ސެޓަރ - ފ.ކ.ފުނާޑު - ޖާރޒީ 02 މަރިޔަމް ސަމާ\nބެސްޓް ލިބަރޯ - މިސްކިތްމަގު އ.ގ ޖާރޒީ 03 ނަވާ އިބުރާހިމް\n18 އަހަރުން ދަށުގެ އެންމެމޮޅު ކުންޅުންތެރިޔާ - މިސްކިތްމަގު އ.ގ ޖާރޒީ 07 ފާތިމަތު ޖުމާ ޝަޖުމީ\nމުޅި މުބާރާތުގެ ހުރިހާ ގޮތަކުން އެންމެމޮޅު ކުންޅުންތެރިޔާ- ފ.ކ. ފުނާޑުގެ ޖާރޒީ 13 އާމިނަތު އަޒީމާ\nއަންހެން ބައިގެ ބެސްޓް ކޯޗް - މިސްކިތްމަގު އ.ގ ކޯޗް އިބުރާހިމް މުސްތަފާ(ޖޯ)


Emme dhuvasvee meehakee 112 aharu vee meeheh\nދުނިޔޭގެ އެންމެ ދުވަސްވީ މީހާ އާއި ނޫސްވެރިއެއް\nސްޕޭނުގެ ސަޓުރުނީނޯ ޑި ލާ ފުއުންޓޭ ގާސިއާ އަށް ދުނިޔޭގެ އެންމެ ދުވަސްވީ ފިރިހެންމީހާގެ ރެކޯޑް ލިބިއްޖެ އެވެ. ގިނިސް ވޯލްޑް ރެކޯޑްސް މި މީހާއަށް ގާއިމް ކުރެވިފައިވަނީ 10 ސެޕްޓެމްބަރު 2021 އަށް މީނާގެ އުމުރުން 112 އަހަރާއި 211 ދުވަސް ފުރިފައިވާތީ އެވެ.\nގިނިސް ވޯލްޑް ރެކޯޑްސް ބުނާ ގޮތުގައި ސަޓުރުނީނޯ އުފަންވީ ސްޕޭނުގެ ޕުއެންޓޭ ކާސްތްރޯގައި 11 ފެބްރުއަރީ 1909 ގައެވެ. ނަމަވެސް ސަޓުރުނީނޯ އޭނާގެ އުފަން ދުވަސް ފާހަގަ ކުރަނީ 8 ފެބްރުއަރީގަ އެވެ.\nއުމުރު ދިގުވުމުގެ ސިއްރަކީ ކޮބައިތޯ ސުވާލުކުރުމުން 112 އަހަރުގެ މުނި ކާފަ ބުނީ މަޑުމައިތިރި ދިރިއުޅުމެއް އުޅޭތީ ކަމަށެވެ.\nއިސްކޮޅުގައި 4.92 ފޫޓު ހުންނަ މި ކާފަ ބުނި ގޮތުގައި 1936ގައި ސްޕޭނުގައި ކުރި އަހުލީ ހަނގުރާމައިގައި އޭނާއަށް ބައިވެރި ނުވެ ސަލާމަތް ވެވުނީ އިސްކޮޅުން ކުރުކަމުންނެވެ. އޭރުވެސް އޭނާގެ އަންހެނުންނާއި އޭނާ ދިރިއުޅެނީ ވަރަށް ހަމަހިމޭން ދިރިއުޅުމެއް ކަމަށާއި އޭރުވެސް އޭނާ އަކީ ފައިވާން ހަދާ މީހެއް ކަމަށް ވެސް ސަޓުރުނީނޯ ބުންޏެވެ.\nއުމުރުން މިހާ ގިނަ ދުވަސް ވެފައި ވިޔަސް ސަޓުރުނީނޯއަކީ ވަރަށް ބޮޑު ފުޓުބޯޅަ ފޭނެކެވެ. ކުރިން ވަރަށް ގަދަޔަށް ފުޓުބޯޅަ ކުޅެ އުޅުނު ކަމަށާއި އޭނާގެ އަމިއްލަ ފުޓުބޯޅަ ޓިމެއް ވެސް އޮތް ކަމަށް ސަޓުރުނީނޯ ބުންޏެވެ.\nސަޓުރުނީނޯ އާއި އޭނާގެ އަންހެނުން އެންޓޮނީނާ ބަރިއޯ ގުޓިރޭޒް އަށް ހަތް އަންހެން ދަރިންނާއި ފިރިހެން ދަރިއަކު ލިބިފައި ވެއެވެ. ނަމަވެސް ފިރިހެން ދަރިފުޅު ވަރަށް ޅަފަތުގައި ވަނީ މަރުވެފަ އެވެ. މިހާރު އޭނާ ބަލަހައްޓަނީ އަންހެން ދަރިއަކާއި އެ ދަރީގެ ފިރިމީހާ އެވެ.\nސަޓުޜުނީނޯގެ އާއިލާގައި މިހާރު ކާފަ ކުދިންގެ 14 ކުދިން އެބަތިއްބެވެ. އަދި މުނިކާފަ ކުދިންގެ 22 ކުދިން އެބަތިއްބެވެ.\nފާއިތުވީ 18 މަސް ދުވަހު ސަޓުރުނީނޯ އުޅުނީ ވަރަށް ހިތްދަތިކޮށެވެ. ސަބަބަކީ ކޮވިޑް-19ގެ ސަބަބުން އާއިލާ އާ ބައްދަލު ނުކުރެވޭތީ އެވެ. ނަމަވެސް އޭނާގެ އުފަން ދުވަސް ކުލަގަދަކޮށް ފާހަގަކުރުމަށް އާއިލާގެ އެންމެން ދާދިފަހުން އޭނާ ކައިރިއަށް އައެވެ.